নাগৰিকত্ব (সংশোধনী) আইন, ২০১৯ - অসমীয়া ৱিকিপিডিয়া\n(কাৰ পৰা পুনঃনিৰ্দেশিত)\n১০ ডিচেম্বৰ ২০১৯ (2019-12-10)\n১১ ডিচেম্বৰ ২০১৯ (2019-12-11)\n১২ ডিচেম্বৰ ২০১৯ (2019-12-12)\n১০ জানুৱাৰী ২০২০ (2020-01-10)\nলোকসভাত বিধেয়কখন উত্থাপন হয়\nনাগৰিকত্ব (সংশোধনী) বিধেয়ক, ২০১৯\n9 ডিচেম্বৰ 2019;9months ago (2019-12-09)\n৯ ডিচেম্বৰ ২০১৯ (2019-12-09)\nনাগৰিকত্ব আইন, ১৯৫৫\nনাগৰিকত্ব (সংশোধনী) আইন, ২০১৯ (ইংৰাজী: Citizenship (Amendment) Act, 2019; চমুকৈ কা (CAA), পূৰ্বতে কেব (CAB) ) হৈছে ভাৰতৰ সংসদৰ দ্বাৰা ২০১৯ চনৰ ১১ ডিচেম্বৰত গৃহীত এখন আইন। এই আইনখন নাগৰিকত্ব আইন, ১৯৫৫-ৰ সংশোধিত ৰূপ আৰু ইয়াৰ দ্বাৰা ভাৰতৰ চুবুৰীয়া দেশ পাকিস্তান, বাংলাদেশ আৰু আফগানিস্তানৰ নিৰ্যাতিত আৰু ২০১৪ চনৰ ৩১ ডিচেম্বৰৰ আগলৈকে ভাৰতত অবৈধভাৱে প্ৰৱেশ কৰা হিন্দু, বৌদ্ধ, শিখ, জৈন, পাৰ্চী আৰু খ্ৰীষ্টান ধৰ্মীয় সংখ্যালঘু লোকসকলক ভাৰতৰ নাগৰিকত্ব প্ৰদান কৰা হ'ব। ইছলাম ধৰ্মৰ লোকসকলক ইয়াত অন্তৰ্ভুক্ত কৰা হোৱা নাই। এই আইনখনত প্ৰথমবাৰৰ বাবে ধৰ্মক ভাৰতীয় নাগৰিকত্ব লাভ কৰাৰ ক্ষেত্ৰত এক প্ৰমুখ মানদণ্ড হিচাপে ব্যৱহাৰ কৰা হৈছে।\nহিন্দুবাদী শাসক দল ভাৰতীয় জনতা পাৰ্টি (বিজেপি)-এ নিৰ্বাচনী ইস্তাহাৰত সংকল্প কৰিছিল যে ই ভাৰতৰ চুবুৰীয়া দেশৰ নিৰ্যাতিত ধৰ্মীয় সংখ্যালঘু লোকসকলক ভাৰতীয় নাগৰিকত্ব প্ৰদান কৰিব। ২০১৯ চনৰ সংশোধৰ দ্বাৰা, ২০১৪ চনৰ ৩১ ডিচেম্বৰৰ আগলৈকে ভাৰতত অবৈধ অনুপ্ৰৱেশকাৰীসকল, যিসকলে তেওঁলোকৰ নিজৰ দেশত "ধৰ্মীয় নিৰ্যাতন ভোগ কৰিছে বা ধৰ্মীয় নিৰ্যাতন ভোগ কৰাৰ ভয় আছে", ভাৰতীয় নাগৰিকত্বৰ বাবে যোগ্যতা লাভ কৰিব। তদুপৰি এই আইনখনে ভাৰতত নাগৰিকত্ব পাবলৈ থাকিবলগীয়া ন্যূনতম সময় ১১ বছৰৰ পৰা ৫ বছৰলৈ হ্ৰাস কৰিছে। ভাৰতৰ ইণ্টেলিজেন্স ব্যুৰৰ তথ্য অনুসৰি, এই বিলখনৰ প্ৰথমতেই সুবিধা লাভ কৰিব ৩১,৩১৩ জন শৰণাৰ্থীয়ে: ইয়াৰে ২৫,৪৪৭ জন হিন্দু, ৫,৮০৭ শিখ, ৫৫ জন খ্ৰীষ্টান, ২ জন বৌদ্ধ আৰু ২ জন পাৰ্চী ধৰ্মৰ লোক।\nএই আইনখন বিপুলভাৱে সমালোচনাৰ সন্মুখীন হৈছে, আৰু কোৱা হৈছে যে আইনখনে প্ৰধানতঃ ইছলাম ধৰ্মৰ লোকসকলক বাদ দি ধৰ্মৰ নামত বৈষম্য কৰিছে। ৰাষ্ট্ৰসংঘৰ মানৱ অধিকাৰৰ উচ্চায়ুক্তৰ কাৰ্যালয়ে আইনখন "মৌলিকভাবে বৈষম্যমূলক" বুলিছে আৰু কৈছে যে "ভাৰতে নিৰ্যাতিত লোকসকলক সুৰক্ষা দিব বিচৰা প্ৰচেষ্টাটো আদৰণীয়", পিছে ইয়াক কোনো ধৰণৰ বৈষম্য নকৰাকৈ "বলিষ্ঠ ৰাষ্ট্ৰীয় ৰাজনৈতিক আশ্ৰয় ব্যৱস্থা"ৰ দ্বাৰা ৰূপায়ণ কৰা উচিত। সমালোচকসকলে কৈছে যে এই আইনখন আৰু নাগৰিকৰ ৰাষ্ট্ৰীয় পঞ্জী দুয়োটা মিলি বহুতো ইছলাম ধৰ্মীয় লোকক ৰাষ্ট্ৰবিহীন কৰি পেলাব কিয়নো তেওঁলোকে সম্ভৱতঃ জন্ম আৰু পৰিচয়ৰ বাবে প্ৰয়োজনীয় কঠোৰ প্ৰমাণ জমা দিব নোৱাৰিব। তিব্বত, শ্ৰীলংকা আৰু ম্যানমাৰত ধৰ্মীয় নিৰ্যাতন ভোগলোকসকলক এই আইনখনত অন্তৰ্ভুক্ত নকৰাক লৈয়ো সমালোচকসকলে প্ৰশ্ন তুলিছে। ভাৰত চৰকাৰৰ অনুসৰি যিহেতু পাকিস্তান, আফগানিস্তান আৰু বাংলাদেশৰ গৰিষ্ঠসংখ্যক লোক ইছলাম ধৰ্মী, সেয়ে সেইবোৰ দেশত ইছলাম ধৰ্মীয় লোকসকলে "ধৰ্মীয় নিৰ্যাতন ভোগাৰ সম্ভাৱনা কম"। কিন্তু, তথ্য অনুসৰি কেতবোৰ ইছলাম ধৰ্মীয় গোট, যেনে হাজাৰা আৰু আহমদিসকলে সেইবোৰ দেশত ধৰ্মীয় নিৰ্যাতন ভোগ কৰিছে।\nএই আইনখন গৃহীত হোৱাৰ ফলত ভাৰতত দেশজুৰি বহৎ সংখ্যক প্ৰতিবাদ সাব্যস্ত হৈছে। আইনত পৰিণত হোৱাৰ পূৰ্বেই অসমৰ লগতে উত্তৰ-পূব ভাৰতৰ কেউখন ৰাজ্যতে বিধেয়কখনৰ বিৰুদ্ধে তীব্ৰ প্ৰতিবাদ সাব্যস্ত হৈছিল। বিধেয়কখন আইনত পৰিণত হোৱাৰ পাছতো উত্তৰ-পূব ভাৰতৰ লগতে দেশৰ বিভিন্ন প্ৰান্তত এই আইনৰ বিৰুদ্ধে প্ৰতিবাদ সাব্যস্ত কৰা হৈছে। উত্তৰ-পূব ভাৰতৰ প্ৰতিবাদকাৰীসকলৰ অনুসৰি বিদেশী শৰণাৰ্থীক ভাৰতীয় নাগৰিকত্ব প্ৰদান কৰিলে স্থানীয় খিলঞ্জীয়া লোকসকলে তেওঁলোকৰ "ৰাজনৈতিক অধিকাৰ, সংস্কৃতি আৰু ভূমিৰ অধিকাৰ" হেৰুৱাই পেলোৱাৰ লগতে বাংলাদেশৰ পৰা অধিক অবৈধ অনুপ্ৰৱেশক উদগণি যোগাব। ভাৰতৰ আনৰ প্ৰান্তত প্ৰতিবাদৰ মূল কাৰণ ইছলাম ধৰ্মী শৰণাৰ্থীসকলৰ বিৰুদ্ধে কৰা বৈষম্যতা। ভাৰতৰ বিভিন্ন বিশ্ববিদ্যালয়ত আইনখনৰ বিৰুদ্ধে তীব্ৰ প্ৰতিবাদ সাব্যস্ত কৰা হৈছে। আলিগড় মুছলিম বিশ্ববিদ্যালয় আৰু জামিয়া মিলিয়া ইছলামিয়াৰ ছাত্ৰসকলৰ প্ৰতিবাদক আৰক্ষীয়ে নিৰ্মম আৰু বলপূৰ্বকভাবে দমন কৰাৰ অভিযোগো উঠিছে। এনে প্ৰতিবাদসমূহৰ ফলত কেইবাজন প্ৰতিবাদকাৰীৰ মৃত্যু হোৱাৰ লগতে প্ৰতিবাদকাৰী আৰু আৰক্ষী আহত হৈছে, ৰাজহুৱা আৰু ব্যক্তিগত সম্পত্তিৰ ক্ষয়-ক্ষতি হৈছে, হেজাৰজন মানুহক আটক কৰা হৈছে, আৰু লগতে বহুতো অঞ্চলত ইণ্টাৰনেট সেৱা বন্ধ কৰি দিয়া হৈছে। ভাৰতৰ কেইবাখনো ৰাজ্যৰ চৰকাৰে জনাইছে যে তেওঁলোকে নিজৰ ৰাজ্যত এই আইনখন বলৱৎ নকৰে। পিছে ভাৰতৰ গৃহমন্ত্ৰীয়ে প্ৰকাশ কৰিছে যে ৰাজ্যসমূহৰ এই আইনখন ৰোধ কৰাৰ ন্যায়িক অধিকাৰ নাই। ১০ জানুৱাৰী ২০২০-ৰ পৰা এই আইনখন কাৰ্যকৰী হয়।\n1 মূল কথা\n2.1 যুটীয়া সংসদীয় সমিতি\n2.2 প্ৰথম উত্থাপন, জানুৱাৰী ২০১৯\n2.3 দ্বিতীয় উত্থাপন, ডিচেম্বৰ ২০১৯\n2.4 আইনত পৰিণত\n3.1 অসমত প্ৰতিবাদ\n3.2 আন্তঃৰাষ্ট্ৰীয় প্ৰতিক্ৰিয়া\nমূল কথা[সম্পাদনা কৰক]\nভাৰতীয় নাগৰিকত্ব আইন, ১৯৫৫ অনুসৰি ভাৰতীয় নাগৰিকত্ব বিচাৰ কৰা হয়। এজন ব্যক্তিয়ে জন্মসূত্ৰে বা পিতৃ-মাতৃ ভাৰতীয় হ'লে ভাৰতীয় নাগৰিকত্ব লাভ কৰে। অবৈধ অনুপ্ৰৱেশকাৰীসকলক নাগৰিকত্ব দিয়া নহয়। অবৈধ অনুপ্ৰৱেশকাৰী হ'ল সেইসকল যিয়ে বৈধ নথিপত্ৰ অবিহনে ভাৰতত প্ৰৱেশ কৰিছে বা নথিপত্ৰত থকা সময় উকলি যোৱাৰ পিছতো ভাৰতত আছে।\nঅবৈধ অনুপ্ৰৱেশকাৰীক বিদেশী আইন, ১৯৪৬ আৰু পাছপৰ্ট আইন, ১৯২০-ৰ জৰিয়তে ভাৰতৰ পৰা বাহিৰ কৰি পঠোৱা হয়। এই দুখন আইনে বিদেশীৰ ভাৰতত প্ৰৱেশ, বসতি আৰু প্ৰস্থান নিয়ন্ত্ৰণৰ ক্ষেত্ৰত ভাৰত চৰকাৰক ক্ষমতা প্ৰদান কৰে। কিন্তু উক্ত সংশোধনী বিধেয়কে ২০১৪ চনৰ ৩১ ডিচেম্বৰৰ আগলৈকে চুবুৰীয়া দেশ পাকিস্তান, বাংলাদেশ আৰু আফগানিস্তানৰ পৰা ভাৰতত অবৈধভাৱে প্ৰৱেশ কৰা হিন্দু, বৌদ্ধ, শিখ, জৈন, পাৰ্চী আৰু খ্ৰীষ্টানসকলক ভাৰতৰ নাগৰিকত্ব প্ৰদান কৰিব। মানে তেওঁলোকৰ ক্ষেত্ৰত উপৰোক্ত আইন দুখন প্ৰযোজ্য নহব। ইছলাম ধৰ্মৰ লোকসকলক ইয়াত অন্তৰ্ভুক্ত কৰা হোৱা নাই।\nতদুপৰি এই বিধেয়ক অনুসৰি ভাৰতত নাগৰিকত্ব পাবলৈ থাকিবলগীয়া ন্যূনতম সময় ১১ বছৰৰ পৰা ৫ বছৰলৈ হ্ৰাস কৰিছে।\n২০১৯ত এই আইনখন গৃহীত হোৱাৰ সময়ত ভাৰতীয় সংবিধানৰ ষষ্ঠ অনুসূচীৰ অন্তৰ্গত অসম, মেঘালয়, মিজোৰাম আৰু ত্ৰিপুৰাৰ জনজাতীয় অঞ্চলসমূহৰ লগতে ইনাৰ লাইন পাৰ্মিটৰ ব্যৱস্থা থকা ৰাজ্যসমূহ এই আইনৰ আওঁতাৰ পৰা আতৰত ৰখা হয়।\n২০১৫ চনত বিধেয়কখনৰ বিষয়ে আলোচনাৰ সময়ত কেন্দ্ৰীয় মন্ত্ৰীসকলৰ সৈতে ৰাজনাথ সিং\nভাৰতীয় জনতা পাৰ্টিয়ে ২০১৪ চনৰ লোকসভা নিৰ্বাচনৰ প্ৰচাৰৰ সময়তেই চুবুৰীয়া ৰাষ্ট্ৰত নিৰ্যাতিত হিন্দুসকলক ভাৰতীয় নাগৰিকত্ব দিয়াৰ কথা ঘোষণা কৰিছিল। সেই ঘোষণাক বাস্তৱত পৰিণত কৰিবলৈ বিধেয়কখন ২০১৬ চনৰ ১৯ জুলাইত লোকসভাত প্ৰথমবাৰৰ বাবে উত্থাপন কৰা হয়। তাৰ পিছত সেই বছৰৰে ১১ আগষ্টত যুটীয়া সংসদীয় সমিতি গঠন কৰি বিধেয়কখনৰ বিষয়ে প্ৰতিবেদন দাখিল কৰিবলৈ দায়িত্ব অৰ্পণ কৰা হয়। কমিটিয়ে ২০১৯ চনৰ ৭ জানুৱাৰীত নিজৰ প্ৰতিবেদন দাখিল কৰিছিল। ৮ জানুৱাৰী ২০১৯-ত বিধেয়কখন লোকসভাত গৃহীত হৈছিল যদিও ৰাজ্যসভাত ইয়াৰ ওপৰত আলোচনা হোৱা নাছিল। ১৬তম লোকসভা ভংগ হোৱাৰ লগে লগেই বিধেয়কখনো কালাতীত হৈছিল। সপ্তদশ লোকসভাৰ গঠনৰ পাছত ২০১৯ চনৰ ৯ ডিচেম্বৰত কেন্দ্ৰীয় গৃহ মন্ত্ৰী অমিত শ্বাহে লোকসভাত নাগৰিকত্ব সংশোধনী বিধেয়কখন পুনৰায় আনিছিল। ১০ ডিচেম্বৰত লোকসভাত এই বিধেয়ক গৃহীত হয় ৩১১-৮০ৰ ভোটেৰে। ২০১৯ চনৰ ১১ ডিচেম্বৰত বিধেয়কখন ৰাজ্যসভাতো গৃহীত হয়, ১২৫-১০৫ ভোটেৰে। ডিচেম্বৰৰ ১২ তাৰিখে ৰাষ্ট্ৰপতি ৰাম নাথ কোৱিন্দৰ হস্তাক্ষৰৰ পাছত বিধেয়কখন আইনত পৰিণত হয়।\nযুটীয়া সংসদীয় সমিতি[সম্পাদনা কৰক]\nৰাজেন্দ্ৰ আগৰৱালে সভাপতিত্ব কৰা সমিতিখনত মুঠতে ৩০ জন সদস্য আছিল। তাৰে লোকসভাৰ সদস্য আছিল ২০ জন আৰু ৰাজ্যসভাৰ ১০ জন। সভাপতিৰ বাহিৰেও ১৪ জন সদস্য বিজেপিৰ পৰা আছিল। বাকীসকল সদস্যৰ ভিতৰত কংগ্ৰেছৰ ৪ জন, টিএমচি আৰু বিজেডিৰ ২ জনকৈ আৰু শিৱসেনা, টি.আৰ.এচ, টি.ডি.পি, এ.আই.এ.ডি.এম.কে, এচ.পি আৰু বি.এচ.পিৰ এজনকৈ সদস্য আছিল। সমিতিৰ ১৬ জনকৈ সদস্যৰ এটা দলে ২০১৮ চনৰ ৭ মে'ৰ পৰা ১০ মে'লৈ অসম আৰু মেঘালয় ভ্ৰমণ কৰে। লগতে ৭ মে'ৰ দিনা খানাপাৰাৰ প্ৰশাসনিক মহাবিদ্যালয়ত ৰাজহুৱা শুনানি অনুষ্ঠিত কৰি বিভিন্ন দল-সংগঠনৰ মতামত গ্ৰহণ কৰে।\nযুটীয়া সংসদীয় সমিতিয়ে ৭ জানুৱাৰী ২০১৭ত বিধেয়কখন অনুমোদন জনাই লোকসভাত প্ৰতিবেদন দাখিল কৰে।\nপ্ৰথম উত্থাপন, জানুৱাৰী ২০১৯[সম্পাদনা কৰক]\nলোকসভাত গৃহীত (জানুৱাৰী ২০১৯)\n৮ জানুৱাৰী ২০১৯ৰ দুপৰীয়া ২:১০ বজাত সেইসময়ৰ কেন্দ্ৰীয় গৃহমন্ত্ৰী ৰাজনাথ সিঙে বিধেয়কখন লোকসভাত উত্থাপন কৰে। ইয়াৰ পিছত শাসক আৰু বিৰোধীৰ মাজত তুমুল তৰ্ক-বিতৰ্ক হয়। তাৰ পিছতেই বিৰোধী দলৰ সাংসদসকলে সদন ত্যাগ কৰাৰ সুযোগতেই শাসক দল বিজেপি আৰু মিত্ৰদলসমূহৰ সমৰ্থনত বিধেয়কখন গৃহীত হয়।\nৰাজ্যসভা (জানুৱাৰী ২০১৯)\n২০১৯ চনৰ ১১ ফেব্ৰুৱাৰীত নাগৰিকত্ব সংশোধনী বিধেয়ক, ২০১৬ ৰাজ্যসভাত উপস্থাপন কৰাৰ পৰিকল্পনা কৰা হয় আৰু সেই সময়তেই সমগ্ৰ উত্তৰ পুবত প্ৰতিবাদৰ জোঁৱাৰ উঠে। ইম্ফলত ১২ ফেব্ৰুৱাৰীত পৰৱৰ্তী আদেশ নোপোৱালৈ ১৪৪ ধাৰা লগোৱা হয়। মিজোৰামত 'ক'লা দিৱস' পালন কৰি বিলখনৰ বিৰুদ্ধে প্ৰতিবাদ কৰা হয়। ১০ ফেব্ৰুৱাৰীৰ দিনা মেঘালয়ৰ মুখ্যমন্ত্ৰী কনৰাড চাংমাই বিধেয়কখন গৃহীত হ'লে তেওঁৰ দলে বিজেপিৰ সৈতে মিত্ৰতা ভংগ কৰিব বুলি ভাবুকি দিয়ে। ১১ ফেব্ৰুৱাৰীৰ দিনাখন উত্তৰ পূবৰ গোটেইকেইখন ৰাজ্যৰ মুখ্যমন্ত্ৰীৰ সৈতে গৃহমন্ত্ৰী ৰাজনাথ সিং বিধেয়কখনৰ প্ৰসংগত আলোচনাত মিলিত হোৱাৰ কথা আছিল যদিও সেই সভাখন বাতিল কৰা হয়।\nকিন্তু চৰকাৰে বিধেয়কখন ৰাজ্যসভাত উপস্থাপন নকৰিলে আৰু ১৩ ফেব্ৰুৱাৰীৰ দিনা ৰাজ্যসভাৰ অধিৱেশনৰ সমাপ্তি ঘোষণা কৰা হয়। যাৰ ফলত বিধেয়কখন আইনত পৰিৱৰ্ত্তিত হোৱাৰ আশা সাময়িকভাৱে স্থগিত হৈ পৰে।\nদ্বিতীয় উত্থাপন, ডিচেম্বৰ ২০১৯[সম্পাদনা কৰক]\nলোকসভাত গৃহীত (ডিচেম্বৰ ২০১৯)\nসপ্তদশ লোকসভাৰ গঠনৰ পাছত ২০১৯ চনৰ ৯ ডিচেম্বৰত কেন্দ্ৰীয় গৃহ মন্ত্ৰী অমিত শ্বাহে লোকসভাত নাগৰিকত্ব সংশোধনী বিধেয়কখন আনিছিল। ১০ ডিচেম্বৰত লোকসভাত এই বিধেয়ক গৃহীত হয় ৩১১-৮০ৰ ভোটেৰে।\nৰাজ্যসভাত গৃহীত (ডিচেম্বৰ ২০১৯)\nডিচেম্বৰৰ ১১ তাৰিখে বিধেয়কখন ৰাজ্যসভাতো গৃহীত হয়। ১২৫ ভোট সপক্ষে আৰু ১০৫ ভোট বিপক্ষে পৰিল। ভাৰতীয় জনতা পাৰ্টি আৰু জে ডি (ইউ), এ অই এ ডি এম কে, বিজু জনতা দল, টি ডি পি আদিৰ দৰে মিত্ৰদলে এই বিধেয়কৰ পক্ষত ভোটদান কৰিছিলে।\nআইনত পৰিণত[সম্পাদনা কৰক]\n২০১৯ চনৰ ডিচেম্বৰৰ ১২ তাৰিখে ভাৰতৰ ৰাষ্ট্ৰপতি ৰাম নাথ কোৱিন্দৰ হস্তাক্ষৰৰ পাছতেই বিধেয়কখন আইনত পৰিণত হয়। আইনখন বলৱৎ হ'ব চৰকাৰে ধাৰ্য্য কৰা তিথিৰপৰা। আইনখনৰ বিৰুদ্ধে ভাৰতৰ উচ্চতম ন্যায়ালয়ত ৬০খন আবেদন দাখিল কৰা হৈছিল। প্ৰথম শুনানিত উচ্চতম ন্যায়ালয়ে আইনখনৰ সন্দৰ্ভত স্থগিতাদেশ দিয়াত অমান্তি হ'ল আৰু ২২ জানুৱাৰী ২০২০ পৰৱৰ্তী শুনানিৰ তাৰিখ ধাৰ্য্য কৰিলে।\nবিধেয়কখন লোকসভাত প্ৰথমবাৰৰ বাবে উত্থাপন হোৱাৰ পৰাই বিতৰ্ক অব্যাহত আছে। আইনখন গৃহীত হোৱাৰ পাছৰে পৰা ইয়াৰ বিপক্ষে বিভিন্ন ধৰণৰ প্ৰতিবাদ আৰু সমালোচনা সৰৱ হৈ উঠিছে। আইনখন বিৰোধিতা কৰাৰ কাৰণ অঞ্চলভেদে ভিন্ন। অসম আৰু উত্তৰ-পূব ভাৰতৰ প্ৰতিবাদকাৰীসকলৰ যিকোনো ধৰ্মৰে অনুপ্ৰৱেশকাৰী আৰু শৰণাৰ্থীক ভাৰতীয় নাগৰিকত্ব দিয়াৰ বিৰোধিতা কৰিছে। তেওঁলোকৰ অনুসৰি নাগৰিকত্ব দিব বিচৰা যিকোনো আইনেই "নাগৰিকত্বৰ সম্ভাৱনাত বাংলাদেশৰ পৰা অবৈধ অনুপ্ৰৱেশক আৰু অধিক উৎসাহিত কৰিব। " প্ৰতিবাদকাৰীসকলে কৈছে যে দশকযোৰা অনুপ্ৰৱেশকাৰীৰ ফলত ইতিমধ্যেই থলুৱা লোকসকলে "ৰাজনৈতিক অধিকাৰ আৰু সংস্কৃতি হেৰুৱাইছে" আৰু লগতে ভূমিৰ অধিকাৰো হেৰুৱাইছে। ইয়াৰোপৰি তেওঁলোকৰ অনুসৰি আইনখনে অসম চুক্তিৰ উলংঘা কৰিছে। ১৯৮৫ চনত স্বাক্ষৰিত অসম চুক্তি অনুসৰি ১৯৭১ চনৰ ২৪ মাৰ্চৰ পিছত অহা সকলো অনুপ্ৰৱেশকাৰী অবৈধ হিচাপে পৰিগণিত হব। কিন্তু সংশোধনী বিধেয়কখনে ২০১৪ চনৰ ৩১ ডিচেম্বৰলৈ অহা অমুছলমানসকলক নাগৰিকত্ব দিব। যিটো অসম চুক্তিৰ পৰিপন্থী হ'ব। আইনখন গৃহীত হোৱাৰ পাছত অসমক ইয়াৰ আওঁতাৰ বাহিৰত ৰাখিব বাবে আৰু অসমত আন্তঃৰাজ্যিক পাৰপত্ৰ প্ৰৱৰ্তনৰ দাবী উত্থাপন কৰা হৈছে।\nঅন্যহাতে ভাৰতৰ আন প্ৰান্তত হোৱা বিতৰ্ক প্ৰধান কাৰণ হৈছে আইনখনৰ দ্বাৰা ভাৰতৰ সংবিধানৰ ১৪ নম্বৰ অনুচ্ছেদৰ উলংঘা। ১৪ নং অনুচ্ছেদে সমতাৰ অধিকাৰ প্ৰদান কৰে। কিন্তু বিধেয়কখনে ধৰ্মৰ ভিত্তিত নাগৰিকত্ব দি বৈষম্য আনিব। ৰাজনৈতিক আৰু ছাত্ৰ কৰ্মীসকলে আইনখনৰ সমালোচনত কৈছে যে ই "মুছলমানসকলক একাষৰীয়া কৰে, আৰু মুছলমানসকলৰ বিৰুদ্ধে কুসংস্কাৰমূলক", তেওঁলোক বিচাৰে যে আন ধৰ্মালম্বী লোকসকলৰ দৰে মুছলমান অনুপ্ৰৱেশকাৰী আৰু শৰণাৰ্থীসকলোকো ধৰ্মনিৰপেক্ষ ভিত্তিত ভাৰতীয় নাগৰিকত্ব প্ৰদান কৰে।\nঅসমত প্ৰতিবাদ[সম্পাদনা কৰক]\nগুৱাহাটীত নাগৰিকত্ব (সংশোধনী) আইন, ২০১৯ বিৰোধী প্ৰতিবাদী সমদল\nনতুন দিল্লীত আইনখনৰ বিৰুদ্ধে প্ৰতিবাদ\nআৰম্ভণিৰ পৰাই বিধেয়কখনৰ বিৰুদ্ধে উত্তৰ পূৰ্বাঞ্চলত বিশেষকৈ অসমত বিভিন্নধৰণে প্ৰতিবাদ হৈ আহিছে। ৭ জানুৱাৰী ২০১৯ত অসমত বিজেপিৰ মিত্ৰদল অসম গণ পৰিষদে বিজেপিৰ সৈতে থকা মিত্ৰতা ভংগ কৰে। ৭ জানুৱাৰীৰ দিনাখনেই ১৩ জন কৃষক মুক্তি সংগ্ৰাম সমিতিৰ সদস্যই দিল্লীত নগ্ন হৈ অভূতপূৰ্ব প্ৰতিবাদ সাব্যস্ত কৰে। ৮ জানুৱাৰীৰ দিনা উত্তৰ পূব ছাত্ৰ সংগঠনৰ সহযোগত গোটেই উত্তৰ পূৰ্বাঞ্চলত ১১ ঘণ্টীয়া বন্ধ পালন কৰা হয়। সংগীতজ্ঞ জুবিন গাৰ্গৰ নেতৃত্বত ১৭ জানুৱাৰী শিল্পী দিৱসৰ দিনা "শিল্পীৰ সংকল্প" নামৰ অনুষ্ঠান পাতি বহুকেইজন শিল্পীয়ে নাগৰিকত্ব সংশোধনী বিধেয়কৰ বিৰোধিতা কৰে। জুবিন গাৰ্গে বিধেয়কখনৰ বিৰোধিতাৰে "পলিটিক্স নকৰিবা বন্ধু" নামৰ গীত এটা ৰচনা কৰে। কটন বিশ্ববিদ্যালয়ৰ ছাত্ৰ ছাত্ৰীসকলে অনিৰ্দিষ্টকালীন শ্ৰেণীবৰ্জন কাৰ্যসূচী গ্ৰহণ কৰে। ২০১৯ চনৰ লোকসভা নিৰ্বাচনৰ আগে আগে প্ৰকাশ পোৱা বিজেপিৰ নিৰ্বাচনী ইস্তাহাৰত বিজেপি পুনৰ ক্ষমতালৈ আহিলে নাগৰিকত্ব সংশোধনী বিধেয়ক, ২০১৬ গৃহীত কৰিব বুলি ঘোষণা কৰা হয়। বিধেয়কখনৰ প্ৰতিবাদত বিজেপিৰ সৈতে মিত্ৰতা ভংগ কৰা অসম গণ পৰিষদে লোকসভা নিৰ্বাচনৰ আগে আগে বিজেপিৰ সৈতে পুনৰ মিত্ৰতা কৰে।\n২০১৯ চনৰ শেষৰপিনে আইনখন গৃহীত হোৱাৰ আগৰ পৰা অসমত তীব্ৰ প্ৰতিবাদ আৰম্ভ হয়। অসমৰ কেবাখনো মহাবিদ্যালয়ৰ ছাত্ৰ ছাত্ৰীয়ে এই আইনৰ বিৰুদ্ধে তীব্ৰ প্ৰতিবাদ সাব্যস্ত কৰে। সাধাৰণ ৰাইজ আৰু বিভিন্ন দল-সংগঠনৰ অংশগ্ৰহণে এই আন্দোলন তীব্ৰ কৰি তোলে। প্ৰতিবাদকাৰীসকলে গণ সমদল, জোঁৰ সমদল, অনশন, বিক্ষোভ আদিৰ লগতে প্ৰতিবাদী গীত, কবিতা আদি বিভিন্ন পন্থাৰে প্ৰতিবাদ সাব্যস্ত কৰি আহিছে।\nনাগৰিকত্ব (সংশোধনী) বিধেয়ক, ২০১৯খন দ্বিতীয় বাবৰ বাবে লোকসভাৰ মজিয়াত উত্থাপনৰ কিছুদিন পূৰ্বে ইয়াৰ বিৰোধিতা কৰি অসমত প্ৰতিবাদ আৰম্ভ কৰে কটন বিশ্ববিদ্যালয়ৰ ছাত্ৰ-ছাত্ৰীসকলে। ২৯ নৱেম্বৰত তেওঁলোকে বিশ্ববিদ্যালয়ৰ চৌহদত মৌন প্ৰতিবাদ সাব্যস্ত কৰে। ৪ ডিচেম্বৰত বিধেয়কখন কেন্দ্ৰীয় কেবিনেটৰ মঞ্জুৰী লাভ কৰাৰ পাছতে গুৱাহাটীৰ লগতে অসমৰ আন অঞ্চলত প্ৰতিবাদৰ সূচনা হয়, যি অঞ্চলভেদে হিংসাত্মকৰূপো লয়।\nআইনখনে ২০১৪ চনটোক অবৈধ বিদেশীৰ চিনাক্তকৰণৰ সময়সীমা ধাৰ্য কৰিছে কিন্তু অসমৰ প্ৰতিবাদকাৰীসকলৰ অনুসৰি ১৯৫১ চনৰ পৰা ১৯৭১ চনলৈ অসমে অবৈধ অনুপ্ৰৱেশকাৰীৰ বোজা অকলেই বহন কৰি আছিছে, যিটো ভাৰতৰ আন ৰাজ্যবোৰে কৰা নাই। প্ৰতিবাদকাৰীসকলে এই আইনখনৰ যোগেদি সহস্ৰ বঙালী ভাষী অনা-মুছলমান অবৈধ অনুপ্ৰৱেশকাৰীক সাংবিধানিক পদ্ধতিৰে ভাৰতীয় নাগৰিকত্ব প্ৰদান কৰিব কৰিব বিছৰাতোকলৈ ক্ষোভ প্ৰকাশ কৰে, যাৰ ফলত অসমৰ ৰাজনৈতিক আৰু সাংস্কৃতিক পৰিৱেশ পৰিবৰ্তন ঘটাৰ সম্ভাৱনা আছে। সদৌ অসম ছাত্ৰ সন্থা (আছু)-ৰ সহস্ৰাধিক সদস্য আৰু কৰ্মীৰ লগতে অসমৰ আন ৩০টা থলুৱা সংগঠন, শিল্পী, কলা-কুশলী, সাংস্কৃতিক কৰ্মী আদিয়ে গুৱাহাটিৰ লতাশিল খেলপথাৰত জমা হৈ ১৬, ১৭ আৰু ১৮ ডিচেম্বৰত আইনখনৰ বিৰুদ্ধে সত্যাগ্ৰহ কাৰ্যসূচী অনুষ্ঠিত কৰে। পাছত গুৱাহাটীত ১৮ ডিচেম্বৰৰ এক প্ৰতিবাদী সমদলৰ সময়ত অসম আৰক্ষীয়ে আছুৰ সাধাৰণ সম্পাদক, উপদেষ্টাৰ লগতে প্ৰায় ২,০০০ জনতকৈ অধিক লোকক আটক কৰে।\n১২ ডিচেম্বৰত চিআৰপিএফ-ৰ জোৱান আৰু আন সুৰক্ষা কৰ্মীয়ে লাঠী আৰু ঢালৰ সৈতে সশস্ত্ৰে প্ৰাগ নিউজ নামৰ ব্যক্তিগত টেলিভিছন ছেনেলৰ কাৰ্যালয়ত বিনা অনুমতিৰে প্ৰৱেশ কৰি ছেনেলটোৰ কৰ্মীসকলক আইনখনৰ বিৰোধে প্ৰতিবাদ কৰি থকাৰ সময়ত লাঠীৰে প্ৰহাৰ কৰে। ২০ ডিচেম্বৰত অসমীয়া বাতৰিকাকতসমূহে প্ৰতিবাদৰ সময়ত ৰাজ্যজুৰি ঘটা হিংসাত্মক ঘটনাৰ প্ৰতিবেদন দিয়াৰ লগতে আৰক্ষীৰ দ্বাৰা কৰা অত্যধিক বলপ্ৰয়োগ কৰাৰ কথাও প্ৰকাশ পায়। ডিব্ৰুগড়ত আছুৰ সদস্যই অসম গণ পৰিষদ (অগপ)-ৰ কাৰ্যালয় নষ্ট কৰে, কিয়নো অগপৰ সাংসদে আইনখনৰ সপক্ষে ভোট প্ৰদান কৰিছিল।\nচৰকাৰে প্ৰতিৰোধমূলক ব্যৱস্থাৰূপে ১২ ডিচেম্বৰত যোৰহাটৰ পৰা কৃষক নেতা অখিল গগৈক আটক কৰে যাতে তেওঁ কোনো প্ৰতিবাদী কাৰ্যসূচী অনুষ্ঠিত কৰিব নোৱাৰে। গুৱাহাটীত ৰাষ্ট্ৰীয় অনুসন্ধান সংস্থা (এনআইএ)-ৰ এক বিশেষ ন্যায়ালয়ে তেওঁৰ ওপৰত "মাওবাদীৰ লগত থকা সংযোগ"ৰ বাবে ৰাজদ্ৰোহৰ অভিযোগ আৰোপ কৰে আৰু ১০ দিনৰ বাবে এনআইএৰ জিম্মালৈ প্ৰেৰণ কৰে। অসমৰ চৰকাৰৰ সংগঠন অসম মানৱ অধিকাৰ আয়োগে অখিল গগৈৰ ওপৰত কৰা উৎপীড়নৰ অভিযোগক বিচাৰ কৰিবৰ সিদ্ধান্ত লয়। অসম চৰকাৰৰ অনুসৰি অসম আৰক্ষীয়ে আটক কৰা লোকসকল নাগৰিকত্ব সংশোধনী আইন বিৰোধী প্ৰতিবাদৰ সময়ত হোৱা হিংসাত্মক ঘটনাৰ লগত জড়িত হোৱাৰ অভিযুক্ত।\nদিছপুৰত সহস্ৰাতিক প্ৰতিবাদকাৰীয়ে আৰক্ষীৰ প্ৰতিবন্ধকতা ৰোধ কৰি অসম সচিবালয়ৰ সন্মুখত প্ৰতিবাদ সাব্যস্ত কৰে। ১৫ ডিচেম্বৰত অসমৰ শিল্পীসকলে গুৱাহাটীৰ অসম অভিযান্ত্ৰীক প্ৰতিষ্ঠান খেলপথাৰত আইনখনৰ বিৰুদ্ধে "অসমৰ শিল্পী সমাজৰ শৈল্পিক প্ৰতিবাদ" নামৰ এক প্ৰতিবাদী কাৰ্যসূচী অনুষ্ঠিত কৰে। এই প্ৰতিবাদী অনুষ্ঠানত জুবিন গাৰ্গ, বৰষা ৰাণী বিষয়া আদিকে ধৰি বহুতো নবীন-প্ৰবীন শিল্পীয়ে অংশগ্ৰহণ কৰে। সংগীত, পাইণ্টিং আদিৰ দ্বাৰা প্ৰতিবাদ সাব্যস্ত কৰা হৈছিল।\nকা বিৰোধী বেনাৰ, গুৱাহাটীত\nঅসম চৰকাৰে ৰাজ্যখনৰ কেতবোৰ জিলাত ইণ্টাৰনেট সেৱাৰ বন্ধ কৰা হৈছিল। অসম আৰু ত্ৰিপুৰাত কাৰ্ফিউ বা সান্ধ্য আইন জাৰি কৰা হৈছিল, কিন্তু প্ৰতিবাদকাৰীসকলে সান্ধ্য আইন নমানৰ বাবে ভাৰতীয় সেনাক নিয়োজন কৰা হৈছিল। ৰেলসেৱা আৰু বিমানসেৱা বাতিল কৰা হৈছিল। চৰকাৰী প্ৰতিবেদনৰ অনুসৰি গুৱাহাটিত প্ৰতিবাদকাৰী আৰু আৰক্ষীৰ মাজত হোৱা সংঘৰ্ষৰ ফলত কমেও চাৰিজন লোক নিহত হৈছিল। ১২ ডিচেম্বৰত দীপাঞ্জল দাস আৰু চেম ষ্টেফৰ্ড আৰক্ষীৰ গুলীত নিহত হয়। ইয়াৰে চেম ষ্টেফৰ্ড এজন হাইস্কুলৰ ছাত্ৰ আৰু দীপাঞ্জল দাস গুৱাহাটী সৈনিক ভৱনৰ এজন অস্থায়ী কৰ্মচাৰী আছিল। ১৫ ডিচেম্বৰত গৌহাটী চিকিৎসা মহাবিদ্যালয়ৰ অধিকাৰীয়ে জনায় যে ঈশ্বৰ নায়কৰ ১৪ ডিচেম্বৰৰ নিশা আৰু আব্দুল মালিকৰ মৃত্যু হয় ১৫ ডিচেম্বৰৰ পুৱা। দুয়োজনকে গুলীৰ আঘাতৰ ফলত চিকিৎসালয়ত ভৰ্তি কৰোৱা হৈছিল। প্ৰতিবেদন অনুসৰি ১৫ ডিচেম্বৰলৈ আৰক্ষীৰ গুলীত অতিকমেও ৬ জন প্ৰতিবাদকাৰী নিহত হৈছে। ১০ দিনলৈ অসমত ইণ্টাৰনেট সেৱাৰ বন্ধ হৈ থকাৰ পাছত ২০ ডিচেম্বৰৰ পৰা ইণ্টাৰনেট সেৱা পুনৰাই কাৰ্যক্ষম হয়; উল্লেখযোগ্য যে, গুৱাহাটী উচ্চ ন্যায়ালয়ে অসম চৰকাৰক ১৯ ডিচেম্বৰৰ সন্ধ্যাৰ ৫ বজাৰ পৰা ইণ্টাৰনেট সেৱা প্ৰত্যৰ্পণ কৰাৰ আদেশ দিছিল। ২২ ডিচেম্বৰ পৰ্যন্ত গ্ৰেপ্তাৰ কৰা প্ৰতিবাদকাৰীৰ সংখ্যা ৩৯৩ জন হয়গৈ; সামজিক মিডিয়াত আপত্তিকৰ আৰু উত্তেজক প'ষ্ট কৰাৰ আৰোপত ২৮টা গোচৰ ৰুজু কৰা হয়।\n২১ ডিচেম্বৰত মহিলাসকলৰ প্ৰতিবাদী কাৰ্যসূচী ৰাজ্যজুৰি আয়োজন কৰা হয়। বয়োজ্যেষ্ঠ নাগৰিকসকলেও ২৩ ডিচেম্বৰত প্ৰতিবাদ সাব্যস্ত কৰে। ডিব্ৰুগড়ৰ চৌকিদিঙী খেলপথাৰত আছুৰ দ্বাৰা ২৪ ডিচেম্বৰত বিশাল গণ আন্দোলন আয়োজন কৰা হয়।\nপ্ৰতিবাদৰ ফলত ১০ জানুৱাৰী ২০২০ৰ পৰা গুৱাহাটীত আৰম্ভ হ'ব লগা খেল' ইণ্ডিয়া য়ুথ গেমছলৈ আহিব লগা ভাৰতৰ প্ৰধানমন্ত্ৰী নৰেন্দ্ৰ মোডীৰ ভ্ৰমণ ৮ জানুৱাৰীত বাতিল কৰা হয়। আছুৱে মোডীৰ ভ্ৰমণৰ সময়ত বিশাল প্ৰতিবাদী কাৰ্যসূচী হাতত লৈছিল। গুৱাহাটী, ডিব্ৰুগড়ৰ লগতে অসমৰ বিভিন্ন অঞ্চলত সহস্ৰাধীকলোকে কা বিৰোধী প্ৰতিবাদত অংশগ্ৰহণ কৰে। প্ৰতিবাদকাৰীসকলে গামোচাৰ লগতে অসমৰ অন্যান্য স্বকীয় সাজপোচাক পৰিধান কৰি, অসমৰ জাতীয় সংগীত আৰু আন জাতীয়তাবাদী গীত গাই প্ৰতিবাদ সাব্যস্ত কৰে। প্ৰতিবাদকৰীসকলে অখিল গগৈৰ মুক্তিৰ দাবীও জনায় আৰু মোডী চৰকাৰক স্বৈৰতন্ত্ৰীক চৰকাৰ বুলি অভিহিত কৰে। ৰাজ্যৰ বিভিন্ন অঞ্চলত প্ৰতিবাদকাৰীসকলে জোঁৰ সমদলেৰে প্ৰতিবাদ সাব্যস্ত কৰে।\nদুলিয়াজানৰ আছু আৰু অসম জাতীয়তাবাদী যুৱ-ছাত্ৰ পৰিষদৰ শাখাৰ নেতৃত্বত অঞ্চলটোৰ কেইবাটাও সংস্থা গোট খাই ভাৰতীয় জনতা পাৰ্টিৰ লগত জড়িত শিল্পীসকলক বহিষ্কাৰ কৰাৰ কথা ঘোষণা কৰে। এইসকল শিল্পীৰ ভিতৰত আইমী বৰুৱা, গায়ত্ৰী মহন্ত, কৃষ্ণমণি চুতীয়া, আকাশদ্বীপ আৰু পবিত্ৰ মাৰ্ঘেৰিটা উল্লেখযোগ্য। ৯ জানুৱাৰীত আছুৰ লগতে ৩০টা থলুৱা সংগঠন আৰু শিল্পী সমাজে গুৱাহাটী ক্লাবত প্ৰতিবাদ সাব্যস্ত কৰে আৰু ৰাজ্যজুৰি 'ৰণশিঙা' শীৰ্ষক প্ৰতিবাদী কাৰ্যসূচী চলায়।\n২০২০ চনৰ জানুৱাৰীত ভোগালী বিহুৰ সময়ত অসমৰ বিভিন্ন প্ৰান্তত নিৰ্মাণ কৰা ভেলাঘৰসমূহৰ বেৰত কা বিৰোধী শ্ল'গান, যেনে "কা আমি নামামো", "No CAA", "জয় আই অসম" আদি, লিখা গামোচা আঁৰি দিয়া হয়। আছুৱে অসমৰ ৰাইজক মেজিৰ জুইত নাগৰিকত্ব সংশোধনী আইনৰ এখন প্ৰতিলিপিও দহন কৰিবলৈ আহ্বান জনায়।\nআন্তঃৰাষ্ট্ৰীয় প্ৰতিক্ৰিয়া[সম্পাদনা কৰক]\nৰাষ্ট্ৰসংঘ: ৰাষ্ট্ৰসংঘৰ মানৱ অধিকাৰৰ উচ্চায়ুক্তৰ কাৰ্যালয়ে আইনখন "মৌলিকভাবে বৈষম্যমূলক" বুলিছে আৰু কৈছে যে "ভাৰতে নিৰ্যাতিত লোকসকলক সুৰক্ষা দিব বিচৰা প্ৰচেষ্টাটো আদৰণীয়", পিছে ইয়াক কোনো ধৰণৰ বৈষম্য নকৰাকৈ "বলিষ্ঠ ৰাষ্ট্ৰীয় ৰাজনৈতিক আশ্ৰয় ব্যৱস্থা"ৰ দ্বাৰা ৰূপায়ণ কৰা উচিত।\nইউৰোপিয়ান ইউনিয়ন: ভাৰতলৈ ইউৰোপিয়ান ইউনিয়নৰ ৰাষ্ট্ৰদূত উগ' আস্তুটোৱে মন্তব্য কৰে যে তেওঁ বিশ্বাস কৰে, নাগৰিকত্ব (সংশোধনী) আইনৰ আলোচনাৰ ফলাফল ভাৰতীয় সংবিধানৰ দ্বাৰা নিৰ্ধাৰিত উচ্চ মানদণ্ডৰ সৈতে সামঞ্জস্য থাকিব।\nআমেৰিকা যুক্তৰাষ্ট্ৰ: আমেৰিকা যুক্তৰাষ্ট্ৰৰ আন্তঃৰাষ্ট্ৰীয় ধৰ্মীয় স্বাধীনতাৰ কমিচনে আইনখন গৃহীত কৰাৰ বাবে অমিত শ্বাহকে ধৰি "আন প্ৰমুখ নেতাসকল"ৰ বিপক্ষে আন্তঃৰাষ্ট্ৰীয় নিষেধাজ্ঞা আৰোপ কৰে। ভাৰতৰ বৈদেশীক পৰিক্ৰমা মন্ত্ৰণালয়ে ইয়াৰ প্ৰতিক্ৰিয়াত এক বিবৃত্তিত যোগে কয় যে আমেৰিকা যুক্তৰাষ্ট্ৰই কৰা মন্তব্য সঠিক নহয় আৰু নাগৰিকত্ব (সংশোধনী) আইন, ২০১৯ অথবা নাগৰিকৰ ৰাষ্ট্ৰীয় পঞ্জীয়ে ভাৰতীয় নাগৰিকৰ পৰা নাগৰিকত্ব কেতিয়াও কাঢ়ি নলয়। আমেৰিকা যুক্তৰাষ্ট্ৰৰ বৈদেশীক পৰিক্ৰমা মন্ত্ৰণালয়ে আইনখনৰ অভিপ্ৰায়ক লৈ প্ৰশ্ন তোলি কয়, "নাগৰিকত্বৰ বাবে যিকোনো ধৰ্মীয় পৰীক্ষাই গণতন্ত্ৰৰ প্ৰথমিক সিদ্ধান্তক ক্ষুণ্ণ কৰে। " পিছে ১৯ ডিচেম্বৰ ২০১৯ত পুনৰ এক বিবৃত্তিযোগে আমেৰিকা যুক্তৰাষ্ট্ৰৰ বৈদেশীক পৰিক্ৰমা মন্ত্ৰণালয়ে কয় যে আমেৰিকা যুক্তৰাষ্ট্ৰই ভাৰতীয় গণতন্ত্ৰক সম্মান কৰে কিয়নো ই আইনখনক লৈ বলিষ্ঠ অভ্যন্তৰীণ আলোচনাৰ কৰিছে।\nৰাছিয়া: ভাৰতলৈ ৰাছিয়াৰ উপ-ৰাষ্ট্ৰদূত ৰোমান বাবুস্কিনে মন্তব্য প্ৰকাশ কৰি কৈছে যে ৰাছিয়াই এই আইনখন ভাৰতৰ অভ্যন্তৰীণ বিষয় বুলি বিবেচনা কৰে।\nফ্ৰান্স: ভাৰতলৈ ফ্ৰান্সৰ ৰাষ্ট্ৰদূত ইমানুৱেল লেনাইনে মন্তব্য কৰে ফ্ৰান্সে এই আইনখনক ভাৰতৰ অভ্যন্তৰীণ বিষয় ৰূপে বিবেচনা কৰে আৰু ইয়াক সম্মান কৰে।\nপাকিস্তান: পাকিস্তানৰ প্ৰধানমন্ত্ৰী ইমৰান খানে আইনখনৰ সমালোচনা কৰে। পাকিস্তানৰ ৰাষ্ট্ৰীয় সংসদে এই আইনখনক "বৈষম্যমূলক আইন" হিচাবে চিহ্নিত কৰি এটি প্ৰস্তাৱ পাচ কৰিছে আৰু যুক্তি দিছে যে ই "ভাৰত আৰু পাকিস্তানৰ মাজৰ দ্বিপাক্ষিক চুক্তি আৰু বুজাপৰাত, বিশেষকৈ দুয়োখন দেশৰ সংখ্যালঘুসমূহৰ সুৰক্ষা আৰু অধিকাৰৰ অভ্যন্তৰীণ সম্পৰ্ক"ৰ বিৰোধিতা কৰিছে।\nবাংলাদেশ: বাংলাদেশৰ বৈদেশীক পৰিক্ৰমা মন্ত্ৰী এ কে আব্দুল ম'মেনে কৈছে যে আইনখনে ধৰ্মনিৰপেক্ষ জাতি হিচাপে ভাৰতৰ ঐতিহাসিক স্বৰূপ দুৰ্বল কৰিব পাৰে আৰু এয়া অস্বীকাৰ কৰে যে বাংলাদেশত সংখ্যালঘুসকল ধৰ্মীয় নিৰ্যাতনৰ সন্মুখীন হৈছে।\nমালয়েছিয়া: মালয়েছিয়াৰ প্ৰধানমন্ত্ৰী মাহাথিৰ মহম্মদে এই আইনখনক সমালোচনা কৰে কয় যে ই "কিছু মুছলমানক তেওঁলোকৰ নাগৰিকত্বৰ পৰা বঞ্চিত কৰিব পাৰে। " ভাৰতে এই সমালোচনা প্ৰত্যাখ্যান কৰি কয় যে আইনখনে "ধৰ্মৰ ওপৰত ভিত্তি কৰি কোনো ভাৰতীয়কে তেওঁৰ নাগৰিকত্বৰ পৰা বঞ্চিত নকৰে। "\nইছলামীয় সহযোগিতা সংস্থা: সংস্থাটোৱে আইনখন আৰু নাগৰিকৰ ৰাষ্ট্ৰীয় পঞ্জীৰ বৰ্তমান পৰিস্থিতিক লৈ উদ্বীগ্নতা প্ৰকাশ কৰে আৰু মুছলমান সংখ্যালঘুৰ নিৰাপত্তা নিশ্চিত কৰা আৰু ৰাষ্ট্ৰসংঘৰ চনদৰ দায়বদ্ধতা অনুসৰণ কৰাৰ বাবে ভাৰত চৰকাৰক অনুৰোধ কৰে।\n↑ 1.0 1.1 "MINISTRY OF HOME AFFAIRS NOTIFICATION S.O. 172(E)". 10 January 2020. http://egazette.nic.in/WriteReadData/2020/215314.pdf। আহৰণ কৰা হৈছে: 10 January 2020.\n↑ "Citizenship Amendment Act comes into effect from today as MHA issues notification". The Indian Express. 10 January 2020. https://indianexpress.com/article/india/citizenship-amendment-act-india-protest-nrc-6210433/.\n↑ 3.0 3.1 "Parliament passes the Citizenship (Amendment) Bill 2019". https://pib.gov.in/newsite/PrintRelease.aspx?relid=195783.\n↑ "নাগৰিকত্ব সংশোধনী বিধেয়ক-২০১৬ কি, জানেনে?". 2019-01-21. https://www.asomiyapratidin.in/spcl-writing-what-is-citizen-amendment-bill-by-mridul-kr-handique/.\n↑ 5.0 5.1 Regan, Helen; Gupta, Swati; Khan, Omar. "India passes controversial citizenship bill that excludes Muslims". https://www.cnn.com/2019/12/11/asia/india-citizenship-amendment-bill-intl-hnk/index.html. "The government, ruled by the Hindu nationalist Bharatiya Janata Party (BJP), said the bill seeks to protect religious minorities who fled persecution in their home countries."\n↑ 6.0 6.1 Gringlas, Sam. "India Passes Controversial Citizenship Bill That Would Exclude Muslims". https://www.npr.org/2019/12/11/787220640/india-passes-controversial-citizenship-bill-that-would-exclude-muslims.\n↑ Slater, Joanna (18 December 2019). "Why protests are erupting over India's new citizenship law". Washington Post. https://www.washingtonpost.com/world/asia_pacific/why-indias-citizenship-law-is-so-contentious/2019/12/17/35d75996-2042-11ea-b034-de7dc2b5199b_story.html.\n↑ Sankalpit Bharat Sashakt Bharat Archived 10 November 2019 at the Wayback Machine, BJP Sankalp Patra Lock Sabha 2019 (Manifesto, 2019)\n↑ 9.0 9.1 Kaur Sandhu, Kamaljit; Singh, Mausami (9 December 2019). "Citizenship Amendment Bill has public endorsement, was part of manifesto: Amit Shah". https://www.indiatoday.in/india/story/citizenship-amendment-bill-has-public-endorsement-was-part-of-manifesto-amit-shah-1626765-2019-12-09. "The Citizenship Amendment Bill [...] was required to give protection to people who are forced to live in pathetic human condition while rejecting the argument thataMuslim may suffer religious persecution in Bangladesh, Pakistan and Afghanistan saying thataMuslim is unlikely to face religious persecution in an Islamic country"\n↑ "The Citizenship (Amendment) Bill, 2019". http://prsindia.org/sites/default/files/bill_files/Citizenship%202019%20Bill%20Text.pdf.\n↑ Tripathi, Rahul (23 December 2019). "Citizenship Amendment Act 2019: What it holds for India". The Economic Times. https://economictimes.indiatimes.com/news/politics-and-nation/citizenship-amendment-bill-decoded-what-it-holds-for-india/articleshow/72466056.cms.\n↑ Spokesperson for the UN High Commissioner for Human Rights Archived 19 December 2019 at the Wayback Machine, Jeremy Laurence, UNHCHR, Geneva (13 December 2019)\n↑ 13.0 13.1 Chaudhry, Suparna (13 December 2019). "India's new law may leave millions of Muslims without citizenship". https://www.washingtonpost.com/politics/2019/12/13/indias-new-law-may-leave-millions-muslims-without-citizenship/.\n↑ Vishwanath, Apurva; Sheriff, Kaunain (25 December 2019). "India's new law may leave millions of Muslims without citizenship". https://indianexpress.com/article/explained/explained-citizenship-amendment-act-nrc-caa-means-6180033/.\n↑ Gettleman, Jeffrey; Raj, Suhasini (11 December 2019). "Indian Parliament Passes Divisive Citizenship Bill, Moving It Closer to Law". New York Times. https://www.nytimes.com/2019/12/11/world/asia/india-muslims-citizenship-narendra-modi.html। আহৰণ কৰা হৈছে: 18 December 2019.\n↑ "Is India's claim about minorities true?". 12 December 2019. https://www.bbc.com/news/world-asia-50720273. ; Quote: [The Indian government states:] "The constitutions of Pakistan, Afghanistan and Bangladesh provide foraspecific state religion. Asaresult, many persons belonging to Hindu, Sikh, Buddhist, Jain, Parsi and Christian communities have faced persecution on grounds of religion in those countries."\n↑ "India's bill purporting to help refugees really seeks to hurt Muslims, India's bill purporting to help refugees really seeks to hurt Muslims". The Economist. ISSN 0013-0613. https://www.economist.com/leaders/2019/12/14/indias-bill-purporting-to-help-refugees-really-seeks-to-hurt-muslims.\n↑ "What Does India's New Citizenship Law Mean?". The New York Times. 13 December 2019. ISSN 0362-4331. https://www.nytimes.com/reuters/2019/12/13/world/asia/13reuters-india-citizenship-explainer.html.\n↑ "Is India's claim about minorities true?". 12 December 2019. https://www.bbc.com/news/world-asia-50720273.\n↑ Samuel, Sigal (12 December 2019). "India just redefined its citizenship criteria to exclude Muslims". https://www.vox.com/future-perfect/2019/12/12/21010975/india-muslim-citizenship-bill-national-register.\n↑ 21.0 21.1 21.2 Saha, Abhishek (20 January 2019). "Explained: Why Assam, Northeast are angry". The Indian Express. https://indianexpress.com/article/explained/assam-protests-citizenship-amendment-bill-nrc-northeast-bandh-5543785/.\n↑ 22.0 22.1 Choudhury, Ratnadip (21 December 2019). ""Want Peace, Not Migrants": Thousands Of Women Protest Citizenship Act Across Assam". https://www.ndtv.com/india-news/citizenship-amendment-act-protest-women-protest-citizenship-act-across-assam-say-want-peace-not-migr-2152470.\n↑ Gollom, Mark (17 Dec 2019). "Why India's controversial citizenship law has sparked violent protests". CBC News. https://www.cbc.ca/news/india-citizenship-law-protests-1.5397915.\n↑ Pokharel, Krishna (17 December 2019). "India Citizenship Protests Spread to Muslim Area of Capital". https://www.wsj.com/articles/india-protests-against-new-law-spread-to-muslim-area-of-capital-11576596978.\n↑ Ellis-Petersen, Hannah (17 December 2019). "India protests: students condemn 'barbaric' police" (en-GB ভাষাত). The Guardian. ISSN 0261-3077. https://www.theguardian.com/world/2019/dec/17/india-protests-students-condemn-barbaric-police.\n↑ 26.0 26.1 Nath, Hemanta Kumar (2019-11-12). "1,000 detained as anti-Citizenship Amendment Bill protests intensify in Assam". https://www.indiatoday.in/india/story/anti-citizenship-amendment-bill-assam-protest-1627464-2019-12-11.\n↑ Dutta, Prabhash (19 December 2019). "Violent protests against Citizenship Amendment Act: Who will pay for damages?" (en ভাষাত). https://www.indiatoday.in/india/story/violent-protests-citizenship-amendment-act-caa-section-144-crpc-1629779-2019-12-19.\n↑ "Sporadic protests in MP against CAA". outlookindia.com/. 19 December 2019. https://www.outlookindia.com/newsscroll/sporadic-protests-in-mp-against-caa/1689856.\n↑ "The Citizenship (Amendment) Act, 2019". 12 December 2019. http://egazette.nic.in/WriteReadData/2019/214646.pdf.\n↑ Section 2(1)(b) of the Citizenship Act, 1955.\n↑ 31.0 31.1 31.2 Purkayastha, Debasree (2018-05-26). "What is the Citizenship (Amendment) Bill, 2016?" (en-IN ভাষাত). https://www.thehindu.com/news/national/other-states/what-is-the-citizenship-amendment-bill-2016/article23999348.ece.\n↑ G.S.R. 685 (E) and G.S.R. 686 (E), Gazette of India, September 7, 2015; G.S.R. 702(E) and G.S.R. 703(E), Gazette of India, July 18, 2016\n↑ The Gazette of India, Issue 553 of 2015, 8 September 2015.\n↑ "Committee : Loksabha". http://164.100.47.194/Loksabha/Committee/CommitteeInformation.aspx?comm_code=71&tab=1.\n↑ Singh, Bikash (2018-05-03). "Joint Parliamentary Committee on Citizenship Bill to visit Assam". https://economictimes.indiatimes.com/news/politics-and-nation/joint-parliamentary-committee-on-citizenship-bill-to-visit-assam/articleshow/64018209.cms.\n↑ "JPC held public hearing at Khanapara" (en-US ভাষাত). 2018-05-07. https://www.sentinelassam.com/news/jpc-held-public-hearing-at-khanapara/.\n↑ "Citizenship Bill report to be tabled in Parliament today amid protests, fear of political fallout". https://www.moneycontrol.com/news/india/citizenship-bill-report-to-be-tabled-in-parliament-today-amid-protests-fear-of-political-fallout-3359411.html.\n↑ "Lok Sabha passes citizenship (amendment) bill". https://www.rediff.com/news/report/lok-sabha-passes-citizenship-amendment-bill/20190108.htm। আহৰণ কৰা হৈছে: 26 January 2019.\n↑ "Lok Sabha passes Citizenship Bill amid protests, seeks to give citizenship to non-Muslims from3countries". https://www.indiatoday.in/india/story/citizenship-amendment-bill-passed-lok-sabha-assam-protests-1426345-2019-01-08। আহৰণ কৰা হৈছে: 26 January 2019.\n↑ "Citizenship Bill Lapses in Parliament, Here's What Happens Next". 13 February, 2019. https://thewire.in/government/citizenship-bill-lapses-in-rajya-sabha-what-happens-next। আহৰণ কৰা হৈছে:9april 2019.\n↑ "Citizenship (Amendment) Bill to be tabled in Rajya Sabha: Key Points". 12February 2019. https://timesofindia.indiatimes.com/india/citizenship-amendment-bill-to-be-tabled-in-rajya-sabha-key-points/articleshow/67953825.cms। আহৰণ কৰা হৈছে:9april 2019.\n↑ "Northeast remains restive, Citizenship Bill not tabled in Rajya Sabha". Economic Times. Feb 13, 2019. https://economictimes.indiatimes.com/news/politics-and-nation/northeast-remains-restive-citizenship-bill-not-tabled-in-rajya-sabha/articleshow/67968575.cms। আহৰণ কৰা হৈছে:9april 2019.\n↑ "Explained: The Citizenship Amendment Bill And The Opposition Over It". https://www.outlookindia.com/website/story/india-news-explained-the-citizenship-amendment-bill-and-the-opposition-over-it/323121.\n↑ "AGP quits NDA as Cabinet approves citizenship bill - Times of India". https://timesofindia.indiatimes.com/india/agp-breaks-alliance-with-bjp-over-citizenship-bill/articleshow/67420676.cms.\n↑ "Citizenship Bill: AGP quits Assam govt; nude protests in Delhi, Tinsukia". http://www.uniindia.com/citizenship-bill-agp-quits-assam-govt-nude-protests-in-delhi-tinsukia/east/news/1461069.html.\n↑ "Nude protests in Delhi against Citizenship Amendment Bill". https://www.indiatoday.in/india/story/nude-protests-in-delhi-against-citizenship-amendment-bill-1425637-2019-01-07.\n↑ "Northeast bandh begins against Citizenship Amendment Bill amid tight security". https://www.indiatoday.in/india/story/citizenship-amendment-bill-northeast-bandh-assam-bandh-agp-aasu-kmss-congress-1425920-2019-01-08.\n↑ "Xilpi’r Xonkolpo: Zubeen Garg leads artiste protests against Citizenship Bill" (ইংৰাজী ভাষাত). 2019-01-18. https://indianexpress.com/article/north-east-india/assam/xilpir-xonkolpo-zubeen-garg-leads-artiste-protests-against-citizenship-bill-5544290/.\n↑ "Zubeen Garg makes his own song to protest the Citizenship Bill" (ইংৰাজী ভাষাত). 2019-01-21. https://www.sentinelassam.com/news/zubeen-garg-makes-his-own-song-to-protest-the-citizenship-bill/.\n↑ @zubeengarg0 (১৬ জানুৱাৰী ২০১৯). "পলিটিক্স নকৰিবা বন্ধু! কাইলৈ আহিব। তেজপুৰৰ পৰা আৰম্ভ আমাৰ প্ৰতিবাদ। #StandAgainstCAB2016". https://twitter.com/zubeengarg0/status/1085557087785099264.\n↑ "Cotton Students to boycott classes for indefinite period, Appeals Government to scrap Citizenship bill" (ইংৰাজী ভাষাত). 2019-01-09. https://www.sentinelassam.com/news/cotton-students-to-boycott-classes-for-indefinite-period-until-government-scraps-bill/.\n↑ "BJP reiterates commitment to enact Citizenship Amendment Bil t". Times Of India. Apr 8, 2019. https://timesofindia.indiatimes.com/elections/news/bjp-reiterates-commitment-to-enact-citizenship-amendment-bill/articleshow/68784602.cms। আহৰণ কৰা হৈছে: 28 april 2019.\n↑ "2019 Lok Sabha election: BJP-AGP alliance back on track in Assam". THE HINDU. 13 March,2019. https://www.thehindu.com/elections/lok-sabha-2019/2019-lok-sabha-polls-bjp-agp-alliance-back-on-track-in-assam/article26518890.ece। আহৰণ কৰা হৈছে: 28 april 2019.\n↑ "A month on, new songs and poems keep anti-CAA protests in Assam kicking". Hindustan Times. 2020-01-12. https://www.hindustantimes.com/india-news/a-month-on-new-songs-and-poems-keep-anti-caa-protests-in-assam-kicking/story-zqpgWvZl65dMsQgwgmb2jL.html.\n↑ "Cotton University students stage silent protest against CAB" (en-US ভাষাত). 2019-11-30. https://www.sentinelassam.com/guwahati-city/cotton-university-students-stage-silent-protest-against-cab/.\n↑ "TIME8 | Cotton University Students Stage Silent Protest Against Citizenship Bill" (en-GB ভাষাত). 2019-11-29. https://www.time8.in/cotton-university-students-stage-silent-protest-against-citizenship-bill/.\n↑ "Anti-CAB stir: People defy curfew, police open fire as Assam" (en-GB ভাষাত). 2019-12-12. https://economictimes.indiatimes.com/news/politics-and-nation/anti-cab-protests-in-assam-police-opens-fire-on-protestors/articleshow/72487251.cms.\n↑ Singh, Bikash (2019-12-17). "Citizenship Amendment Bill: Why Assam is protesting?". The Economic Times. https://economictimes.indiatimes.com/news/et-explains/citizenship-bill-why-is-assam-protesting/articleshow/72483294.cms?from=mdr.\n↑ Bhattacharya, D. P. (2019-12-17). "CAA protests in Assam: Why it is different from the rest of the country". The Economic Times. https://economictimes.indiatimes.com/news/politics-and-nation/caa-protests-in-assam-why-it-is-different-from-the-rest-of-the-country/articleshow/72844673.cms.\n↑ December 15, Tania Midha; December 15, 1986 ISSUE DATE; February 20, 1986UPDATED; Ist, 2014 11:16. "Citizenship Act: Govt changes criteria qualifyingaperson asacitizen of India" (en ভাষাত). https://www.indiatoday.in/magazine/indiascope/story/19861215-citizenship-act-govt-changes-criteria-qualifying-a-person-as-a-citizen-of-india-801552-1986-12-15.\n↑ "India citizenship law protests spread across campuses" (en ভাষাত). Reuters. 16 December 2019. https://www.reuters.com/article/us-india-citizenship-protests/india-citizenship-law-protests-spread-across-campuses-idUSKBN1YK0DD। আহৰণ কৰা হৈছে: 16 December 2019.\n↑ 70.0 70.1 "'Anti-Muslim' citizenship law challenged in Indian court". BBC. 12 December 2019. https://www.bbc.com/news/world-asia-india-50739593। আহৰণ কৰা হৈছে: 17 December 2019.\n↑ "'Anything for Motherland': Thousands Held during Day 1 of AASU's Satyagraha, Assam Govt Defiant". https://www.news18.com/news/india/citizenship-act-anything-for-motherland-thousands-held-during-day-1-of-satyagraha-assam-govt-2426469.html.\n↑ GuwahatiDecember 16, Hemanta Kumar Nath; December 16, 2019UPDATED; Ist, 2019 20:55. "AASU stages Satyagraha against CAA, over 1000 protesters detained in Guwahati" (en ভাষাত). https://www.indiatoday.in/india/story/aasu-stages-satyagraha-against-caa-over-1000-protesters-detained-in-guwahati-1628799-2019-12-16.\n↑ Hemanta Kumar Nath (December 16, 2019). "AASU stages Satyagraha against CAA, over 1000 protesters detained in Guwahati" (en ভাষাত). https://www.indiatoday.in/india/story/aasu-stages-satyagraha-against-caa-over-1000-protesters-detained-in-guwahati-1628799-2019-12-16.\n↑ "Union leaders rally protesters". Nursing Standard খণ্ড 26 (28): 5. 2012-03-14. doi:10.7748/ns.26.28.5.s2. ISSN 0029-6570.\n↑ GuwahatiDecember 13, Press Trust of India; December 13, 2019UPDATED; Ist, 2019 19:12. "CAB protest: Security forces entered office, beat up staffers, claims Assam TV channel official" (en ভাষাত). https://www.indiatoday.in/india/story/cab-protest-security-forces-entered-office-beat-up-staffers-claims-assam-tv-channel-official-1628115-2019-12-13.\n↑ "'Assamese have come out trampling death': How Assam's local dailies covered protests against Citizenship Amendment Act". https://www.firstpost.com/india/assamese-have-come-out-trampling-death-how-assams-local-dailies-covered-protests-against-citizenship-amendment-act-7777631.html.\n↑ "All Assam Students' Union members ransack AGP office" (en ভাষাত). https://www.telegraphindia.com/states/north-east/all-assam-students-union-members-ransack-agp-office/cid/1725266.\n↑ PTI. "Protests against Citizenship (Amendment) Act: Rail, road services affected in Bihar; Bengal, Assam, Meghalaya peaceful" (en ভাষাত). https://www.thehindubusinessline.com/news/national/protests-against-citizenship-amendment-act-train-services-affected-roads-blocked-in-bihar/article30346424.ece.\n↑ "AHRC takes note of Akhil 'torture'" (en ভাষাত). https://www.telegraphindia.com/states/north-east/assam-human-rights-commission-takes-note-of-akhil-gogoi-torture/cid/1728718.\n↑ "Akhil Gogoi rules out 'Maoist' links, calls arrest 'ploy to delegitimise movement' against citizenship law" (en-US ভাষাত). 2019-12-18. https://indianexpress.com/article/north-east-india/assam/akhil-gogoi-interview-citizenship-act-assam-protests-6172858/.\n↑ "Peasant leader Akhil Gogoi arrested in Assam's Jorhat" (en ভাষাত). December 12, 2019. https://www.indiatoday.in/india/story/peasant-leader-akhil-gogoi-arrested-in-assam-s-jorhat-1627843-2019-12-12.\n↑ Hemanta Kumar Nath (December 17, 2019). "Special NIA court sends Akhil Gogoi to 10-day custody amid anti-Citizenship Amendment Act protests" (en ভাষাত). https://www.indiatoday.in/india/story/assam-nia-akhil-gogoi-custody-citizenship-amendment-act-protests-1629180-2019-12-17.\n↑ "In India's northeast, protesters rally against citizenship bill". https://www.aljazeera.com/news/2019/12/india-northeast-protesters-rally-citizenship-bill-191210111006001.html.\n↑ Reuters (2019-12-09). "Protests Erupt as India Pushes for Religion-Based Citizenship Bill" (en-US ভাষাত). The New York Times. ISSN 0362-4331. https://www.nytimes.com/reuters/2019/12/09/world/asia/09reuters-india-citizenship.html.\n↑ "Music, Art Tie Them as Zubeen Garg andaHost of Assamese Artistes Lead Anti-CAA Stir from the Front". https://www.news18.com/news/india/music-art-tie-them-as-zubeen-garg-and-a-host-of-assamese-artistes-lead-anti-caa-stir-from-the-front-2432069.html.\n↑ "Artistes to stage musical protest" (en ভাষাত). https://www.telegraphindia.com/states/north-east/artistes-to-stage-musical-protest-today-in-guwahati/cid/1727113.\n↑ 88.0 88.1 "Two dead as Indian police clash with protesters". BBC. 12 December 2019. https://www.bbc.com/news/world-asia-india-50754065। আহৰণ কৰা হৈছে: 17 December 2019.\n↑ Ch, Munish; P, ra; GuwahatiDecember 16, ey; December 16, 2019UPDATED; Ist, 2019 10:05. "Assam CAA protest:4dead in police firing, 175 arrested, more than 1400 detained" (en ভাষাত). https://www.indiatoday.in/india/story/assam-caa-protest-4-dead-in-police-firing-175-arrested-more-than-1400-detained-1628545-2019-12-16.\n↑ "Anti-CAA stir: Violent protests rock Jamia, AMU; Bengal boils, uneasy calm in Assam". The Economic Times. 2019-12-15. https://economictimes.indiatimes.com/news/politics-and-nation/anti-caa-stir-violent-protests-rock-jamia-amu-bengal-boils-uneasy-calm-in-assam/articleshow/72698734.cms.\n↑ "CAB protest: 1 martyred in CRPF firing at Guwahati" (en-US ভাষাত). https://nenow.in/north-east-news/assam/cab-protest-1-killed-in-crpf-firing-at-guwahati.html.\n↑ "Martyrs of anti-CAA stir remembered, people urged to continue protests". The Sentinel. December 30, 2019. https://www.sentinelassam.com/north-east-india-news/assam-news/martyrs-of-anti-caa-stir-remembered-people-urged-to-continue-protests/.\n↑ "CAA Unrest: Dozens of Jamia Students Held, No Internet in Aligarh" (en ভাষাত). 2019-12-15. https://www.thequint.com/news/india/citizenship-amendment-bill-act-protests-north-east-assam-guwahati-tripura-west-bengal-live-updates.\n↑ "Anti-Citizenship Act protests: Toll rises to six in Assam; protesters block roads, railway tracks, torch vehicles in West Bengal". https://www.firstpost.com/india/anti-citizenship-act-protests-toll-rises-to-six-in-assam-protesters-block-roads-railway-tracks-torch-vehicles-in-west-bengal-7782461.html.\n↑ "Mobile internet ban lifted in Assam" (en-IN ভাষাত). The Hindu. 2019-12-20. ISSN 0971-751X. https://www.thehindu.com/news/national/other-states/mobile-internet-ban-lifted-in-assam/article30355717.ece.\n↑ GuwahatiDecember 23, Hemanta Kumar Nath; December 23, 2019UPDATED:; Ist, 2019 23:05. "Anti-CAA protests: 393 people arrested, 244 cases registered in Assam violence" (en ভাষাত). https://www.indiatoday.in/india/story/anti-caa-protests-393-people-arrested-244-cases-registered-in-assam-violence-1631001-2019-12-23.\n↑ Nigam Prusty, Shilpa Jamkhandikar (December 21, 2019). "Hundreds arrested in India during days of protests over citizenship law". Reuters India. https://in.reuters.com/article/india-citizenship-protests/hundreds-arrested-in-india-during-days-of-protests-over-citizenship-law-idINKBN1YP03A.\n↑ Kalita, Kangkan; Dec 24, Anup Dutta | TNN |; 2019; Ist, 14:19. "CAA Latest News: From Guwahati to Jorhat, state rocked by stir against new law | Guwahati News - Times of India" (en ভাষাত). https://timesofindia.indiatimes.com/city/guwahati/from-guwahati-to-jorhat-state-rocked-by-stir-against-new-law/articleshow/72952435.cms.\n↑ Dec 24, PTI | Updated:; 2019; Ist, 21:57. "Protests against CAA across Assam | India News - Times of India" (en ভাষাত). https://timesofindia.indiatimes.com/india/protests-against-caa-across-assam/articleshow/72959113.cms.\n↑ "'কা' বিৰোধী প্ৰতিবাদ: খেল' ইণ্ডিয়া অনুষ্ঠানলৈ নাহে প্ৰধানমন্ত্ৰী মোডী". অসমীয়া প্ৰতিদিন. ৮ জানুৱাৰী ২০২০. https://www.asomiyapratidin.in/ghy-khelo-india-pm-modi-not-coming-news/। আহৰণ কৰা হৈছে: ৯ জানুৱাৰী ২০২০.\n↑ "Amidst anti-CAA protests, Narendra Modi’s Assam visit cancelled". The New Indian Express. 8 January 2020. https://www.newindianexpress.com/nation/2020/jan/08/amidst-anti-caa-protests-narendra-modis-assam-visit-cancelled-2086899.html। আহৰণ কৰা হৈছে: 8 January 2020.\n↑ "Amid Anti-CAA Protests, PM Modi To Skip Khelo India Youth Games in Assam". outlookindia.com. 8 January 2020. https://www.outlookindia.com/website/story/india-news-amid-anti-caa-protests-pm-modi-to-skip-sports-event-in-assam-sources/345353। আহৰণ কৰা হৈছে: 8 January 2020.\n↑ 103.0 103.1 "Protests unabated across Assam" (en ভাষাত). telegraphindia.com. 8 January 2020. https://www.telegraphindia.com/states/north-east/protests-unabated-across-assam/cid/1734119। আহৰণ কৰা হৈছে: 8 January 2020.\n↑ "Assam: Thousands join anti-CAA protest rally in Dibrugarh". NORTHEAST NOW. 8 January 2020. https://nenow.in/north-east-news/assam/assam-thousands-join-anti-caa-protest-rally-in-dibrugarh.html। আহৰণ কৰা হৈছে: 8 January 2020.\n↑ "টীয়কৰ তামুলীছিগাত ‘কা’ৰ বিৰুদ্ধে আছুৰ জোঁৰ সমদল". নিৰ্মলেন্দু পাঠক, নৰ্থ ইষ্ট নাও. ১১ জানুৱাৰী ২০২০. https://assam.nenow.in/torchlight-rally-against-caa-in-teok/। আহৰণ কৰা হৈছে: ১১ জানুৱাৰী ২০২০.\n↑ "ডিফুত ছাত্ৰৰ মুখত “নৰেন্দ্ৰ মোদী গ’ বেক” ধ্বনি". নংগী তেৰাং, নৰ্থ ইষ্ট নাও. ১১ জানুৱাৰী ২০২০. https://assam.nenow.in/diphu-students-mark-protest-against-caa-shouting-slogans-narendra-modi-go-back/। আহৰণ কৰা হৈছে: ১১ জানুৱাৰী ২০২০.\n↑ 107.0 107.1 Kalita, Kangkan (2020-01-08). "Amid anti-CAA stir, student bodies impose ‘ban’ on artistes with BJP links" (en ভাষাত). The Times of India. প্ৰকাশক Guwahati. https://timesofindia.indiatimes.com/city/guwahati/amid-anti-caa-stir-student-bodies-impose-ban-on-artistes-with-bjp-links/articleshow/73153196.cms.\n↑ "বৃহস্পতিবাৰে জিলাই জিলাই আছুৰ 'ৰণশিঙা' শীৰ্ষক প্ৰতিবাদী কাৰ্যসূচী, গুৱাহাটীত ভাগ ল'ব জুবিন গাৰ্গে". অসমীয়া প্ৰতিদিন. ৯ জানুৱাৰী ২০২০. https://www.asomiyapratidin.in/aasu-ranasinga-guwahati/। আহৰণ কৰা হৈছে: ৯ জানুৱাৰী ২০২০.\n↑ "Festivity in times of protest: How Magh Bihu will showcase Assam’s opposition to CAA". The Indian Express. 2020-01-14. https://indianexpress.com/article/north-east-india/assam/assam-magh-bihu-caa-nrc-protest-aasu-6213080/.\n↑ "এইবাৰ ভোগালীৰ মেজি জ্বলিব 'কা'ৰ বিৰুদ্ধে প্ৰতিবাদ-সংকল্পৰ বাবে". অসমীয়া প্ৰতিদিন. ১৪ জানুৱাৰী ২০২০. https://www.asomiyapratidin.in/mejighar-protest-against-caa-kids-vdo/.\n↑ "Anti-CAA protests amid Magh Bihu festivities in Assam". Hindustan Times. 2020-01-14. https://www.hindustantimes.com/india-news/anti-caa-protests-amid-magh-bihu-festivities-in-assam/story-pM3vMnhG1IFYw2ZOzWG4oJ.html.\n↑ "CAA casts shadow over Bihu celebrations in Assam". The Shillong Times. http://theshillongtimes.com/2020/01/15/caa-casts-shadow-over-bihu-celebrations-in-assam/.\n↑ "New citizenship law in India 'fundamentally discriminatory': UN human rights office" (en ভাষাত). news.un.org. 13 December 2019. https://news.un.org/en/story/2019/12/1053511। আহৰণ কৰা হৈছে: 17 December 2019.\n↑ "EU to India: Hope CAB Is in Line with High Standards of Indian Constitution". https://thewire.in/external-affairs/eu-to-india-hope-cab-is-in-line-with-high-standards-of-indian-constitution.\n↑ "USCIRF Raises Serious Concerns and Eyes Sanctions Recommendations for Citizenship (Amendment) Bill in India, Which Passed Lower House Today".9December 2019. https://www.uscirf.gov/news-room/press-releases-statements/uscirf-raises-serious-concerns-and-eyes-sanctions.\n↑ "Federal US commission seeks sanctions against Amit Shah if CAB passed in Parliament". 10 December 2019. https://www.indiatoday.in/india/story/federal-us-commission-seeks-sanctions-against-amit-shah-if-cab-passed-in-parliament-1626880-2019-12-10.\n↑ "USCIRF statement on CAB 'neither accurate nor warranted': MEA". 10 December 2019. https://timesofindia.indiatimes.com/india/uscirf-statement-on-cab-neither-accurate-nor-warranted-mea/articleshow/72454704.cms.\n↑ "It has no locus standi: MEA on USCIRF's citizenship bill statement". The Economic Times. 10 December 2019. https://economictimes.indiatimes.com/news/politics-and-nation/it-has-no-locus-standi-mea-on-uscirfs-citizenship-bill-statement/articleshow/72454886.cms.\n↑ "US Commission Statement On Citizenship Bill Not "Accurate": Government". https://www.ndtv.com/india-news/us-religious-freedom-panel-uscirf-statement-on-citizenship-amendment-bill-not-accurate-guided-only-b-2146381.\n↑ Raj, Yashwant; H. Laskar, Rezaul (11 December 2019). "US panel for sanctions over Citizenship Amendment Bill, India says it is biased" (en ভাষাত). https://www.hindustantimes.com/india-news/us-panel-for-sanctions-over-citizenship-amendment-bill-india-says-it-is-biased/story-svybceSyKuzLWOTKjjaT1H.html। আহৰণ কৰা হৈছে: 17 December 2019.\n↑ "India has robust domestic debate, says Pompeo on citizenship law" (en-IN ভাষাত). The Hindu. 19 December 2019. ISSN 0971-751X. https://www.thehindu.com/news/national/india-has-robust-domestic-debate-says-pompeo-on-citizenship-law/article30343634.ece.\n↑ Chaudhury, Dipanjan Roy (23 December 2019). "India's Citizenship Amendment Act isadomestic matter: Russia". The Economic Times. https://economictimes.indiatimes.com/news/politics-and-nation/indias-citizenship-amendment-act-is-a-domestic-matter-russia/articleshow/72941533.cms.\n↑ "CAB: India’s key ally France calls CAA country’s internal matter" (en-US ভাষাত). 16 December 2019. https://www.financialexpress.com/india-news/cab-indias-key-ally-france-calls-caa-countrys-internal-matter/1795662/.\n↑ "Imran Khan blasts Citizenship Amendment Bill, says it violates bilateral agreements". 10 December 2019. https://www.indiatoday.in/india/story/imran-khan-tweet-on-citizenship-amendment-bill-1626982-2019-12-10.\n↑ NA condemns India over controversial citizenship act Archived 18 December 2019 at the Wayback Machine, Dawn, 17 December 2019.\n↑ "Citizenship Amendment Bill could weaken India's secular character, says Bangladesh's Foreign Minister". 12 December 2019. https://www.nationalheraldindia.com/news/citizenship-law-could-weaken-indias-secular-character-says-bangladeshs-foreign-minister-ak-abdul-momen.\n↑ 'People dying': Malaysia's Mahathir slams India's citizenship law Archived 21 December 2019 at the Wayback Machine, Al Jazeera\n↑ "OIC expresses concern over CAA; says 'closely' following developments". The Economic Times. 23 December 2019. https://economictimes.indiatimes.com/news/politics-and-nation/oic-expresses-concern-over-caa-says-closely-following-developments/articleshow/72931689.cms। আহৰণ কৰা হৈছে: 31 December 2019.\nৱিকিমিডিয়া কমন্সত নাগৰিকত্ব (সংশোধনী) আইন, ২০১৯ সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=নাগৰিকত্ব_(সংশোধনী)_আইন,_২০১৯&oldid=230142"ৰ পৰা অনা হৈছে\nএই পৃষ্ঠাখন 22 মে' 2020 তাৰিখে ০৯:২০ বজাত অন্তিম সংশোধন কৰা হৈছিল।


চিন্তা – তৰংগ\nপ্ৰচ্ছদ চিন্তা\tচিন্তা\nভূপেন হাজৰিকা, মুনমী বৰা, জুবিন গাৰ্গ, পাৰ্বিন চুলতানা, জয় বৰুৱা, কল্পনা পাটোৱাৰী এওঁলোক ভাৰতীয় সংগীতৰ ক্ষেত্ৰখনত (বলিউডী সংগীত বুলিও পঢ়িব পাৰে) সকলোৰে চিনাকি মুখ কেতিয়াও নহ’লগৈ বা হোৱাগৈ নাই, ৰাজ্যখনৰ ভিতৰত (চুবুৰীয়া বংগকে ধৰি) আমাৰ জনপ্ৰিয় এইসকল শি্ল্পীৰ কথা এনেকৈ ক’লে আমাৰ মানি ল’বলৈ অলপ টান লাগে! পিছে সাধাৰণ পৰিসংখ্যাবোৰ চালেই সেইবোৰ স্পষ্ট হৈ পৰে! এখন বা দুখন বোলছবিত কাম কৰা এওঁলোকৰ দৰে আন হাজাৰ শিল্পীয়ে বলিউডত অৱদান দিছে আৰু নিজা এটা পৰিচয় গঢ়াৰ আগেয়েই আতৰি গৈছে!\nছবিৰ উত্‍স: ৱিকিমিডিয়া কমন্স ফটো: ফাৰুক আজিজ\nমাত্ৰ এজন অসমীয়া গায়কেই চাগে চাগে ভাৰতীয় প্ৰেক্ষাপটত এখন সকলোৰে চিনাকী মুখ হোৱাৰ দিশে গতি কৰিছিল, নিজৰ এটা সুকীয়া ষ্টাইল (শৈলী)ৰ গানৰ বাবে মানুহে ভাল পাবলৈ আৰম্ভ কৰিছিল, বহুতে গজলৰ ক্ষেত্ৰখত তেওঁক জগজিত্ সিঙৰ উত্তৰসুৰী বুলি কোৱাও আৰম্ভ কৰিছিল! যোৱা কেইদিনত যিবোৰ হ’ল তাৰ পাছত সেই উত্তসুৰী জনে যে অসমক আগলৈ প্ৰতিনিধিত্বও কৰিব পাৰিব তাৰ আশা ক্ষীণ, ভুল শুদ্ধ কি (এইয়া তেওঁৰ ভুল বা তেওঁৰ ওপৰত দোষ আৰোপ কৰাসকলৰ ভুল) সেইয়া আলোচনা কৰিবলৈ নোযোৱাকৈয়েই অসমৰ সকলোতকৈ ডাঙৰ লোকচান সেইখিনিতে!\nএডিট: আমাক বিজ্ঞান, খেল, ব্যৱসায়, সংষ্কৃতি সকলো ক্ষেত্ৰতে আৰু অধিক আগৰণুৱা মানুহ লাগে যাতে ৰাজ্যখনৰ পৰা আৰু মানুহ ওলাই যাব পাৰে (কাষৰীয়া ৰাজ্য পশ্ছিম বংগ তাৰ সকলোতকৈ ভাল উদাহৰণ) তাৰ বিপৰীতে বৰ্তমানে নাম কৰা আঙুলিৰ মূৰত গণিব পৰা দুই এজনৰ এই অৱস্থা হোৱাতো দুৰ্ভাগ্যজনক!


ডিমছ (উপগ্ৰহ) - অসমীয়া ৱিকিপিডিয়া\nডিমছৰ ৰঙীণ চিত্ৰ (MRO, ২১ ফেব্ৰুৱাৰী, ২০০৯)\nচিত্ৰ: নাছা/জেট প্ৰপালছন লেবৰেট'ৰি-কেলটেক/আৰিজোনা বিশ্ববিদ্যালয়\n১২ আগষ্ট, ১৮৭৭\n/ˈdaɪməs/ বা /ˈdiːməs/\n(জুলিয়ান দিৱস ২৪৫৬১৯১.৫)\n (৬.৯২ মঙ্গল ব্যাসাৰ্ধ)\n০.৯৩° (মঙ্গলৰ বিষুৱ ৰেখালৈ)\n১.৭৯১° (স্থানীয় লাপ্লাচ সমতললৈ)\n২৭.৫৮° (ecliptic লৈ)\n১৫ × ১২.২ × ১১ কিলোমিটাৰ\n৬.২ ± ০.১৮ কিলোমিটাৰ\n৫.৫৫৬ মিটাৰ প্ৰতি ছেকেণ্ড\n(২০ কিলোমিটাৰ প্ৰতি ঘণ্টা)\n০.০৬৮ ± ০.০০৭\n≈ ২৩৩ K\nডিমছ (ইংৰাজী: Deimos) মঙ্গল গ্ৰহৰ দুয়োটা প্ৰাকৃতিক উপগ্ৰহৰ ভিতৰত আটাইতকৈ সৰু আৰু আটাইতকৈ বাহিৰৰ উপগ্ৰহ। মঙ্গলৰ আনটো উপগ্ৰহৰ নাম ফ'বছ। ৬.২ কিলোমিটাৰ (৩.৯ মিটাৰ) গড় ব্যাসাৰ্ধৰ এই উপগ্ৰহটোৱে মঙ্গলৰ চাৰিওফালে এপাক ঘূৰিবলৈ ৩০.৩ ঘণ্টা সময় লয়। ডিমছ মঙ্গলৰ পৰা ২৩,৪৬০ কিলোমিটাৰ (১৪,৫৮০ মিটাৰ) দূৰত্বত অৱস্থিত। গ্ৰীক দেৱতা ডিমছৰ নামেৰে ইয়াৰ নামকৰণ কৰা হৈছে। গ্ৰীক উপাখ্যানৰ মতে ডিমছ ফ’বছৰ যমজ ভাতৃ আৰু ইয়াৰ অৰ্থ ‘সন্ত্ৰাস’।\nডিমছ (ভাইকিং ২, ৫ অক্টোবৰ, ১৯৭৭)\n১৮৭৭ চনৰ ১২ আগষ্ট তাৰিখে প্ৰায় ০৭:৪৮ (ইউ.টি.চি.) বজাত আমেৰিকা যুক্তৰাষ্ট্ৰৰ ৱাশ্বিংটনত অৱস্থিত আমেৰিকা যুক্তৰাষ্ট্ৰ নৌসেনা মানমন্দিৰত আমেৰিকান জ্যোতিৰ্বিজ্ঞানী এছাফ হলে ডিমছ আৱিষ্কাৰ কৰিছিল। উল্লেখযোগ্য যে সেই একেটা বছৰৰে ১৮ আগষ্ট তাৰিখে প্ৰায় ০৯:১৪ (জি.এম.টি.) বজাত হলে মঙ্গলৰ আনটো উপগ্ৰহ ফ’বছ আৱিষ্কাৰ কৰিছিল।\n↑ 2.0 2.1 2.2 2.3 2.4 2.5 "HORIZONS Web-Interface". NASA. 21 September 2013. http://ssd.jpl.nasa.gov/?horizons। আহৰণ কৰা হৈছে:4December 2013.\n↑ 3.0 3.1 3.2 3.3 "Mars: Moons: Deimos". NASA Solar System Exploration. 30 September 2003. http://solarsystem.nasa.gov/planets/profile.cfm?Object=Mar_Deimos&Display=Facts। আহৰণ কৰা হৈছে:2December 2013.\n↑ "Deimos". http://www.seasky.org/solar-system/mars-deimos.html। আহৰণ কৰা হৈছে: June 6, 2014.\n↑ 5.0 5.1 5.2 "Planetary Satellite Physical Parameters". Jet Propulsion Laboratory (Solar System Dynamics). 13 July 2006. http://ssd.jpl.nasa.gov/?sat_phys_par। আহৰণ কৰা হৈছে: 29 January 2008.\n↑ 7.0 7.1 Blunck, Jürgen (2009). "The Satellites of Mars; Discovering and Naming the Satellites". Solar System Moons: Discovery and Mythology. Springer. পৃষ্ঠা. 5. ISBN 978-3-540-68852-5.\n↑ Staff (2016). "Deimos". SeaSky.org. http://www.seasky.org/solar-system/mars-deimos.html। আহৰণ কৰা হৈছে: 23 January 2016.\n↑ "Deimos – Viking2Orbiter". NASA NSSDC. http://nssdc.gsfc.nasa.gov/imgcat/html/object_page/vo2_413b83.html। আহৰণ কৰা হৈছে: 12 July 2009.\n↑ Hall, A.; Observations of the Satellites of Mars, Astronomische Nachrichten, Vol. 91, No. 2161 (17 October 1877, signed 21 September 1877) pp. 11/12–13/14\n↑ Morley, T. A.; A Catalogue of Ground-Based Astrometric Observations of the Martian Satellites, 1877–1982, Astronomy and Astrophysics Supplement Series, Vol. 77, No.2(February 1989), pp. 209–226 (Table II, p. 220: first observation of Deimos on 1877-08-12.32526)\n↑ Notes: The Satellites of Mars, The Observatory, Vol. 1, No.6(20 September 1877), pp. 181–185\n↑ The Discovery of the Satellites of Mars, Monthly Notices of the Royal Astronomical Society, Vol. 38, No. 4, (8 February 1878), pp. 205–209\n"https://as.wikipedia.org/w/index.php?title=ডিমছ_(উপগ্ৰহ)&oldid=235050"ৰ পৰা অনা হৈছে


এখন নদীৰ মৃত্যু | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nJuly 6, 2016 November 17, 2016 মহিম বৰা0Comments কলং, কলিয়াবৰ, নগাঁও, মহিম বৰা\nধনেশ্বৰে জালখন চোতালত মেলি দি মাছৰ পাচিটো পিৰালি কাঁথিতে থৈ চোতালত তালৈ থৈ দিয়া পানীকলহ হুৰমূৰাই মূৰত ঢালিলে। গাটো হাত দুখনেৰে খলপ খলপ শব্দ কৰি দুবাৰমান পখালিলে। ভোলৰ জিম এটাৰে আঁঠুৰ পৰা ভৰি দুখন যিমান পাৰে জোৰেৰে ঘঁহিলে। কলহৰ অৱশিষ্ট পানীখিনি কঁকালৰ পৰা ভৰি দুখনত ঢালি ওচৰৰ তাঁৰত থকা গামোচাখনেৰে গাটো মাজে মাজে টুকি লৰালৰিকৈ শুকান চুৰিয়াখন পিন্ধি তিয়নি সলালে।\nতথাপি ভৰিৰ খজুৱতি আৰম্ভ হ’লেই। বিৰক্তিত তাৰ উজলা দাঁতকেইটা আৰু উজ্জ্বল হৈ ওলাই আহিল।\nলৰালৰিকৈ দুখোজমান ভিতৰৰ ফালে গৈ চিঞৰিলে ঘৈণীয়েকক, ‘হেৰ, চাওঁ চাকি এটা লৈ আহচোন, কেৰাচিন তেল অলপকে ঘঁহি দিওঁ, খজুৱতি আহিলেই।‘\nঘৈণীয়েকে লৰালৰিকৈ চাকি এটা লৈ আহি আগবঢ়াই দি ক’লে, ‘এতিয়া হাতত কেৰাচিন লগালে ভাত খাবানো কেনেকৈ?’\nধনেশ্বৰৰ মুখখনে বিৰক্তিত যিটো ভাঁজ ধৰি আছিল, সেইপিনেই পানীয়ে খোৱা খজুৱতিৰ যন্ত্রণাটো হেঁচা মাৰি ধৰি আছিল। এতিয়া ঘৈণীয়েকৰ কথাৰ উত্তৰ দিবলৈ গ’লে মুখৰ ভাঁজটো সলাই লৈ নতুন এটা ভাঁজ দিব লাগিব। সিও কম যন্ত্রণাৰ কাম নহয়। লগতে তেনে কৰিবলৈ গ’লেই ভৰিৰ যন্ত্রণাখিনি গৈ মূৰত উঠিব। লাভৰ ভিতৰত সামান্য কথাতে ঘৈণীয়েকে লপা-থপাটো খাব লাগিব। গতিকে মুখৰ সেই ভাঁজটো ৰাখিয়ে যিমান পাৰে জোৰেৰে ভেকাহি এটা মাৰি চাকিৰ পৰা তেলখিনি বাকি লৈ দুয়োখন হাতেৰে ভৰি দুখনত ঘঁহিবলৈ লাগিল। যন্ত্রণাৰ সামান্য উপশম হোৱাত মাটি অলপৰে দুয়োখন হাত ঘহিবলৈ ধৰিলে। ঘৈণীয়েকে আকৌ ভেকাহি খোৱাৰ ভয়ত লৰালৰিকৈ পানী এঘটি আনি তাৰ হাতত বাকি দিলেহি।\nতাৰ পাছত আৰম্ভ হ’ল তাৰ গালি: এনেকুৱা মূৰ্খমতি দেশ থাকেনে? জীয়া নদী এখন কোনোবা দেশত মাৰি পেলায়নে? কটাৰ-পো কটা-খোৱাহঁতে ইয়ালৈকে দেশখন স্বাধীন কৰি লৈছিলনে? আধা ঘণ্টা পানীত থিয় হ’লেই গোটেইখন বখলা-বখল হয়।\nঘৈণীয়েকে মাছৰ পাচিটো বাহিৰৰ পৰা ভিতৰৰ চোতালেদি আনি তাঁতশালৰ চালিখনৰ তলতে থ’লে। ওচৰৰ দুই-এজনী তিৰোতাও গোট খালেহি, উদ্দেশ্য মাছ কিমান পালে চোৱা। সিহঁতৰ ঘৰৰ মুনিহবিলাকো গৈছিল, কোনোৱে হয়তো কেইটামান নাৰমাছ, কোনোৱে অলপ পুঠিমাছ, কোনোৱে চেলেকণা মাছকেইটামান পাই আনিছে।\nধনেশ্বৰৰ এই কথাত বৰ আপত্তি। বিশেষকৈ ভদ্রে বোলা ওচৰৰ ঘৰৰ নালীয়াৰ ঘৈণীয়েকজনীক সি দুচকু পাৰি দেখিব নোৱাৰে। সেই মানুহজনীৰ নজৰ বেয়া, মাছ মাৰিবলৈ যাওঁতে তাইক দেখিলে তাৰ সেই দিনটো অথলে যায়। কেইবাবাৰো প্রমাণ পাই থৈছে। আকৌ যিদিনা সি দুটামান মাছ পায়ো, নালীয়াৰ ঘৈণীয়েকে দেখি যেনেকুৱা উস্-আস্ আৰম্ভ কৰিব, ৰতন বুঢ়াৰ ওচৰত তামোল-পাণ দুখন দি জালখন জৰাই নল’লে মাছ পোৱা হ’ল আৰু! গিৰীয়েকে যিমান পাওক, ধনেশ্বৰৰ মাছ সদায় সৰহ, তাৰ মাছ বেছি চিকুণ আৰু মোৱা মাছবিলাকে তাইৰ মানত পুঠিমাছ একোজনীৰ সমান। তথাপি সি খংটো হেঁচি উমৈহতীয়াকৈ কোৱাদি ক’লে, ‘পোহাৰলৈ নিওঁতে দেখিবিয়ে নহয় কি ৰৌ-বাহু মাৰি আনিছোঁ। ঘৰে ঘৰে তহঁতৰ যি মাছ পাইছে, সেই ডঁৰিকণা-মোৱা-পুঠিহে। এতিয়া এইখন কলংনদী হৈ আছে নে, এইখন গেলা পুখুৰী। মাছ আহিব ক’ৰ পৰা, পানীয়েই নাই। এনেখন স্বাধীন দেশ হ’ল ঐ, জীয়া কলংখন মাৰি পেলালে। এই কলংপাৰৰ মাছুৱৈ ৰাইজখনকো যে লগত মাৰি পেলালে এই চকু থকা ধেন্দেলাহঁতে দেখা নাই নেকি?’\nধনেশ্বৰে পাকঘৰলৈ খাবলৈ বুলি সোমাই গৈয়ো আকৌ ওলাই আহি হাত-মূৰ জোকাৰি কথাকেইটা ক’লে। মাছ চাবলৈ বুলি গোট খোৱা মানুহকেইজনীয়ে প্রথম ধমকত অলপ অসন্তুষ্ট হৈ ৰৈ গৈছিল যদিও এতিয়া সকলোকে চুই যোৱা সমস্যাৰ বিষয়ে ধনেশ্বৰৰ বক্তৃতা শুনি মনৰ অসন্তোষ তৎক্ষণাৎ জাৰি পেলাই তাৰ ফালে একেথৰে চাই শুনি গ’ল।\nধনেশ্বৰে এনে শ্রোতাৰ দল এটা পাই পেটৰ ভোক আৰু গোটেই পুৱাবেলাটো জাল মৰাৰ ভাগৰ খন্তেকলৈ পাহৰি গ’ল। সি পাকঘৰৰ দুৱাৰদলিত থিয় হৈ সিহঁতৰ ফালে সম্পূর্ণভাৱে মুখ ঘূৰাই আক্রোশ মিহলি সুৰত কৈ গ’ল—\n‘আন নালাগে, বোপাইৰ দিনৰ কথাও নালাগে, আজি তিনি বছৰৰ আগলৈকে এই কলঙতে লাঙিজাল-ঘাটজাল দূৰৰ কথা, তিনিবাৰ খেৱালি মাৰিয়ে তিনিদিনৰ চাউল-পাত, লোণ-তেলৰ খৰচ মই নিজে, এই অমুকায়ে উলিয়াইছিলো। তেতিয়া নাৰমাছ নোসোধেই, পাচিয়ে পাচিয়ে টেঙা গছৰ গুৰিতহে মানুহে পুতিছিল। কাৰণ তেতিয়া সেইখন আছিল এখন জীয়া নৈ। গতিকে লুইতৰ পৰা জাকে জাকে মাছ বানত আহি কলঙত ৰৈ গৈছিল। আজি পুৱাৰ পৰা থিয় দুপৰলৈ জাল মাৰি সৌৱা, সৌকেইটা পাচিৰ তলতে মাছ। তাকো বাকৰ ঘূলিত অলপ পানী আছিল গুণেহে। অহাবাৰৰ পৰা মটৰ, চাইকেল চলাব পৰা হ’ব। বিহমেটেকাৰে গোটেইখন অটব্য হ’ল। ঝাওবনে কলঙৰ বুকু পুতি পেলালে। এনেকৈ এখন নৈ মাৰি পেলাই নেকি? লগে লগে এটা জাতিকে মাৰি পেলোৱা নাইনে চৰকাৰে ? এই কলঙৰ পাৰৰ নদীয়াল ৰাইজে আজি কিহেৰে জীৱিকা উলিয়ায়? যাৰ দুকঠা মাটি আছে বাৰু খেতি কৰিলে, যাৰ মাছৰ ব্যৱসায়েই জীৱিকাৰ উপায়, সেইবিলাকে কি কৰিব ?’\nহঠাৎ ধনেশ্বৰ ৰৈ গ’ল। কি হ’ব, ঘৰৰ ভিতৰত এই তিৰোতা মানুহৰ সভাত বক্তৃতা দি কি হ’ব? নামঘৰত কতবাৰ সি নিজেই কথাষাৰ উলিয়ালে, পঞ্চায়তৰ মেম্বাৰৰ হতুৱাই আঞ্চলিক পঞ্চায়তত প্রস্তাৱ দিয়ালে, কিন্তু কথা চৰকাৰৰ কাণত পৰাৰ আগতে ইয়াতে ঢৌ মাৰ গ’ল। কলঙৰ বানপানীয়ে সিপাৰৰ ৰাইজৰ অপকাৰ কৰে, নগাঁৱৰ টাউনৰ বৰ বৰ মানুহৰ ঘৰৰ ভেটি খহায়, গতিকে সেইবিলাক বৰ বৰ লোকে এনেবোৰ সাধাৰণ মানুহৰ দুখৰ কথালৈ কাণসাৰ কিয় কৰিব? গতিকে সি কিবা এষাৰ ক’বলৈ গৈয়ো মুখখন জোৰকৈ জপাই ‘ওঃ’ ধৰণৰ ক্ষোভজনিত শব্দ এটা উচ্চাৰণ কৰি কান্ধৰ গামোচাখন এবাৰ লৰাই লৈ ভিতৰ সোমাল। ভাত অৱশ্যে ৰাতিৰে পঁইতা ভাত। এসাঁজ সিহঁতে নাখায়েই। সিহঁতে কিয়, বহুতেই, বহুতেই কিয়, এই গাঁওখনৰ সকলোৱেই এসাঁজ নাখায়, কিছুমানে দুসাঁজৰ মূৰত এসাঁজ খায়। তাৰ নিজৰ কাৰণে দুখ নালাগে, স্কুললৈ যোৱা ল’ৰা-ছোৱালীকেইটাই পঁইতা ভাতকে খাই যাব লাগে; স্কুলৰ পৰা আহিও খাবলৈ নাপায় একো। সিহঁতে টান টান পঢ়াবোৰ কেনেকৈ পঢ়িব? তাতোকৈ দুখ লাগে তাৰ বুঢ়া বাপেকলৈ। বুঢ়াই মাটিয়ে-বাৰীয়ে, ভাতে-ভঁৰালে খাই সমাজত সন্মানৰ স্থান, গোসাঁই-ঘৰৰ সাতোলাৰ বাব লৈ, ভাওনাৰ সূত্ৰধাৰ হৈ গাৱত, সমাজত মানভাগ খাই শেষ বয়সত দৰিদ্রতাৰ কবলত পৰিল। মাক ঢুকোৱাৰ পাছৰ পৰাই বুঢ়াও হটি গ’ল। বুঢ়াৰ দিনত মাছ, গাখীৰ, দৈ, মাখন উভেনদী। এতিয়া চাহৰ লগতো গাখীৰ অকণ নাই।\nসি কণামুনাকৈ ভাত খাবলৈ বহিল।\nতিৰোতাৰ দলটোৱে তাৰ কথাখিনি যেন মর্মে মর্মে অনুভৱ কৰিলে। সকলোৱে ডুখৰি পীৰা পাৰি লৈ বহিল। ধনেশ্বৰৰ ঘৈণীয়েকৰ সমবয়সীয়া বা লগৰীয়া আৰু ওচৰ-চুবুৰীয়া তেওঁলোক। পথাৰত ভুই ৰুবৰ কাৰণে বা ধান দাবৰ কাৰণে, চৰ-চাপৰিৰ মাহ-সৰিয়হ তুলিবৰ কাৰণে সিহঁতে একেলগে হাজিৰা কৰিবলৈ যায়। মাছ বেচিবৰ কাৰণেও গাঁৱলৈ গ’লে সিহঁতে দুই-তিনিজনী একেলগ হৈ যায়। গতিকে ঘৰলৈ আহিলে সিহঁতক বহ বুলি পীৰা পাৰি দিব নালাগে, তামোলৰ বটাটোও যোগাৰ কৰি দিব নালাগে, সকলোখিনি সিহঁতে ঘৰৰ দৰেই কৰি লয়।\nধনেশ্বৰ ভিতৰ সোমাই যোৱাৰ লগে লগে নালীয়াৰ ঘৈণীয়েক ভদ্রে বোলাজনীয়ে নিজকে কোৱাদি ক’লে, ‘মাটি-বাৰী থকা বোলোতে আমাকে বুজাইছে যদিও আমাৰ মাটিৰ মুদা মাৰি থৈ আহিছে। নিমখ-তেল,ৰজাৰ খাজনাত লাগি মহাজনকেই মাটিখিনি বেচি দিয়াৰ ঠিক কৰিছে। বাম মাটি, আগেয়ে কলংখন বৈ থকাত এই অঞ্চলৰ পথাৰবিলাকত জীপ আছিল, খেতিও হৈছিল। কলং শুকাই যোৱাৰ লগে লগে খেতি একেবাৰেই নোহোৱা হ’ল। নামত মাটি থাকি যদি খাজানাটোৱেই নোলায়, তেনেহ’লে মাটিগিৰী হৈ লাভ কি? তাকে আমাৰ ল’ৰাহঁতৰ দেউতাকে কৈছে— মাটি-বাৰী বেচি এই গাঁও এৰি উত্তৰপাৰৰ ফালেহে উঠি যাব লাগিব।’\nপ্রথমে অনুচ্চ সুৰত কথাখিনি আৰম্ভ কৰিছিল যদিও ক্রমে সেই সুৰ স্বাভাৱিক উচ্চতালৈ গৈ মূধচ পালেগৈ আৰু শেষৰ ফালৰ প্রশ্নসূচক কথাষাৰ পাভৈৰ ফালে চাই শেষ কৰিলে।\nপাভৈয়ে তামোল এখন মুখত সুমুৱাই আমঠুৰ খোলাটোৰ পৰা মুখত খোৱা ধপাত অলপ চিকুটি এৰুৱাই অলপ সময় পাগুলি থাকি মুখ ভৰি পৰা পিকখিনি বাহিৰত পেলাবৰ কাৰণে উঠি যাবলৈ ধৰোঁতেই ভদ্রেই তাইলৈকে প্রশ্নটো কৰাত আৰু পাভৈৰো এই সম্পৰ্কত ক’বলগীয়া উত্তৰ থকাত লৰালৰিকৈ মুখখন টিপি ধৰি ভদ্রেৰ ফালে চাই মূৰ জোকাৰি সোঁহাতখনেৰে ‘ৰবি, ৰবি’ ধৰণৰ ইংগিত এটা কৰি পিছফাললৈ গৈ পিকখিনি পেলাই তাৰ পৰাই নিজৰ উত্তৰটো আৰম্ভ কৰাৰ চেষ্টা কৰিলে।\n‘ৰবিচোন ৰবি, সিদিনা যে মই ঢেঁকীয়া-কচুকেইডাল লৈ গাঁৱলৈ গৈছিলো মোৱামাছ কেইটামানেৰে সৈতে, কোনেও ধান দিব নোখোজে, পইচাহে যাঁচে। কাৰো খাবলৈ ধান নাই। বামুণ গাঁও, গোসাঁই গাঁও, কলিতা গাও, কোঁচ গাও, দয়াল, বৰিগাঁও, ৰামতামুলীয়া— কাৰো ঘৰত ধান নাই। কাচিৎ দুই-এঘৰতহে আছে। সকলোৱে কয় যে কলংখন বন্ধ কৰি দিয়াৰ পৰাই পথাৰবিলাকত ৰস নাইকিয়া হ’ল, ধানখেতি নোহোৱা হ’ল।”\nকেইবাজনীয়েও একেলগে কিবা এটা ক’বলৈ গৈছিল, এনেতে আগফালৰ দুৱাৰমুখত কাহ এটাৰ শব্দ শুনি সকলোৱে কথা বন্ধ কৰি ওৰণিবিলাক টানি টানি ল’লে। বুঢ়াই অর্থাৎ ধনেশ্বৰৰ দেউতাকে চিলিমটো বোৱাৰীয়েকৰ ফালে আগবঢ়াই দি ক’লে, ৎআঙঠা দিলেই হ’ব। ধঁপাত আছেই। জয়ধন আহিছে।‘ বুঢ়াই অৱশ্যে সকলোবোৰ আলোচনা শুনি আছিল।\nবোৱাৰীয়েকে চিলিমটো লৈ আনবিলাক তিৰোতা মানুহলৈ চাই ক’লে, ‘যিহে খৰি, আঙঠাবিলাক তৎক্ষণাত মৰি মৰি যায়। আগৰ দৰে ভাল খৰি এডালো পাবলৈ নাই। ভাত ৰন্ধাৰ যিহে কষ্ট।’\nএইটোও সকলো তিৰোতাৰে সমান তিতা লগা অভিজ্ঞতা, গতিকে সকলোৱে একেলগে সমর্থন কৰি চিঞৰি উঠিল, ‘কৈছহে’, ‘ক’ব নালাগে দে’, ‘চুলি পুৰিহে ভাত ৰান্ধিব লাগিব কেতিয়াবা’।\nবুঢ়াই দুখোজমান আগবাঢ়ি আহি সিহঁতৰ সন্মুখীন হৈ গহীনভাৱে থিয় হৈ ৰ’ল। চুলিবিলাক চুটিকৈ কটা, চুলি নুবুলি আই সবাহত দিয়া পিঠাগুড়িৰ পাত এখনহে বুলিব পাৰি। চকুৰ চেলাউৰি, ভোম, কাণৰ কাষত থকা দীঘলীয়া নোমখিনি, হাতৰ নোম সকলোবিলাকেই পিঠাগুড়িৰ দৰে বগা।\nবুঢ়াই ওৰণি লোৱা মুখকেইখনলৈ এপাক ঘূৰি চাই ল’লে। তাৰ পাছত হাতৰ অংগী-ভংগীৰে সকলোকে কোৱাদি কৈ গ’ল—\nশস্য হৰিব, মৎস্য হৰিব, হৰিব বিৰিখৰ গুটি।\nবৰ বৰ মানুহৰ বাক্য লৰিব, লৰিব ধৰমৰ খুঁটি।।\nখৰি ক’ত পাবি? গছ আছে জানো এডালো? শস্য আছেনে, মৎস্য আছেনে, ধৰম আছেনে? কলিত আৰু কি হ’ব আৰু কি হৈছে? মহাপুৰুষে কি লিখি গৈছে দোৱাদশত?\nপৰিব দুর্ভিক্ষে তাতে মৰিবেক প্রজা।\nকৰৰ নিমিত্তে তাতে পীড়িবেক ৰজা।।…\nৰাজ ভৃত্য সকলে কৰিব হুলস্থল।\nনুগুচিব মনুষ্যৰ মনত আকুল।।\nশুখাইবে শৰীৰ একো নাপাইবে আহাৰ।\nহইবেক লোক পিশাচ আকাৰ।।…\nমিছা মাতি সাউদে কৰিবে কিনা-বিকা।\nজীৱেক সম্পদ কৰি নিন্দিত জীৱিকা।।\nকৰিবে দুজন লোকে ধনতেসে গয়।\nখতিধন দিলে হৈবে অন্যায়তো জয়।।\nআতি অনুপ্রমাণ হৈবেক যত ধান।\nছোট ছোট হৈব বৃক্ষ সমধি প্রমাণ।।\nআৰু মাধৱদেৱ পুৰুষে কি লিখিছে?—\nপিতৃৰ বচন পুত্রে নুশুনিব\nস্বামীৰ বচন ভাৰ্যা নুশুনিব\nকলি যুগে কন্যাগণে কৰিবেক\nসঘনে পুত্র প্রসৱ।\nষোড়শ বছৰ ভৈলে যুৱতীৰ\nপৰিবে তৰ যৌৱন।।’\nবুঢ়াই সুৰ ধৰি গোৱা নাছিল। আঙুলি জোকাৰি কথা কোৱাদি প্রত্যেকটো শব্দকে গভীৰকৈ উচ্চাৰণ কৰি কৈ গৈছিল— ‘তেনেহ’লে কি হোৱা নাই, আৰু কি হ’বলৈ বাকী আছে? চকুৰ আগতে নৈখন বন্ধ কৰাও ৰাজপীড়ন নহয়নে? তেনেহ’লে ?’\nধনেশ্বৰে ইতিমধ্যে খোৱা শেষ কৰি বাহিৰত মুখ ধুই গামোচাৰে হাত আৰু মুখ মচি মচি সোমাই আহিছিল। ঘৈণীয়েকে চিলিমটো ফুৱাই ফুৱাই শহুৰেকৰ ফালে আগবঢ়াই দিছিল। এনে অৱস্থাত সকলো অবাক হৈ ৰৈ গ’ল। বুঢ়াৰ মুখৰ পৰা সৰ সৰ কৰে ওলোৱা শাস্ত্ৰৰ বাণীবিলাক শুনিবলৈ ধৰিলে। তেনেকুৱা শাস্ত্ৰৰ বচন কতবাৰ কত ঠাইত শুনিবলৈ পোৱা যায়। কিন্তু সেইবিলাক ইমান গাজত লগা সঁচা হৈ কেতিয়াও তেওঁলোকৰ কাণৰ ভিতৰত নোসোমাইছিল। শাস্ত্রত কোৱা ভৱিষ্যৎবাণীবিলাক আজি কলিৰ শেষত, কলঙৰ পাৰৰ সৰু গাঁও এখনৰ জীৱনলৈ, সৰু গাঁও এখন কিয়, দুখন, তিনিখন, এশখন, হাজাৰখনৰ হাজাৰ-বিজাৰ মানুহৰ জীৱনলৈ সঁচা হৈ আহিল। চাওঁতে চাওঁতে এই গাঁওখন শুকাই গ’ল, তেওঁলোকৰ দুৱাৰমুখৰ এই কলংখন শুকাই যোৱাৰ দৰে। নৈত পানী নাই, পানীত মাছ নাই, পথাৰত ধান নাই, বাৰীত শাক নাই, গৰুত গাখীৰ নাই, সকলো হৰি গ’ল। কলিয়ে হৰি নিলে, কালে হৰি নিলে। মনৰ বেদনা ওৰণি তলৰ কৃত্রিম গাম্ভীৰ্যই ঢাকি ৰাখিব নোৱাৰিলে। ইজনীয়ে সিজনীৰ মুখলৈ চাই নিজৰ অজ্ঞাতসাৰেই ডাঙৰ মাতেৰে বুঢ়াৰ কথাখিনি সমর্থন কৰি গ’ল আৰু সম্ভৱ ক্ষেত্ৰত দোহাৰি গ’ল।\nধনেশ্বৰে বটাৰ পৰা তামোল এখন মুখত ভৰাই পিছ-চোতালেদিয়ে আগফাল ওলাল। বুঢ়াই ধপাতৰ চিলিমটো ফু দি বাহিৰলৈ লৈ গ’ল। তিৰোতাৰ দলটো ঘৰাঘৰি উঠিল। ধনেশ্বৰৰ ঘৈণীয়েকে লৰালৰিকৈ মাছকেইটা পাচিত ভৰাই বন বাছি সৰু সৰু শামুকবোৰ আঁতৰাই কলপাত এখনেৰে ঢাকি, তাৰ ওপৰত আন এটা পাচিৰে ঢাকি দিলে। দুপৰীয়া হ’লেও এতিয়াই মাছখিনি বেচিবলৈ নিনিলে পিছলৈ লৰি যাব আৰু মানুহে ল’বলৈ এনগেনাব। ভদ্রেও লগত যাব, কাৰণ ভদ্রেৰ গিৰীয়েকেও মাছ বেছি পোৱা নাই, গতিকে বজাৰত বিক্ৰী কৰিবলৈ নিনিয়ে।\nধনেশ্বৰে আকৌ এবাৰ উভতি আহি কৈ গ’ল, ধানৰ বাহিৰে পইচা লৈ মাছ যাতে ঘৈণীয়েকে নসলায়। তাৰ পাছত শোৱা কোঠালিত সোমাই গেঞ্জীটো গাত সুমুৱাই হাতত তাচযোৰ লৈ ওলাই গ’ল।\nঘৈণীয়েকে পিছফালৰ পৰা চিঞৰ ধৰিলে, ‘তাচ খেলিয়ে কলঙৰ পাৰত বেলিটো শেষ নকৰিবা। ঘৰত কিন্তু মাটিতেল, খাইতেল আৰু নিমখ এজেবাও নাই।’\nধনেশ্বৰৰ খংটোৱে টিঙিচ কৰে কোব মাৰি দিছিল— খালি নাই নাই, সি ক’ৰ পৰা আনি দিব লাগে। নাই নাখাব, চাউলকিটা পালেই হ’ল। তথাপি খংটো হেঁচি উজলা দাঁত দুটা আৰু দীঘল কৰি উলিয়াই ক’লে, ‘মাছ কিন্তু পইচা লৈ নেবেচিবি, এভাগত কুৰিটামান মোৱাপুঠি দিবি আৰু ভাগত এমূৰীয়াকৈ ধান লবি।’\n‘বাৰু, বাৰু’, ঘৈণীয়েকে এইবাৰ শান্তভাৱে উত্তৰ দিব নোৱাৰিলে। গেজেৰা মাৰি কৈ উঠিল, ‘এমূৰীয়া কিয়, এদোনকৈ দিব নহয়! মানুহে ধান পেলাই থৈ দিছে, কুৰিটা মোৱা মাছত এমূৰীয়াকৈ দিব। তুমি নিজে যাবাচোন। এভাগ মাছৰ কাৰণে মানুহৰ লগত পেৰাপেৰি কৰিব লাগে। গ’লেহে বুজিবা।’\n‘মোৱা মাছৰ কিলো যদি চাৰি টকা হয়, তেন্তে এভাগত এমূৰীয়া ধান কিয় নহ’ব? বজাৰলৈ গ’লে এনে কায়দাত দগা-পাল্লা ধৰিম যে গ্রাহক বেটাহঁতে তৰ্কিবই নোৱাৰিব, কুৰিটা মোৱা মাছত আঢ়ৈশ গ্রাম তাবৎ এটকা দাম হৈ যাব।’\n‘হ’ব হ’ব, কিয় নহ’ব, তেতিয়া হ’লে মোৱা মাছৰ পেটত শিলগুটি ভৰাই নিলেহে হ’ব।’\n‘সেইটোনো কি ডাঙৰ কথা। টাউন-চহৰত ডাঙৰ ডাঙৰ বৰালি মাছ গোটে বেচিবৰ হ’লে পেটত সেইদৰে ৰাস্তাৰ শিলগুটি-পাথৰ সুমুৱাই বেচে। চাউলৰ বেপাৰীয়ে এমোন চাউলত পাঁচ সেৰ ধান আৰু পাঁচ সেৰ মিহি শিলগুৰি মিহলায়। সেইখিনি নকৰিলে ‘বেবচাই’ নচলে নহয়। মোৱা মাছত শিলগুটি ভৰাব নালাগে, কিন্তু শামুকবোৰ বাছি পেলালি কিয়? সেইবিলাক সৰু সৰু শামুক মাছৰ লগত থাকেই, জালৰ লগত অহা বস্তু, আমি আনি দিয়া নাই নহয়।’\n‘সেইবিলাক অইনায়ে দেশখন খালে। সেয়েহে আজি মানুহৰ বিলৈ নোহোৱা হৈছে।‘ শহুৰেকৰ কথাখিনিলৈ মনত পেলাই ক’লে ঘৈণীয়েকে।\n‘ওলালহি এইজনী ধর্ম যুধিষ্ঠিৰণীজনী। শাস্ত্ৰৰ বচনৰে দেশ নচলে নহয়’ বুলি সি আৰু কিবা ক’বলৈ গৈ মুখখন জপাই ফোঁ ফোঁ কৰে কোব ল’লে। কথাত কথা বাঢ়ে, গতিকে তর্ক কৰি লাভ কি? শাস্ত্রৰ কথা কয় সকলোৱে, কিন্তু ৰাখে কেইটাই ?\nঘৈণীয়েকে গাত চাফা ৰিহা এখন মেৰিয়াই কঁকালত খোচোনাটো আঁটি বান্ধি, মূৰত এধাৰিটো লৈ মাছৰ পাচিটো বাহিৰলৈ দাঙি আনিলে আৰু দুৱাৰখন জপাই পাচিটো মূৰত তুলি ওচৰৰ ভদ্রেক মাত দিলে, ‘হয়ে ভদ্ৰে ওলালি নে, ব’।’\nওচৰৰ আন আন ঘৰৰ পৰা দুই-এজনী ওলাল আৰু সামান্য মাছখিনিকে পাচিত লৈ তেওঁলোক গাঁৱৰ পৰা ওলাই গ’ল দুমাইল আঁতৰৰ গাঁৱলৈ। ধান থকা গাঁও ওচৰত নাই, যি দুই-এঘৰৰ ধান আছেও তেওঁলোকে মাছলৈ সলাব নোখোজে।\nঅলপ পাছত জয়ধন বুঢ়াৰ ওচৰৰ পৰা ওলাই আহিল। ধনেশ্বৰক আগে আগে যোৱা দেখি ৰিং এটা মাৰিলে। ধনেশ্বৰ ৰ’ল। জয়ধন আদহীয়া মানুহ, ধনেশ্বৰে ‘দেদাই’ বুলি মাতে। কেইদিনমানৰ পৰা দুপৰীয়া ধনেশ্বৰ নালীয়াহঁতৰ লগ লাগিছে। ধনেশ্বৰ, নালীয়াহঁতে কলঙৰ পাৰৰ কেন্দুগছ এজোপাৰ ছাত বহি দুপৰীয়াৰ সময়খিনি টুৱেণ্টি নাইন খেলে। জয়ধনে খেলিব নাজানে যদিও ওচৰতে বহি চাই থাকেগৈ।\nসকলো গৈ কেন্দুগছৰ তল পালেগৈ।\n‘বুঢ়াৰ সতেনো দুপৰীয়া কি কথা পাতিলি?’ ধনেশ্বৰে গাৰ গামোচাখন বনৰ ওপৰত পাৰি তাচযোৰ তাৰ ওপৰত থৈ জয়ধনক সুধিলে। নালীয়া, পদো, ধনী আদি লগৰীয়াকিজন মুখামুখিকৈ চাৰিওকাষে বহিল।\n‘সেইবিলাক কথা আৰু কি শুনিবি? মাটি যি কিডৰা আছিল মহাজনক বেচিলো। এতিয়া ভেটিটো আৰু বাৰীখন বাকী। তাকো বিক্ৰী কৰিলে মহাজনেই লওঁ বুলিছে। তাকে দেউতাৰ কাণ চোৱাই থ’লো, গাঁৱৰো মানী মানুহ, খেলৰো বুঢ়া।”\n‘ঘৰ-বাৰী বেচি কত উটি ফুৰিবি?’ তাচযোৰ কাটি দি বিলাবলৈ পদোৰ ফালে আগবঢ়াই দি ধনেশ্বৰে সুধিলে। বাকীকিজনেও তাচপাত হাতত লৈ জয়ধনৰ মুখলৈ চাই ৰ’ল। সেই জয়ধন, যাৰ আটিল গা আৰু দীঘল চুলিকোচা এসময়ত সকলো ডেকাৰ ঈৰ্ষাৰ বস্তু আছিল আৰু যি সেই দুটাৰ যহতে ভাওনাত ভীম আৰু অসুৰৰ ভাও লৈ আহিছিল যোৱা কুৰি বছৰ ধৰি— গাঁওখনৰ গৌৰৱ সেই জয়ধন দেদাই আজি গাঁও এৰি যাবলৈ ওলাইছে এপাল ল’ৰা-ছোৱালী আৰু এজনী বিয়া দিবলগীয়া গাভৰু ছোৱালীক লৈ। জয়ন্তী গাভৰু ছোৱালী, আনবিলাক ছোৱালীৰ মাজত জাকত জিলিকা। তাইৰ বিয়াৰ কথাও মাজতে কুৰুং-কাৰাং হৈছিল।\n‘কিয়, জয়ন্তীৰ বিয়া কি কৰিলি? মাজতে কোনোবো দুযোৰামান আহিছিল নহয়?’ ধনীয়ে সুধিলে।\n‘সাতে পাঁচে’, জয়ধনে কাণতে খোচ মাৰি থোৱা আধা খোৱা বিড়িটো জ্বলাই লৈ দুহোপমান ঘনাই হুপি ক’লে, ‘বিয়াখন পাৰিলে বোপাইৰ ভেটিতে পতাৰ ইচ্ছা। ঘৰ-বাৰী বেচি যি ধন পাওঁ তাৰে বিয়াখনত খৰচ কৰি বাকীখিনি লৈ উত্তৰপাৰলৈ (ব্রহ্মপুত্ৰৰ উত্তৰপাৰ) উঠি যোৱাৰ ব্যৱস্থা কৰিছোঁ। লুইতৰ পাৰত থাকিলে পৈত্রিক জাতিগত ব্যৱসায়টো চলাই থাকিব পাৰিম। ইয়াত তাৰ মুদা মৰিল নহয়। জালবিলাক জহি-পচি গ’ল।”\nজয়ধনে অলপ আঁতৰত কলঙৰ নিচেই কাষত উবুৰি খাই জৰাজীৰ্ণ ৰূপত পৰি থকা নাও এখনলৈ সতৃষ্ণ দৃষ্টিৰে চাই ৰ’ল। তাচ খেলুৱৈকিজনেও হাতত তাচপাত লৈ ডাক দিবলৈ পাহৰি গ’ল। সকলোৱে জয়ধনৰ দৃষ্টিয়েদি নাওখনলৈ একেথৰে চাই ৰ’ল। সেই পৰি থকা নাওখনেই আজি দহ বছৰৰ আগতে শেষ হৈ যোৱা জয়ধনৰ ব্যস্ততা ভৰা অতীতটোৰ অচলাৱস্থা ঘোষণা কৰিছে। এই কেন্দুতলতে আছিল কলঙৰ পাৰঘাট। তেতিয়া ইয়াত চৰকাৰী নাও চলিছিল— গুটীয়া নাও, মাৰ নাও। জয়ধন আছিল সুদক্ষ গুৰিয়াল। মটৰ গাড়ী, গৰু গাড়ী, কত মুনিহ-তিৰোতা, ল’ৰা-ছোৱালী, মেলাৰ যাত্রী, স্কুলীয়া ল’ৰা, মাষ্টৰ কত ধৰণৰ কিমান মানুহ এইপিনে পাৰ হ’ল। জয়ধন গুৰিয়ালৰ দক্ষতাত কোনো দিনেই একো দুর্ঘটনা নহৈছিল। এই ঘাটটোৱেই স্থানীয় কেবাজনো ডেকাৰো পেটৰ ভাতৰ যোগান ধৰিছিল। যিদিনা ইয়াত প্রথম খুঁটিটো পুতি ভয়ানক গধুৰ যন্ত্ৰটোৰ প্রথম কোবটো মাৰিছিল, সেইদিনা জয়ধনৰ কলিজাত সেই কোবটো পৰিছিল। এই কেন্দুজোপাতে তেতিয়া মাৰনাও বান্ধিছিল।\nদেশ স্বাধীন হোৱাৰ কাৰণেহে কলঙত দলং হ’বলৈ পালে। দলং হ’ল বাৰু, ইয়াৰ যাত্রীবোৰৰ পৰা এপইচাকৈও টেক্স লগোৱা হ’লে, চাইকেলবিলাকৰ পৰা দুপইচাকৈও টেক্স লোৱা হ’লে, মটৰবিলাকৰ পৰা আঠ অনাকৈ টেক্স লোৱা হ’লে চৰকাৰৰ দলং সজাৰ খৰচো ওলালহেতেন আৰু (টেক্স লোৱা কামটো অৱশ্যে তাকে দিব) তাৰো চাকৰিটো ৰ’লহেঁতেন।\nজয়ধনে বিড়ি হুপি হুপি যি ভাবি গ’ল, লগৰ কেইজনে যেন চিনেমাৰ দৰে চকুৰ আগত সেইখিনিকে দেখি গ’ল। সকলোৱে তাচপাত পেলাই বিড়ি একোটা জ্বলাই ল’লে। খেল আজি জমাৰ আশা নাই। সিহঁতৰ সন্মুখতে কলং নামৰ এখন নদী আছিল। এতিয়া তাৰ বুকু ঢাকি ধৰিছে বিহমেটেকাই। মাজে মাজে ঝাওবন, নল-খাগৰিৰ দল জোপোহা হৈ উঠিছে। অ’ত ত’ত দুটা-এটা ঘূলি আছে, তাকো বিহমেটেকাই ছাটি পেলাইছে। আজিকালি চৰকাৰী নলী-নাদ, কুঁৱা গাঁৱে গাঁৱে। কলঙৰ পাৰৰ জীয়াৰী-বোৱাৰীয়ে পানী নিবলৈ পুৱা-সন্ধিয়া হাতত-কাষত গাগৰি-কলহ লৈ নাহে আৰু। দুপৰীয়া চৰণীয়া গৰুৰ জাকে জাকে পানী বিচাৰি কলঙৰ বুকু টুকি ফুৰে, সেই পানী খাই গৰুৰ নানা ধৰণৰ বেমাৰ। ব’হাগৰ বিহুত ভালেমান দূৰৰ পৰা গাঁৱৰ ৰাইজে জাকে জাকে গৰু গা ধুৱাবলৈ এই কলঙলৈ অনাৰ অপূর্ব দৃশ্য এই কলঙৰ পাৰৰ ভৱিষ্যতৰ ল’ৰা-ছোৱালীহঁতে আৰু দেখিবলৈ নাপায়। কলঙৰ বানপানীয়ে গাঁৱৰ পথাৰত পলস নেপেলায় আৰু ব্ৰহ্মপুত্ৰৰ নানা ধৰণৰ মাছে এই কলংপাৰৰ এখন জিলাৰ ৰাইজক পুষ্টিকৰ খাদ্যৰ যোগান আৰু নিদিয়ে। আৰু তাতোকৈ ডাঙৰ কথা হ’ল এই কলঙৰ পাৰত সাতামপুৰুষ ধৰি বসতি কৰি পৈত্রিক ব্যৱসায় চলোৱা এটা সম্প্রদায়ৰ অন্ন-বস্তুৰ মূলসুঁতিটোকে এই জীয়া নৈখনৰ লগতে ডিঙিত টিপি মাৰি পেলালে।\n‘আমাৰ এই সম্প্রদায়টোৰ উন্নতি হ’বনে বাৰু? ধ্বংস হৈ নাযাবনে আমাৰ এই সম্প্রদায়টো?’ ধনেশ্বৰে নৈখনত দৃষ্টি নিবদ্ধ ৰাখিয়ে উমৈহতীয়াকৈ প্রশ্নটো সুধিলে।\nজয়ধনে বিড়িৰ টুকুৰাটো দলিয়াই দি আন এটা বিড়ি জ্বলাই ল’লে। প্রত্যেকৰ মনৰ মাজত একেবিলাক ভাবেই পানীমেটেকাৰ দৰে ছাটি মাৰি ধৰিছে, প্রত্যেকৰ মনত একে প্রশ্নৰে উদয় হৈছে।\n‘কলং যেতিয়া জীয়াই আছিল তেতিয়া এনেকুৱা হাজাৰ বিজাৰ পানীমেটেকা জাঁজী হৈ কোবাল সোঁতত উটি গৈছিল। পাৰত খামুচি ধৰি কোনোটো জাঁজী কেতিয়াবা ৰ’বলৈ চেষ্টা কৰে, কিন্তু পাৰে জানো? একোবত সোঁতে এৰুৱাই লৈ যাবই। কিন্তু সোঁতেই যেতিয়া নাথাকিল, এতিয়া অৱস্থা কি হ’ল? আজি আমাৰ গাঁৱৰ ল’ৰাহঁতলৈ নাচাৱ কিয়? কোনটো ল’ৰা পঢ়া-শুনাতে ভাল বা কাম-কাজত ভাল? পটলুং পিন্ধি ঘূৰি ফুৰে— নহ’ল হালৰ, নহ’ল ফালৰ। আমাৰ গাঁও কিয়, আন আন গাঁৱৰ ল’ৰাবোৰনো কি? মেল মাৰি, আড্ডা দি, চাহৰ দোকানত তাচ-পাশা খেলি, পুৱা-গধূলি ঘূৰি ফুৰিছে। নাই হালত, নাই বেহা-বেপাৰত, নাই বিদ্যাত, নাই হাকিম-হুকুমৰ এপাচি দৰ্মহা খোৱা চাকৰিত। চৰকাৰী আলিত ক’ৰ বিদেশৰ পৰা অহা মুনিহ-তিৰোতাই শিলগুটিকেইটামান ছটিয়ায়ে দিনটোত ছয় টকাকৈ হাজিৰা ঘটিছে। আমাৰ কোনোবাটো গৈছে যদিও আনবিলাকে উৎসাহ দিয়ক ছাৰি টিটকাৰিহে দিছে। কাম এৰি যেতিয়া সকলোৱে কথাত ধৰিলো, হেৰাই গ’ল আমাৰ একে ৰাতিতে গড় বন্ধা শক্তি। সোঁত নোহোৱা নদীক জাঁজীয়ে, বিহমেটেকাই, অগৰা গছে ছাটি ধৰিবই।’\nতাচৰ পাতবিলাক কেতিয়াবাই সিহঁতৰ হাতৰ পৰা সৰি পৰিছিল। খেলত আজি কাৰো স্পৃহা নাই। উদাস আৰু হতাশভাৱে নৈখনৰ বুকুলৈ চাই ৰ’ল প্রত্যেকটোৱেই। অকাল বৈধৱ্য আৰু অকাল বাৰ্ধক্যৰ স্থবিৰতা লৈ স্থিৰ, নিশ্চল হৈ পৰি আছে কলং নৈখন, সিহঁতৰ ঠিক চকুৰ আগত।\n← হীৰেন ভট্টাচাৰ্যৰ এমুঠি কবিতা


xukhdukh.com March 25, 2015 goodnews, ইতিবাচক খবৰ, ভাল খবৰ,\n১. কৰ্ণাটকৰ গুলবাৰ্গৰ আম্বেদকাৰ বিশ্ববিদ্যালয়ত অনুষ্ঠিত সৰ্বভাৰতীয় মহিলা কবি সন্মিলনত ডিব্ৰুগড়ৰ কবি নিৰদা গগৈক সন্মানীয় গাৰ্গী এৱাৰ্ড, ক্ষীৰদা দেৱীক সুলভ সাহিত্য অকাডেমি বঁটা আৰু চিন্ময়ী গগৈক মিছ পপুলাৰ সন্মানেৰে সন্মানিত কৰাৰ সুখবৰ। কৰ্ণাটকৰ মুখ্যমন্ত্ৰীয়ে উন্মোচন কৰা সন্মিলনখনত অসমৰ সাতাইশ গৰাকী মহিলা কবিয়ে অংশগ্ৰহ কৰিছে। অসমৰ প্ৰতিনিধি সকলে দ্বি-ভাষিক কাব্য সংকলন “নৱ-মল্লিকা” প্ৰকাশ কৰি উন্মোচন কৰাৰ উপৰিও নৃত্য-গীত, গৱেষণা পত্ৰ আদিৰে ভূয়শী প্ৰশংসা লাভ কৰিবলৈ সক্ষম হোৱা বুলি জানিব পৰা গৈছে।\n২. অসমৰ গৌৰৱ ডঃ গুণাৰাম খনিকৰৰ জন্মদিনত কালি উন্মোচিত হয় ১৬৪পৃষ্ঠাৰ অভিনন্দন গ্ৰন্থ। ফৰকাটিঙত অনুষ্ঠিত এই সভাত অংশগ্ৰহণ কৰি অক্সফ’ৰ্ড বিশ্ববিদ্যালয়ৰ বিশিষ্ট গৱেষক ডঃ চাল্লা চাৰিৱালাই খনিকৰদেৱৰ একত্ৰ প্ৰচেষ্টাত প্ৰায় বাৰশ বনৌষধিৰ সংৰক্ষণৰ বিৰল কাৰ্যৰ প্ৰশংসা কৰে। সম্পূৰ্ণ কাৰ্যসূচী গুৱাহাটী দূৰদৰ্শন কেন্দ্ৰই বাণীবন্ধ কৰাৰ লগতে ডঃ খনিকৰৰ এক সাক্ষাতকৰো গ্ৰহণ কৰে। দুদিনীয়াকৈ এই জন্মদিনৰ কাৰ্যসূচী পালিত হয়।\n৩. চলিত বৰ্ষৰ মেন বুকাৰ আন্তঃৰাষ্ট্ৰীয় বঁটাৰ ১০দনীয়া চূড়ান্ত তালিকাত স্থান লাভ কৰিবলৈ সক্ষম হৈছে ভাৰতীয়ে লেখক অমিতাভ ঘোষে। এই বঁটাৰ চূড়ান্ত ফলাফল অহা ১৯ মে’ত লণ্ডনত ঘোষণা কৰা হব।\n৪. অসম চৰকাৰৰ সাংস্কৃতিক সঞ্চালকালয়ৰ উদ্যোগত “সূৰ্য”ৰ নিবেদন “পদ্মা, কুন্তী ইত্যাদি” নাটকখন অহা ২৬ মাৰ্চৰ সন্ধিয়া ৰবীন্দ্ৰ ভৱনত মঞ্চস্থ কৰা হব। নাটখনিৰ ৰচনা অৰুণ শৰ্মা, পৰিকল্পনা আৰু পৰিচালনা নয়ন প্ৰসাদৰ।\n৫. ভাৰতীয় ৰেল’ৱেই যাত্ৰীৰ অভিযোগ পঞ্জীয়নভুক্ত কৰিবলৈ ম’বাইল এপচ মুকলি কৰিছে। অভিয়োগ সমূহ www.coms.indianrailways.gov.in ৰ দ্বাৰা আৰু ৯৭১৭৬৩০৯৮২ নম্বৰত অভিযোগ দিয়াৰ ব্যৱস্থা কৰা হৈছে। অভিযোগ দাখিলৰ পাছত অগ্ৰগতিৰ খতিয়ান লোৱাৰো ব্যৱস্থা কৰা হৈছে বুলি জানিব পৰা গৈছে। এই পদ্ধতিটোক অভিযোগ পৰিচালন পদ্ধতি (চিঅ’ এম এছ) বুলি নামাকৰণ কৰা হৈছে।\n৬. কালি ঘোষিত হৈছে ৬২ সংখ্যক ৰাষ্ট্ৰীয় চলচ্চিত্ৰ বঁটা। “কুইন” ছবিলৈ শ্ৰেষ্ঠ হিন্দী ভাষাৰ ছবিৰ বঁটা তথা কংগনা ৰানাৱতলৈ শ্ৰেষ্ঠ অভিনেত্ৰীৰ বঁটা আগবঢ়োৱা হৈছে। “মেৰি কম” ছবিলৈ শ্ৰেষ্ঠ জনপ্ৰিয় ছবিৰ বঁটা আগবঢ়োৱাৰো সুখবৰ। ৰজত কলম বঁটাৰে ৰাষ্ট্ৰীয় প্ৰেক্ষাপটত উজ্বলিল অসমীয়া চলচ্চিত্ৰ অথেল’ আৰু ৰাভা ভাষাৰ ছবি অৰং। আঞ্চলিক ভাষাৰ শিতানত অসমীয়া আৰু ৰাভা ভাষাৰ শ্ৰেষ্ঠ ছবিৰ সন্মান কঢ়িয়ালে এই দুখন ছবিয়ে।\n৭. বিশ্বৰ ঐতিহ্যক্ষেত্ৰ কাজিৰঙা ৰাষ্ট্ৰীয় উদ্যানত আজিৰে পৰা আৰম্ভ হৈছে গঁড় গণনা। ৮১ টা খণ্ডত ভাগ কৰি এই গঁড় গণনাৰ কাম আৰম্ভ কৰা হৈছে। ২৪৩জন গণনা কৰ্মীৰে ৪৫টা হাতী ব্যৱহাৰ কৰা হব আৰু অহা ২৫,২৬ মাৰ্চত কাজিৰঙা ৰাষ্ট্ৰীয় উদ্যানত হাতী ছাফাৰী বন্ধ থাকিব বুলিও বনবিভাগৰ সূত্ৰত প্ৰকাশ।\n৮. গুৱাহাটী চিনে ক্লাৱৰ উদ্যোগত আন্তৰ্জাতিক খ্যাতি সম্পন্ন চিত্ৰ নিৰ্মাতা অদূৰ গোপালকৃষ্ণনে অহা ৩০ মাৰ্চত প্ৰদান কৰিব নৱম জ্যোতিপ্ৰসাদ আগৰৱালা স্মাৰক বক্তৃতা। এই স্মাৰক বক্তৃতাৰে চিনে ক্লাৱৰ সোণালী জয়ন্তী উদযাপনৰো শুভাৰম্ভ হব বুলি জানিব পৰা গৈছে।\n৯. বৰ্ণিল সাংস্কৃতিক শোভাযাত্ৰাৰে উজ্বলিল আছুৰ দুধনৈ অধিৱেশন। দশকযোৰা নেতৃত্বই দ্বায়িত্ব দিলে নতুন প্ৰজন্মক। নতুন সভাপতি ৰূপে নিৰ্বাচিত হ’ল গোৱালপাৰাৰ দীপাংক কুমাৰ নাম আৰু সম্পাদক নিৰ্বাচিত ডিব্ৰুগড়ৰ লুৰিণজ্যোতি গগৈ।\n১০. অসমত ২০১৬ মে’ৰ পূ্ৰ্বেই বিধান সভাৰ নিৰ্বাচন অনুষ্ঠিত হব বুলি প্ৰকাশ কৰিছে মুখ্য নিৰ্বাচনী আয়ুক্ত হৰিশংকৰ ব্ৰহ্মই। অসমীয়াৰ সংজ্ঞা অসম চুক্তি মৰ্মেই নিৰ্ধাৰণ কৰিবলৈ বিধান সভাৰ অধ্যক্ষক স্থিতি জনালে আমছুৱে।\nBy xukhdukh.com on March 25, 2015


আন্তঃৰাষ্ট্ৰীয় গুজৱঃ - অসমীয়াৰ সুখ-দুখ\nHome Unlabelled আন্তঃৰাষ্ট্ৰীয় গুজৱঃ\nxukhdukh.com November 08, 2013\n১. আফগানিস্তানত তালিবান মহলৰ উদ্যোগত অনুষ্ঠিত হৈছে আন্তঃৰাষ্ট্ৰীয় শংকৰ উছৱঃ "এক দেউ এক সেউ তাৰ বিনে নাই কেউ" বাণীৰে পৃথিৱীজুৰি তালিবানী শাসনৰ জয়গান জুৰিবলৈ লাখ লাখ লোকে শপত বাক্য পাঠ কৰাৰ খবৰ!\nতালিবানে আগবঢ়োৱা মাহ প্ৰসাদৰ শৰাই...\n২. চিৰিয়াৰ শাসক তথা ৰাসায়নিক অস্ত্ৰ ধ্বংস কৰিবলৈ সন্মত হোৱা জনলৈ অহা বৰ্ষৰ শান্তিৰ নোৱেল বঁটাৰ মনোনয়নঃ এশ গৰু মাৰিলেও বাঘে সন্যাস লোৱাত বাধা নাই বুলি সূত্ৰই কৰিলে প্ৰকাশ৷\n৩. লণ্ডনৰ ব্ৰইলাৰ মাংসৰ সোৱাদ অসমৰ ব্ৰইলাৰতকৈ বেছি বুলি প্ৰকাশ পালে গৱেষণা পত্ৰতঃ লণ্ডনত বোৱাৰী মহলৰ চেমিনাৰত এই গৱেষণা পত্ৰ পাঠ কৰি সফলতা লাভ কৰিলে ৰসাল গগৈয়ে৷\n৪. ধুবুৰীত ভ্ৰাম্যমান নথি দিয়া ভেন উন্মোচন কৰি ফাঁকিবাজ গঁড়ধৰাই কয় যে আম্তঃৰাষ্ট্ৰীয় ডিমাণ্ডলৈ চায় অচিৰেই অসম বাংলাদেশ সীমান্ততো এনে ভেন যোগে ৰেচন কাৰ্ড, ভোটাৰ কাৰ্ড যোগান ধৰাৰ ব্যৱস্থা কৰা হব৷ ইয়াৰ বাবে বিদেশী আদৰা সংঘক দ্বায়িত্ব দিয়া হব৷\n৫. "মেইনে গান্ধী কো নহী মাৰা" ছবিৰ পৰিচালক জাহ্নু বৰুৱাৰ ৰাজ্য ভ্ৰমণ কৰি প্ৰেৰণা লোৱা বিশিষ্ট ছবি নিৰ্মাতা খান দম্পতিয়ে নিৰ্মাণ কৰিব নতুন ছবি "আবে গেণ্ডে কো কৌন মাৰা"৷ ছবিত ফাঁকিবাজ গঁড়ধৰাক ভিলেইনৰ ৰূপত চুক্তিবদ্ধ কৰিবলৈ বিচৰাৰ গোপন খবৰ৷\n৬. নগেন মোদীৰ নাম আন্তঃৰাষ্ট্ৰীয় হিট লিষ্টত টপ টেনত থকাৰ বাবে অভিনন্দন জ্ঞাপন কৰিলে মুজাহিদীন সংস্থাইঃ সংস্থাৰ এনে অভিনন্দনক হাতোৰা পাৰ্টিয়ে পদুম পাৰ্টিৰ পূৰ্বপৰিকল্পত বিজ্ঞাপনৰ ষড়যন্ত্ৰ বুলি কৰিলে অভিহিত৷\n৭. চিবিআই অবৈধ ঘোষিত হোৱাৰ খবৰে লালু প্ৰসাদক উল্লাসিত কৰাৰ খবৰঃ জেলতে বন্ধু সকলৰ মাজত লাড়ু বিতৰণৰ খবৰ৷\n৮. নৰ্থ ইষ্ট ফেষ্টিভেল উপলক্ষে দিল্লীত অনুষ্ঠিত কথা কোৱা প্ৰতিযোগিতাত অৰ্ণৱ এংকৰ নামৰ এগৰাকী ব্যক্তিয়ে সৰ্বাধিক বেগত শব্দ কোৱাৰ অভিলেখ সৃষ্টি কৰিছেঃ যোৰহাটৰ অভিলেখ বৰুৱাই তেখেতক থিতাতে ৰেকৰ্ডছৰ চাৰ্টিফিকেট প্ৰদান কৰাৰ সুখৰ খবৰ৷\n৯. ৰাছিয়াৰ ৰাষ্ট্ৰপতি পুটিনক সৰ্বাধিক ক্ষমতাশালী ব্যক্তি বুলি ফৰ্বছ আলোচনীয়ে কৰা ঘোষণা আৰু শান্তিৰ নোৱেল বঁটা দিব লাগে বুলি জনোৱা দাবীক সমালোচনা কৰিছে ওবামা ফেন ক্লাৱেঃ তেওঁলোকৰ মতে বিশ্বত নতুন কূটনৈতিক শীতল যুদ্ধৰ সূচনা কৰা পুটিনক পুৰষ্কাৰ নহয় পোতাশাললৈহে প্ৰেৰণ কৰিব লাগে৷\n১০. চীনা প্ৰশাসনে ভাৰতলৈ চীনত নিৰ্মিত মূৰ্তি ৰপ্তানিৰে অভিলেখ গঢ়া ১০০টা কোম্পানীক পুৰষ্কৃত কৰিছেঃ নাস্তিক দেশখনে এইদৰে ভগৱানৰ মূৰ্তিবোৰ বেলেগ দেশলৈ পঠাই দিয়াটো অতিশয় দেশৰ স্বাৰ্থৰ অনুকুলৰ কাম হৈছে বুলি কূটনৈতিক বিষয়া থাং ঠুং খ্ৰিং খাঙে জনাইছে৷\nBy xukhdukh.com on November 08, 2013


ফনীধৰ মহাজনৰ বিসম্বাদ – খজেন ডেকা – ফটাঢোল\nAugust 1, 2019 গল্প\t5 Comments\nফনীধৰ মহাজনৰ বিসম্বাদ – খজেন ডেকা\nফনীধৰ দাইটি অকল গাঁওখনৰে নহয়, সমগ্ৰ অঞ্চলটোৰে এজন ডাঙৰ মহাজন। ঘৰ-বাৰী, টকা-পইচা সকলোফালৰ পৰাই নদন-বদন। একোৰে অভাৱ নাই। গাঁৱৰ সমাজৰ পৰা আৰম্ভ কৰি দেশৰ ৰাজনীতিলৈকে সকলোতে ফনীধৰ দাইটিৰ আগস্থান। ৰাজনীতিৰ বিয়াগোম মন্ত্ৰী, এমেলে আৰু ডাঙৰ লীডাৰলৈকে হাত থকা মানুহ। ঘৰতে এখন ডাঙৰ গেলামালৰ দোকান আছে। একেবাৰে মাৰোৱাৰীৰ দৰে খাতাৰ কাৰবাৰ। দাইটিৰ সমস্ত মাটি-বাৰী, সা-সম্পত্তিবোৰো খাতাৰ জৰিয়তেই অঞ্চলটোৰ দুখীয়া-নিছলাবোৰৰ পৰা হস্তগত কৰা বুলি চকু চৰহাসকলে কোৱাকুই কৰে। দাইটিৰ চেহেৰাপাতিও মাৰোৱাৰীৰ দৰেই। মস্ত ডাঙৰ এটা পেট। নিগনিয়ে বাহ ল’ব পৰাকৈ আধাফুটমান দ’ নাইটো। সেয়ে বহুতে দাইটিক ছেকেণ্ড মাৰোৱাৰী বুলিও কয়। টকা-পইছা থাকিলেও দাইটি মহা কৃপন। পঞ্চ-পাণ্ডৱৰ ভীমে মহাদেৱৰ ঘৰত গৰখীয়া হৈ থাকোঁতে ধাৰ খুজিবলৈ গৈ বিমুখ হৈ কোবাই-কিলাই আধামৰা কৰা কুবেৰটোৰ দৰে। সেয়ে অঞ্চলটোৰ বহুতে ফনীধৰ দাইটিক কুবেৰ বুলিও কয় আৰু দোকানখনক ‘কুবেৰৰ গোলা’ বুলি কয়। অৱশ্যে দাইটিৰ সমূখত তেনেদৰে ক’বলৈ কাৰো সাহস নাই। লুকাই-চুৰকৈহে কয়।\nদাইটি ধনৰহে কৃপন, মন আৰু মাতৰ কৃপন নহয়। হওঁতে সকলোৰে মন মুহিব পৰাকৈ দাইটিৰ মিঠা মাতষাৰি আছে। দাইটিৰ স্বভাৱকলৈ অঞ্চলটোৰ দুই/এজন ডেকা ল’ৰাই এটা যোজনাই সৃষ্টি কৰিছে –“ধনৰ কুবেৰ ফনীধৰ মহাজন, আস্তে কৰে ৰাও। মিস্তি কথা শুন যদি কুবেৰৰ গোলাই যাওঁ”। কিন্তু সেইবোৰলৈ দাইটিৰ ভ্ৰূক্ষেপ নাই। যিয়ে যি মন যায় কৈ থাকক। নিজে নিজৰ কাম কৰি থাকিলেই হ’ল।\nটকা-পইচা বিচাৰি গ’লে দাইটিয়ে ‘নাই’ৰ বাদে আছে বুলি কোনোদিনে নকয়। আগতে বহুতবাৰ বিমুখ হৈয়ো এটা সৰু চাকৰিৰ বাবে ঘোচ দিবলৈ টকাৰ প্ৰয়োজন হোৱাত দাইটিৰ ওচৰলৈকে গ’লোঁ। দাইটি দোকানৰ গাদীতেই বহি আছিল। মই গৈ লাহেকৈ ক’লোঁ – “দাইটি, বোলো ভালে আছেনে?” দাইটিয়ে ক’লে- “আছোঁ আৰু বোপাই, কোনোৰকমে তেৰাৰ কৃপাত। কি সকাম লৈ বা আহিলা বোপাই?”\nমইঃ দাইটি, কাম এটাৰ বাবে আহিছিলোঁ। মানে.. মানে মোক অলপ টকাৰ প্ৰয়োজন আছিল। চাকৰি এটা হওঁ হওঁ হৈ আছে। অলপ টকা দিব পাৰিলেই চাকৰিটো হৈ যাব। দৰমহা হ’লেই আপোনাৰ টকা আপোনাক ঘূৰাই দিম। পামনে দাইটি? মনত এটা ভয় ভাৱ লৈ কথাখিনি সেমেনা-সেমেনি কৰি ক’লোঁ।\nদাইটিঃ আছে, আছে। পাবি ৰহ। তই অলপ বহচোন অমল। মই অলপ ভিতৰৰ পৰা আহোঁ।\nদাইটিৰ কথাখিনি শুনি মোৰ মনটো ভাল লাগি গ’ল। দাইটিৰ প্ৰতি কৃতজ্ঞতাৰে অন্তৰখন ভৰি গ’ল। নাজানো ৰাতিপুৱাই কাৰ মুখ দেখি আহিছিলোঁ। মনে মনে নেদেখাজনক শতকৌটি ধন্যবাদ জনাই ক’লোঁ—হে প্ৰভু, তুমি আছা। দাইটিক পুনৰ সুধিলোঁ—“দাইটি জোনালী ঘৰত আছে নে?”\nআছে আছে, আজি সৱ আছে। জোনালীও আছে, টকাও আছে বুলি কৈ দাইটি ভিতৰলৈ সোমাই গ’ল।\nআও……!! কথাটো কি ? দাইটিৰ আজি হ’ল কি? মাথা গৰম হোৱা নাইতো! সদায় টকা নাই বুলি কোৱা মানুহটোৱে আজি টকা আছে বুলি কৈছে। আৰু জোনালীক লাইন মাৰোঁ বুলি ভাবি কোনোদিনে তাই ঘৰত আছে বুলি নকয়। ৰহস্যটো কি? ক্ষন্তেক পৰ চিন্তা কৰি উত্তৰটো উলিয়াই ল’লোঁ। ৰহস্য একো নহয়। ৰহস্যৰ ওৰ জীয়েক জোনালী। একমাত্ৰ জীয়েকৰ বাবেই দাইটিয়ে এনেকৈ নৰম সুৰত কথা কৈছে। চুচঁৰি-বাগৰি মেট্ৰিকটো পাছ কৰি ডাক্তৰ ইঞ্জিনীয়াৰ বিচাৰি থাকোঁতে জীৱনৰ প্ৰায় ৩৫ টা বসন্ত পাৰ হৈ গ’ল। বয়সৰ লগে লগে চেহেৰাও বেয়া হৈ আহিছে। ল’ৰাও বিচাৰি পোৱা নাই। আজিকালি ধন-ধান থাকিলেও ছোৱালী এজনী বিয়া দিয়াটো ইমান সহজ হৈ থকা নাই।\nদাইটি মহাকৃপন হ’লেও জগতৰ কিছু খবৰ ৰখা মানুহ। হয়তো কিবাকৈ গম পাইছে মোৰ চাকৰিৰ বাবে টকা লাগে বুলি। এইবাৰ মোৰ চাকৰি হোৱাটো যে খাটাং, সেইটোও চাগে দাইটিয়ে কিবাকৈ গম পাইছে। গতিকে জীয়েকক মোৰ লগত গতাই দিয়াৰ ধান্দা। মোৰো আপত্তি নাই। কাৰণ তাইৰ প্ৰতি মোৰ আগৰ পৰাই এটা উইকনেচ আছেই। কথাটো দাইটিয়েও জানে, তায়ো জানে। কথাবোৰ ভাবিয়েই গাটো দেখোন কিবা ৰিমঝিম লাগি গ’ল। মূহুৰ্ততে মই বহু কথাই চিন্তা কৰি পেলালোঁ।\nভিতৰৰ পৰা দাইটি অহা গম পাই মই গপচ হৈ বহি থাকিলোঁ। আজি ময়ো এৰাত নাই। চান্স এটা পাইছোঁ যেতিয়া ডান্স মাৰি সুবিধাটো ল’ব লাগে। অলপ-অচৰপ দি নহ’ব। ইমান কমদামী নহয় মই। নিবনুৱা হ’লেও মই দস্তুৰমত গ্ৰেজুৱেট। মোক মিনিমাম পঞ্চাশ হাজাৰ লাগিবই। মই কিবা কোৱাৰ আগতেই দাইটিয়ে আহি গাদীত বহি লৈ আৰম্ভ কৰি দিলে—“বুজিছ অমল, দিন-কাল সলনি হ’ল। মানুহৰ আচাৰ- ব্যৱহাৰ, কথা-বতৰা, চাল-চলনৰ পৰিৱৰ্তন হ’ল। আনকি দেশৰ ৰাজনীতি, আইন-কানুনো সলনি হ’ল।”\nমই মাজতে ও বুলি শলাগিলোঁ। কাৰণ নিজে বেছি চেলবেল কৰি আজি নিজৰ ওজন কমোৱাত নাই। বুঢ়াই কিবা তেওঁৰ মতলব মই নুবুজা বুলি ভাবিছে নেকি!\nদাইটিয়ে আকৌ আৰম্ভ কৰিলে—“আগৰ দিনত কোনোবা লীডাৰ বা প্ৰধান মন্ত্ৰী বা মুখ্য মন্ত্ৰীৰ সপক্ষে আস্থা আছে বুলি ক’লে আছে, নাই বুলি ক’লে নাই। কিন্তু আজিকালি কোনোবাই যদি কয় – অমুক দলপতিৰ প্ৰতি আমাৰ সম্পূৰ্ণ আস্থা আছে, তেন্তে আমি বুজিব লাগিব, দলপতিৰ প্ৰতি কাৰো আস্থা নাই। সেইদৰে কোনোবাই যদি কয়, আমাৰ দলত বিভাজন, মতভেদ বা বিসম্বাদ নাই। তেন্তে আমি বুজিব লাগিব দলটোত মতভেদ আৰু বিভাজনৰ লগতে বিসম্বাদো আছে। আনকি এইক্ষেত্ৰত যদি কোনোবাই দলত বিসম্বাদ নাই বুলি সাংবাদিক মেল পাতি ভিডিঅ’ ৰেকৰ্ডিঙো দেখুৱায়, তেতিয়া আমি বুজিব লাগিব যে অচিৰেই কোনোবা বিসম্বাদী দলটোৰ পৰা বহিষ্কাৰ হ’ব। এনেকুৱা উদাহৰণ আৰু বহুত আছে। যেনে – নিৰ্বাচনৰ পাছত অমুক এমেলেক মই ঘৰৰ চৌহদতো দেখা নাই। অভিযোগ প্ৰমাণ কৰিব পাৰিলে ৰাজহুৱা জীৱনৰ পৰা অৱসৰ ল’ম। মই দূৰ্ণীতিৰ লগত কোনোপধ্যে জড়িত নহয়, আমাৰ দলটোৱে দূৰ্ণীতিৰ বিৰুদ্ধে যুঁজ দি যাব ইত্যাদি ইত্যাদি। উদাহৰণবোৰৰ প্ৰত্যেকটো ক্ষেত্ৰতে আমি বিপৰীত অৰ্থটো বুজিব লাগিব। এতিয়া তয়েই ক’চোন অমল মই কিয় ঘৰত টকা আছে আৰু জোনালীও আছে বুলি কৈছিলোঁ।”\nসৰগ পৰা মানুহৰ দৰে থতমত খাই সেপঢুকি কোনো মতে ক’লোঁ —“মানে দাইটি, আপোনাৰ ঘৰত টকাও নাই আৰু ঘৰত জোনালীও নাই।” চাব্বাচ বেটা বুলি দাইটিয়ে মোৰ পিঠিত চপৰিয়াই দিয়াৰ লগে লগে মোৰ ভাৱ হ’ল- দাইটিয়ে যেন প্ৰচণ্ড গোৰ এটাহে মোৰ পিঠিত শোধাইছে।\nছবি : বৌম বৌম ভোলে–ডলী তালুকদাৰ »\nবোপা অমল, দিন কাল সচাঁকৈয়ে সলনি হ ল\nহাঃ হাঃ তামাম ঝটকা দিলে এইচাট৷ মজা লাগিল৷


দলীয় নেতাৰ ভেটিত সিন্ধি খান্দি টিকট প্ৰাপ্তিৰ বাবে ‘টাবিজ’ পিন্ধিছে কোনে ? তিনিচুকীয়াৰ ভিন্ন স্থানত লুৰিনৰ চিন্তন বৈঠক – নিয়মীয়া বাৰ্তা\nদলীয় নেতাৰ ভেটিত সিন্ধি খান্দি টিকট প্ৰাপ্তিৰ বাবে ‘টাবিজ’ পিন্ধিছে কোনে ? তিনিচুকীয়াৰ ভিন্ন স্থানত লুৰিনৰ চিন্তন বৈঠক\nতিনিচুকীয়াৰ ভিন্ন স্থানত লুৰিনৰ চিন্তন বৈঠক\nসতীৰ্থ জনগোষ্ঠীয় নেতাকো সংগ দিয়াৰ পোষকতা\nনিয়মীয়া বাৰ্তা, ৩০ জুনঃ ৰাজ্যত অব্যাহত থকা ক’ৰোনা মহামাৰী, বাঘজান কাণ্ড আৰু বানপানীৰ বিভীষিকাৰ মাজতে তিনিচুকীয়া জিলাত ৰাজনীতিৰ গৰম বতাহ বলাৰ বাতৰি পোৱা গৈছে। ২০২১ ৰ সাধাৰণ নিৰ্বাচনৰ দিন যিমানেই ওচৰ চাপি আহিছে সিমানেই ৰাজনৈতিক দল আৰু ৰাজনৈতিৰ ক্ষেত্ৰত প্ৰৱেশ কৰিব বিচৰা ‘কা’ বিৰোধী নেতা বিশেষৰ ৰাজনৈতিক তৎপৰতা বৃদ্ধি পোৱা পৰিলক্ষিত হৈছে।\nউল্লেখ্য যে কা বিৰোধী আন্দোলনত দুৰ্দান্ত আৰু বিস্ফোৰক ভাষণেৰে অসমৰ সিংহভাগ জনগণৰ মন জয় কৰিবলৈ সক্ষম হোৱা সদৌ অসম ছাত্ৰ সন্থাৰ সাধাৰণ সম্পাদক লুৰিণজ্যোতি গগৈয়ে বিকল্প ৰাজনৈতিক দল গঠনৰ বাবে তেওঁৰ গৃহ জিলা তিনিচুকীয়াৰ পৰা চিন্তন বৈঠক আৰম্ভ কৰি দিয়াৰ খবৰে বিশেষ তাৎপৰ্য বহন কৰিছে। প্ৰাপ্ত খবৰ অনুসৰি কংগ্ৰেছ- এ আই ইউ ডি এফৰ মৰ্চাক জনসাধাৰণে গ্ৰহণ নকৰিব বুলি চলা চিন্তা- চৰ্চাৰ সমান্তৰালকৈ ছাত্ৰনেতাজনে বিজেপিক ৰোধিবলৈ একমাত্ৰ বিকল্প ‘তৃতীয় মৰ্চা’ বুলি বিবেচনা কৰে। ভূঞা, মহন্ত, বৰঠাকুৰ, মেধি কিম্বা বৰবৰা, ফুকন, বৰদলৈ গোটে সংগ্ৰামী মঞ্চ গঠন কৰাৰ সমান্তৰালকৈ এটা সু- পৰিকল্পিত ৰাজনৈতিক দলৰ প্ৰয়োজন অনস্বীকাৰ্য বুলি বিবেচনা কৰে আছু নেতা লুৰিনে। কা বিৰোধী নেতা বিশেষে ধাৰাবাহিক স্থিতি বাহাল ৰাখিলে বিজেপি দলে টিকট দিয়াৰ সম্ভাৱনাই অধিক বুলি ভৱাৰ ধাৰণাটোৰ প্ৰতিও লক্ষ্য ৰাখিছে চিন্তন বৈঠকে। চিন্তন বৈঠক সন্দৰ্ভত খবৰ ৰখা সূত্ৰটোৰ মতে সময় থাকোতেই সেইসকল সতীৰ্থক তেওঁলোকৰ মঞ্চলৈ আনি প্ৰাৰ্থীত্ব প্ৰদানৰ ব্যৱস্থা কৰাৰ পৰিকল্পনাও ৰাখিছে। কাৰণ তিনিচুকীয়াৰ একাধিক সমষ্টিত এতিয়ালৈকে কোনোটো ৰাজনৈতিক দলত যোগদান নকৰা জননেতাইয়ো ৰাজনৈতিক কুচকাৱাজ আৰম্ভ কৰি দিয়াৰ বাতৰি পোৱা গৈছে। প্ৰসংগত উল্লেখ্য যে তিনিচুকীয়া জিলাৰ কেউটা সমষ্টিৰ লগতে লক্ষিমপুৰ লোকসভা সমষ্টিৰ অন্তৰ্গত দুটা বিধান সভা সমষ্টিৰ সংশ্লিষ্ট বিধায়কসকলো ভিতৰি টিকট প্ৰাপ্তিৰ শংকাত ভূগিব লগা হৈছে। এই ক্ষেত্ৰত কেন্দ্ৰীয় মন্ত্ৰী ৰামেশ্বৰ তেলীৰ ‘ৰাজনীতিত কেতিয়া কি উলট- পালট হয় কোনেও নাজানে …’ মন্তব্য প্ৰণিধানযোগ্য। এটা নিৰ্ভৰযোগ্য সূত্ৰই জনোৱা মতে এজন দলত্যাগী প্ৰাক্তন জনপ্ৰতিনিধিয়ে নিজকে শদিয়া সমষ্টিৰ পৰা টিকটপ্ৰাপ্তিৰ আশা পোষণ কৰি ৰাখিছে। সূত্ৰটোৰ মতে তেওঁ কোনো এক দৃষ্টি কোণৰ পৰা বিজেপিৰ টিকট প্ৰাপ্তিৰো অংক কৰিছে। অন্যথা তৃতীয় মৰ্চাৰ টিকট লৈ হ’লেও এঘড়ী যুঁজ দিয়াৰ হেঁপাহ পুহি ৰাখিছে তেওঁ।\nইফালে দলীয় নেতাৰ পৰা অৰাজনৈতিক সংগঠনৰ নেতালৈকে কেতবোৰ নতুন মুখে জিলাখনৰ ভিন্ন সমষ্টিৰ পৰা প্ৰাৰ্থীত্ব প্ৰাপ্তিৰ আশা পালি কুচকাৱাজ আৰম্ভ কৰিছে। তিনিচুকীয়াত এনে ঘটনাও ঘটিছে যে নিজকে আৰ্ এছ্ এছ্ ৰ মানুহ বুলি গৰ্ব কৰা হাজৰিকা উপাধিৰ (একাধিক গোচৰ থকা) ব্যক্তি এজনে বিজেপিৰ এজন জনপ্ৰতিনিধি আৰু নিৰ্বাচনী যুঁজত অৱতীৰ্ণ হোৱাৰ আশা পালি থকা গোঁ‌হাই উপাধিৰ ৰাজ্যিক সমিতিৰ এজন বিষয়ববীয়াৰ ভেটিত সিন্ধি দিয়াৰ ব্লু-প্ৰিণ্ট ৰচনা কৰাৰ খবৰো পোৱা গৈছে। কেৱল সিমানেই নহয় তিনিচুকীয়াৰ নিৰ্দিষ্ট সমষ্টিটোৰ টিকট প্ৰাপ্তিৰ বাবে তেওঁ ‘টাবিজ’ বিচাৰি মায়ামৰা গোঁ‌সাইৰ দুৱাৰে দুৱাৰে ঘূৰি ফুৰাৰ আমোদজনক খবৰো পোৱা গৈছে।\nতদন্তকাৰী ডি জি এম এছৰ সন্মুখত অইলৰ নিলম্বিত বিষয়াক মুখ নুখুলিবলৈ কৰ্তৃপক্ষৰ উপৰ্যপুৰি হেচাঁ\nনাহৰকটীয়াৰ বিজেপিৰ যুৱ নেতা তৰংগ গগৈৰ নিঃস্বজনলৈ সহায়ৰ হাত


ৰাজধানী ডায়েৰীঃ শিশুৰ খেল-পথাৰ – লীনা শৰ্মা – Mahabahoo\nHome/Story/ৰাজধানী ডায়েৰীঃ শিশুৰ খেল-পথাৰ – লীনা শৰ্মা\nমাজতে ৰাজধানী চহৰ দিল্লীত এটা অতি আমোদজনক ঘটনা ঘটিল। এজাক শিশুৱে মালৱ্য নগৰৰ এৰিয়া কাউন্সিলৰ ওচৰলৈ গৈ আৱেদন কৰিলে যে ডাঙৰ বোৰে ‘কাঢ়ি নিয়া’ সিহঁতৰ খেলপথাৰবোৰ অতি সোনকালেই সিহঁতক ঘূৰাই দিব লাগে। এই শিশুসকলৰ ভিতৰত পাঁচবছৰ বয়সৰ তলৰ পৰা ওঠৰবছৰীয়া ল’ৰা-ছোৱালীলৈকে এটা বৃহৎ দলৰ অন্তৰ্ভুক্তিৰে এক সংঘবদ্ধ প্ৰতিবাদ সাব্যস্ত কৰাৰ চেষ্টা পৰিলক্ষিত হৈছিল। দিল্লীৰ সকলো এলেকাতে বৃহৎ বৃহৎ সেউজ পাৰ্ক; পুৰুষ-মহিলা-কুকুৰ সকলো ব্যস্ত খোজকঢ়াত। মোৰ সহকৰ্মী বহুতে নেহেৰু পাৰ্ক, লোডী গাৰ্ডেন আদিত পুৱা-গধূলি-দুপৰীয়া খোজকাঢ়ি দেহৰ মেদ কমাইছে। তেনে এক পাৰ্ক বা বাগিছাৰ কোনোবা এটা চুকত দুটা বা তিনিটা চেমনীয়াই বল দলিওৱাৰ বা ক্ৰিকেটৰ বেটত বল লগোৱাৰ এক দুৰ্বল প্ৰচেষ্টা চলায়। তেনে শিশুৰ চকুত এক সন্ত্ৰস্ত দৃষ্টি। কি আচৰিত বৈসাদৃশ্য ! ৪০-৫০-৬০ বছৰৰ পুৰুষ-মহিলাৰ জীৱন-যৌৱন ৰক্ষা কৰাৰ কি এক আপ্ৰাণ প্ৰচেষ্টা ! কিন্তু উঠি অহা শিশুৰ বাবে মুকলিকৈ লৰা-ধপৰা কৰাৰ, চিঞৰ-বাখৰ কৰি বল দলিওৱাৰ, ক্ৰিকেট বেট উঠাই বাউণ্ডেৰি বা অভাৰ বাউণ্ডেৰি মৰাৰ ক’তো অৱকাশেই নাই।\nমোৰ কাৰ্যালয়ৰ এগৰাকী শকত-আৱত মহিলাৰ বৰ খং। তেওঁ খোজকাঢ়ি থাকোতে হেনো ৯-১০ বছৰীয়া ল’ৰা এটাই মাৰি পঠিওৱা ৰবৰৰ বল এটা তেওঁৰ ভৰিত লাগিল। ‘চাওঁকচোন, ইমানবোৰ ধন মাহিলি পাৰ্কখন সুচাৰুৰূপে চলোৱাৰ কাৰণে দিওঁ। অথচ খোজকাঢ়িবলৈ ওলাই এনেদৰে বলৰদ্বাৰা আঘাতপ্ৰাপ্ত হোৱাৰ ভয়।’ মই তেখেতক বহিবলৈ দিলো আৰু কথাই কথাই ক’ত ডাঙৰ-দীঘল হৈছিল, কেনেকৈ ডাঙৰ দীঘল হৈছিল আদিৰ ওপৰত কথা পাতিবলৈ ধৰিলো। পাতোতে পাতোতে এটা সময়ত ওলাল যে পঞ্জাৱৰ যিখন গাঁৱত তেওঁ ডাঙৰ দীঘল হৈছিল তাত সৰুতে তেওঁ পুখুৰীত সাঁতুৰিছিল, হালৰ বলদৰ পাচে পাচে দৌৰিছিল, হাবিয়ে বননিয়ে ঘূৰি থাকোতে আমৰলি পৰুৱাই কামুৰি ছাল বখলা বখল কৰিছিল। মই ক’লো— চাওক, আপোনাৰ আৱাসিক প্ৰকল্পৰ শিশুবোৰৰ মনস্তত্বৰ পৰিবৰ্তন ঘটা নাই। সিহঁতৰ দেহতো অফুৰন্ত শক্তি আৰু দৌৰা-মেলা বল দলিওৱা, লুকাচুৰি খেলা আদি কৰিবলৈ সিহঁতৰ অদম্য ইচ্ছা। গতিকে সিহঁতৰ খেলা-ধূলাৰ বাবে ঠাই অকণ উলিয়াই দিয়াটো অত্যন্ত জৰুৰী হয়নে নহয় কওকচোন। তেনে এক সুবিধা দিওঁতে আপোনাৰ বা মোৰ যদি অলপ কষ্টও হয়, হওক। হয়নে নহয়? আমি হয়তো অস্তমিত হ’বলৈ যোৱা একো একোটা সূৰ্য আৰু সিহঁত হৈছে একো একোটা উদিত সূৰ্য। সিহঁতৰ আগত পৰি আছে সম্পূৰ্ণ জীৱন।’ মানুহগৰাকীয়ে কিমান বুজিলে নেজানিলো, কিন্তু মূৰ দুপিয়াই মানি লোৱাৰ ভংগীত শলাগি থলে।\nসৰহ সংখ্যক Resident Welfare Associationত সাধাৰণতে দুটা ভাগ থাকে—বয়স্কলোক আৰু কমবয়সীয়া লোক। বয়স্কলোকসকল অধিক প্ৰভাৱশালী আৰু সমৃদ্ধিশালী, সন্তানবোৰ সাধাৰণতে আমেৰিকা-ইংলেণ্ডৰ নিগাজী বাসিন্দা। তেওঁলোক নিজৰ স্বাস্থ্য আৰু স্বার্থক লৈ বৰ সচেতন। সুন্দৰ সেউজ ঘাঁহনি আৰু ফুলৰ মাজে মাজে বনাই লোৱা পদপথত তেওঁলোকে খোজ কাঢ়ে, বেঞ্চত প্ৰকৃতিৰ শোভা চাই বহে। তেনে এক মনোৰম পাৰ্কৰ মাজত শিশু বা চেমনীয়া দৌৰি-ধাপৰি, বল খেলি তেওঁলোকৰ শান্তি ভংগ কৰিলে সহ্য কৰিব কি যুক্তিত? কম বয়সীয়া লোকসকলৰ নিজৰ শিশু বা চেমনীয়াক লৈ মহা সমস্যাৰ সৃষ্টি হয়। অনবৰতে খেলিবলৈ উদ্যত হৈ থকা অফুৰন্ত শক্তিৰ ভাণ্ডাৰ তেওঁলোকৰ কোমল বয়সীয়া ল’ৰা-ছোৱালীবোৰক লৈ কৰিব কি? বহুতো বয়স্ক মানুহে হেনো হাতত চেফটি পিন লৈ ফুৰিবলৈ যায় আৰু বল পালেই চেফটি পিনেৰে ফুটাই পেলায়। RWAৰ মিটিঙত বয়সীয়া খিনিয়ে চিঞৰ-বাখৰেৰে কোমল বয়সীয়া ল’ৰা-ছোৱালীৰ পিতৃ-মাতৃক ধৰাশায়ী কৰি তোলে। সেইবাবেই দিনটো অফিচ আদিত ব্যস্ত থকা বাপেক-মাকবোৰে গধূলি পৰত ভাগৰ-জুগৰৰ মাজতো ল’ৰা-ছোৱালীক সাঁতোৰ আদিৰ কাৰণে কোনোবা ষ্টেডিয়াম আদিলৈ লৈ যায়। কোনো কোনোৱে জিম আদিলৈ নি ব্যায়াম কৰোৱায়। এবাৰ এগৰাকী কম বয়সীয়া সহকৰ্মীয়ে কৈছিল—‘জিমলৈ লৈ যাওঁতে মনটো দুখেই লাগে। বন্ধ ঘৰ এটাৰ ভিতৰত কুচ-কাৱাজ। ১২ বছৰীয়া হৃষ্ট-পুষ্ট ল’ৰাটোৱে যদি বাহিৰত খেলিবলৈকে নেপায়, তেনেহ’লে মুকলি প্ৰকৃতিৰ প্ৰতি ভালপোৱা জাগিব কেনেকৈ?\n২০১১ চনত দিল্লী উচ্চ ন্যায়ালয়ে এটা অতি গুৰুত্বপূৰ্ণ ৰায় প্ৰদান কৰিছিল যে কোনো লোকেই ল’ৰা-ছোৱালীক পাৰ্কত খেলিবলৈ লোৱাত বাধা প্ৰদান কৰিব নোৱাৰিব। এই ৰায়ৰ পাছত কোনো কোনো ঠাইত পাৰ্কবোৰত ডাঙৰৰ খোজকঢ়া ঠাইৰপৰা সৰুৰ খেলপথাৰ পৃথক কৰা হ’ল। এবাৰ গ্ৰেটাৰ কৈলাশ এলেকালৈ ফুৰিবলৈ যাওঁতে দেখিলো যে তাত এখন পাৰ্ক তিনিটা ভাগত বিভক্তঃ ডাঙৰৰ বাবে খোজকঢ়াৰ ঠাই, চেমনীয়াৰ বাবে বাস্কেটবল আৰু টেনিছ ক’ৰ্ট আৰু একেবাৰে সৰুবোৰৰ বাবে ঝুলনা আৰু শ্লাইড আদি।\nDelhi Development Authority চমুকৈ যাক DDA বুলি কোৱা হয়, তেওঁলোকে ২৬ খনকৈ বৃহৎ খেলপথাৰ গঢ়ি তুলিছে। হৌজ খাছ, কালকাজী, ৰোহিণী আৰু বিকাশপুৰীৰৰ খেলপথাৰ দেখি চমকিত হৈছিলো—টেনিছ ক’ৰ্ট, বাস্কেট ক’ৰ্ট, চুইমিং পুল, ক্ৰিকেটৰ পথাৰ, এক বিশাল কাৰবাৰ। কিন্তু দিল্লী মহানগৰীৰ নিচিনা এনে এক বৃহদাকাৰ চহৰৰ কাৰণে ২৬ খন খেলপথাৰ এপাচি শাকত এটা জালুকৰ লেখীয়া ব্যৱস্থা। আমাৰ এজন বন্ধু-পুত্ৰ উত্তমনগৰৰপৰা প্ৰতি দেওবাৰে বিকাশপুৰীলৈ খেলিবলৈ যায়। দেওবাৰে চাৰি-পাঁচ ঘণ্টা সি দৌৰাৰ পৰা আৰম্ভ কৰি ফুটবল, বাস্কেটবল, ভলীবললৈকে সকলোবোৰ খেল খেলি ঘৰলৈ উভতে। চাৰি কিলোমিটাৰ দূৰত্বৰ খেল পথাৰলৈ সি স্কুল খোলা থকা দিনত যাবলৈ সক্ষম নহয়। মোৰ বন্ধুৱে দুখ প্ৰকাশ কৰি কয় যে যদি উত্তম নগৰতেই এখন খেলপথাৰ হ’লহেঁতেন, সি প্ৰতিদিনেই তালৈ গ’লহেঁতেন। এতিয়া পৰিয়ালটোৱে পুত্ৰৰ এই খেলৰ স্বার্থতেই দেওবাৰৰ দিনা অন্য কোনো ঠাইলৈ ফুৰিবলৈ যোৱাৰ পৰিকল্পনা হাতত ল’ব নোৱাৰে।\nদিল্লী পুলিচে অলপতে বস্তি এলেকাৰ ওচৰত ২৪খন খালি ঠাই খেলপথাৰ হিচাপে বাচনি কৰি উলিয়াইছে। দিল্লী পুলিচৰ মতে বস্তি এলেকাত হোৱা বহুতো অপৰাধ সংঘটিত কৰে কিশোৰ-কিশোৰীয়ে আৰু সেয়ে তেনে অপৰাধ ৰোধ কৰাৰ বাবে কিশোৰ-কিশোৰীৰ শক্তি খেলা-ধূলাত ব্যয় কৰাৰ সুবিধা কৰি দিয়াটো অত্যন্ত প্ৰয়োজনীয়। এই ২৪ খনৰ ভিতৰত ১৬খনৰ তদাৰকীৰ দায়িত্বও দিল্লী পুলিচে গ্ৰহণ কৰিছে।\n২০১৩ চনত তেতিয়াৰ ক্ৰীড়ামন্ত্ৰী অজয় মাকেনে তেতিয়াৰ নগৰ উন্নয়নমন্ত্ৰী কমল নাথলৈ দিল্লীৰ বেচৰকাৰী স্কুলৰ খেলপথাৰসমূহ স্কুলৰ ৩ কিলোমিটাৰ ব্যাসার্দ্ধৰ ভিতৰত থকা এলেকাৰ ল’ৰা-ছোৱালীৰ বাবে ক্লাছ চলি নথকা সময়ত খুলি দিয়াৰ এক প্ৰস্তাৱ পঠিয়াই দিছিল। দিল্লীৰ প্ৰায় দুহেজাৰখন বেচৰকাৰী স্কুলক চৰকাৰী মাটি পানীৰ দৰত লীজত দিয়াৰ বাবে তেনে মাটিৰ ওপৰত ৰাজহুৱা অধিকাৰ থকাৰ কথা সদৰি কৰিয়েই তেওঁ তেনে এটা প্ৰস্তাৱ আগবঢ়াইছিল আৰু নগৰ উন্নয়ন মন্ত্ৰীয়ে লগে লগেই তেনে অনুৰোধ মানি লৈ নিৰ্দেশ জাৰী কৰিছিল। কিন্তু স্কুলসমূহে তেনে এক নিৰ্দেশ বিনা প্ৰতিবাদে মানিনো লয় কেনেকৈ? এখন নামী-দামী স্কুলৰ অধ্যক্ষই এবাৰ টিভি চেনেলৰ আগত সাক্ষ্য প্ৰদান কৰি উত্তেজিত স্বৰত কৈ উঠিছিল— ‘খেলপথাৰ আবেলি বা গধূলি বা বন্ধৰ দিনত যদি আমি অন্য ল’ৰা-ছোৱালীৰ কাৰণে খুলি দিওঁ, শৃংখলা আমি ৰাখিম কেনেকৈ? স্কুলৰ দুৱাৰ-খিৰিকী যদি নষ্ট হয়, ফুলনিৰ ফুল যদি মোহাৰি পেলোৱা হয়, তেনেহ’লে আমি কাৰ ওচৰত অভিযোগ কৰিম আৰু কাৰ বিৰুদ্ধে অভিযোগ তুলিম? আমাৰ স্কুলত খেল-ধেমালিৰ প্ৰতিযোগিতা হ’লে বা খেল-উৎসৱ আদি হ’লেও বাহিৰৰ ল’ৰা-ছোৱালীক আমি সোমাবলৈ দিব নোৱাৰিম। তাৰোপৰি আছে আইন-শৃংখলাৰ কথা। কোনোবা ল’ৰা-ছোৱালী যদি খেলা-ধূলাৰ পাছত ভিতৰতেই ৰৈ যায় আৰু তেনে ল’ৰা-ছোৱালীয়ে যদি কোনো আইন-শৃংখলাজনিত সমস্যাৰ সৃষ্টি কৰে? আমি আমাৰ শিক্ষানুষ্ঠানত এক ভাল পৰিৱেশ দিবলৈ বিচাৰো আৰু সেয়ে অলপ আচুতীয়াকৈ নিজকে ৰাখিবলৈ বিচাৰো। এনে ধৰণৰ নিৰ্দেশৰদ্বাৰা তেনে পৰিৱেশেই এতিয়া ধ্বংস হ’বলৈ ওলাইছে…।’ শুনিবলৈ পোৱা মতে এনে ধৰণৰ নিৰ্দেশ স্কুলসমূহে বিভিন্ন কৌশল খটুৱাই কাৰ্যকৰী হ’বলৈ দিয়া নাই।\nআচলতে খেলপথাৰ নোহোৱাৰ সমস্যা অকল ৰাজধানী চহৰ দিল্লীৰেই নহয়, ভাৰতৰ সকলো নগৰ-চহৰৰ সমস্যা হৈ পৰিছে। গতিকে বন্ধ দুৱাৰৰ ভিতৰত ইণ্টাৰনেট, টিভি চাই মেদবহুল হৈ পৰা এচাম ল’ৰা-ছোৱালীৰ শাৰীৰিক-মানসিক অৱস্থাক লৈ উদ্বিগ্ন হোৱাৰ সময় আহি পৰাৰ পাছতো কতো তাক লৈ বহুল আলোচনা হোৱা নাই। এই ক্ষেত্ৰত ৰাজধানী চহৰখন যেন অলপ ব্যতিক্ৰম। কোনোবাই এই বিষয়ক লৈ উচ্চ ন্যায়ালয়ৰ কাষ চাপিছে, ন্যায়ালয়ে এই সম্পৰ্কে গুৰুত্বপূৰ্ণ ইতিবাচক ৰায় প্ৰদান কৰিছে আৰু বিভিন্ন গোটে কম হাৰত হ’লেও কিছুমান কার্যপন্থা গ্ৰহণ কৰিছে।


ইউজেবিউ - অসমীয়া ৱিকিপিডিয়া\n১৯৬৮ চনৰ এটা ডাকটিকেটত ইউজেবিউৰ ছবি\nইউজেবিউ ডা ছিলভা ফিৰাইইৰা\n২৫ জানুৱাৰী, ১৯৪২\nমাপুট', পৰ্তুগীজ মোজাম্বিক\n৫ জানুৱাৰী, ২০১৪ (৭১ বছৰ)\n১.৭৫ মিটাৰ (U=ft}})\nস্পৰ্টিং ডে লউৰেঙ্ক' মাৰ্কুৱেজ ৪২ (৭৭)\nব'ষ্ট'ন মিনিটমেন ৭ (২)\nমণ্টেৰী ১০ (১)\nট'ৰ'ণ্ট' মেট্ৰ'জ, ক্ৰ'ৱেচিয়া ২৫ (১৮)\nবেইৰা-মাৰ ১২ (৩)\nলাছ ভেগাছ কুইক্‌ছিলভাৰ্ছ ১৭ (২)\nউনিঅ' ডে ট'মাৰ ১২ (৩)\nনিউ জাৰ্ছী আমেৰিকান্‌ছ ৪ (৫)\nপৰ্তুগাল ৬৪ (৪১)\nলিছবন, পৰ্তুগালৰ বেনফিকাৰ ষ্টেডিয়ামৰ বাহিৰত ইউজেবিউৰ প্ৰতিমূৰ্তি\nইউজেবিউ ডা ছিলভা ফিৰাইৰা, GCIH, GCM (পৰ্তুগীজ উচ্চাৰণ: [ewˈzɛbiu ðɐ ˈsiɫvɐ fɨˈʁɐjɾɐ]; উচ্চাৰণভেদে ইউছেবিঅ', ২৫ জানুৱাৰী ১৯৪২ – ৫ জানুৱাৰী ২০১৪) এজন মোজাম্বিকত জন্মগ্ৰহণ কৰা পৰ্তুগীজ ষ্ট্ৰাইকাৰ। তেওঁক সৰ্বকালৰ মহান ফুটবলাৰসকলৰ এজন বুলি গণ্য কৰা হয়। পেছাদাৰী কেৰিয়াৰত তেওঁ মাত্ৰ ৭৪৫খন খেলত ৭৩৩টা গ'ল দিছিল।\nক'লা চিতা (Black Panther), ক'লা মুকুতা (Black Pearl), বা অ' ৰেই (o Rei, ৰজা) উপনামেৰে জনাজাত ইউছবিঅ' তেওঁৰ গতি, কৌশল আৰু সোঁভৰিৰ সবল নিখুঁত শ্বটৰ বাবে বিখ্যাত আছিল। তেওঁক বেনফিকা আৰু পৰ্তুগাল জাতীয় দলৰ সৰ্বশ্ৰেষ্ঠ খেলুৱৈ হিচাপে গণ্য কৰা হয়। বিশ্বমানৰ আফ্ৰিকান ষ্ট্ৰাইকাৰসকলৰ ভিতৰত তেওঁ আছিল আগৰণুৱা। মোজাম্বিকত জন্মগ্ৰহণ কৰিলেও এংগ'লীজ লোকৰ সন্তান ইউজেবিউই কেৱল পৰ্তুগীজ দলতহে খেলিব পাৰিছিল কাৰণ সেই সময়ত দুয়োখন আফ্ৰিকান দেশেই পৰ্তুগীজ উপনিৱেশ আছিল আৰু তাৰ অধিবাসীসকলক পৰ্তুগীজ বুলি ধৰি লোৱা হৈছিল।\nতেওঁ পৰ্তুগালক ১৯৬৬ বিশ্বকাপত তৃতীয় স্থান দখল কৰাত সহায় কৰিছিল। প্ৰতিযোগিতাখনত দিয়া নটা গ'লেৰে (উত্তৰ কোৰিয়া দলৰ বিৰুদ্ধে এখন মেছতে চাৰিটাসহ) তেওঁ গ'ল্ডেন বুট আৰু ব্ৰ'ঞ্জ বল বঁটা লাভ কৰিছিল। তেওঁ ১৯৬৫ চনত শ্ৰেষ্ঠ ইউৰোপীয় ফুটবলাৰৰ বেলন ডিঅ'ৰ বঁটা লাভ কৰিছিল আৰু ১৯৬২, ১৯৬৬ চনত ৰানাৰ্ছ আপ হৈছিল। ২২ বছৰীয়া ফুটবল কেৰিয়াৰৰ ১৫ বছৰেই তেওঁ বেনফিকা ক্লাবৰ হৈ খেলিছিল। সেই ক্লাবত ৬১৪খন আনুষ্ঠানিক খেলত ৬৩৮টা গ'লেৰে তেওঁ সৰ্বকালৰ শ্ৰেষ্ঠ স্ক'ৰাৰ। তাত তেওঁ এঘাৰটা প্ৰাইমেইৰা লীগা খিতাপ, পাঁচটা টাচা ডি পৰ্তুগাল খিতাপ, এটা ইউৰোপীয়ান কাপ (১৯৬১-৬২) জয় কৰিছিল আৰু আন তিনিবাৰ ইউৰোপীয়ান কাপৰ ফাইনেলত উপনীত হৈছিল (১৯৬৩, ১৯৬৫, ১৯৬৮)। ইউৰোপীয়ান কাপৰ অষ্টম সৰ্বোচ্চ গ'লস্ক'ৰাৰ আৰু প্ৰাক-চেম্পিয়ন্‌ছ লীগ যুগত আলফ্ৰেড' ডি ষ্টিফান'ৰ পিছত ৪৮টা গ'লেৰে দ্বিতীয় সৰ্বোচ্চ গ'লস্ক'ৰাৰ। তেওঁ ১৯৬৪-৬৫, ১৯৬৫-৬৬ আৰু ১৯৬৭-৬৮ৰ ইউৰোপীয়ান কাপত সৰ্বোচ্চ গ'ল কৰিছিল। তেওঁ ব'লা ডি প্ৰাটা (প্ৰাইমেইৰা লীগৰ সৰ্বোচ্চ স্ক'ৰাৰ) বঁটাও অভিলেখ সংখ্যক সাতবাৰকৈ লাভ কৰিছিল। ১৯৬৮ চনত ইউৰোপীয়ান গ'ল্ডেন বুট লাভ কৰা তেওঁ প্ৰথমগৰাকী খেলুৱৈ আছিল আৰু ১৯৭৩ চনত তেওঁ পুনৰ সেই বঁটা লাভ কৰে।\nফুটবলৰ সমালোচক আৰু অনুৰাগীয়ে কৰা সৰ্বকালৰ শ্ৰেষ্ঠ খেলুৱৈৰ তালিকাত ইউজেবিউৰ নাম প্ৰায়েই দেখা যায়। IFFHS এ কৰা এটা সমীক্ষাত তেওঁক বিংশ শতিকাৰ নৱম শ্ৰেষ্ঠ ফুটবলাৰ আৰু ৱৰ্ল্ড ছকাৰ আলোচনীয়ে কৰা সমীক্ষাত বিংশ শতিকাৰ দশম শ্ৰেষ্ঠ ফুটবলাৰ হিচাপে নিৰ্বাচন কৰা হৈছিল। ২০০৪ চনত প্ৰকাশ কৰা ফিফা ১০০ তালিকাত পেলেই ইউছবিঅ'ক ১২৫ জন শ্ৰেষ্ঠ জীৱিত ফুটবলাৰৰ মাজত স্থান দিছিল। অনলাইন উৱেফা গ'ল্ডেন জুবিলী সমীক্ষাত তেওঁ সপ্তম স্থান লাভ কৰিছিল। ২০০৩ চনৰ নৱেম্বৰত পৰ্তুগাল ফুটবল ফেডাৰেচনে তেওঁক যোৱা পঞ্চাছ বছৰৰ শ্ৰেষ্ঠ খেলুৱৈৰূপে স্বীকৃতি দিয়ে। তেওঁক "আফ্ৰিকাৰ প্ৰথম মহান ফুটবলাৰ" আৰু "আফ্ৰিকাৰ সৰ্বশ্ৰেষ্ঠ খেলুৱৈ" বুলিও অভিহিত কৰা হয়।\nঅৱসৰ গ্ৰহণৰ পৰা মৃত্যু পৰ্যন্ত তেওঁ ফুটবলৰ প্ৰসাৰৰ বাবে কাম কৰি গৈছিল। ভাল খেল আৰু নম্ৰতাৰ বাবে তেওঁক প্ৰতিদ্বন্দ্ব্বীয়েও প্ৰায়েই প্ৰশংসা কৰিছিল। মৃত্যুৰ পিছত তেওঁ সন্মানাৰ্থে ফিফা, উৱেফা, পৰ্তুগীজ ফুটবল ফেডাৰেচন আৰু বেনফিকাই শোকপ্ৰস্তাৱ গ্ৰহণ কৰিছিল। বেনফিকা দলত তেওঁ প্ৰভাৱ সুঁৱৰি বেনফিকা আৰু পৰ্তুগালৰ সহখেলুৱৈ বন্ধু এণ্টনিঅ' ছিমছে কৈছিল: "With Eusébio maybe we could be European Champions, without him maybe we could win the League."\n↑ Pierrend, José Luis (29 October 2005). "Eusébio Ferreira da Silva – Goals in International Matches". Rec.Sport.Soccer Statistics Foundation. http://www.rsssf.com/miscellaneous/eusebio-intlg.html। আহৰণ কৰা হৈছে: 10 March 2009.\n↑ 2.0 2.1 Stokkermans, Karel (30 January 2000). "IFFHS' Century Elections". Rec.Sport.Soccer Statistics Foundation. http://www.rsssf.com/miscellaneous/iffhs-century.html#worldpoc। আহৰণ কৰা হৈছে: 10 March 2009.\n↑ 3.0 3.1 "Eusebio: Portugal football legend dies aged 71". BBC Sport.5January 2014. http://www.bbc.co.uk/sport/0/football/25611509। আহৰণ কৰা হৈছে:5January 2014.\n↑ 4.0 4.1 4.2 4.3 "From Africa to posterity: How Eusébio lit up the World Cup". The Guardian.6June 2010. http://www.guardian.co.uk/football/2010/jun/06/eusebio-africa-world-cup। আহৰণ কৰা হৈছে:7June 2013.\n↑ "Eusébio". dnoticias.Pt. http://www.dnoticias.pt/etiqueta/eusebio। আহৰণ কৰা হৈছে: 2014-01-11. "Segundo António Vitalino Dantas, "Eusébio foi realmente o primeiroemaior futebolista da Áfricaede Portugal"eum "grande embaixador" de Moçambiqueede Portugaleé considerado "o rei" do futebol." [According to António Vitalino Dantas, "Eusébio was actually the first and greatest footballer of Africa and Portugal" anda"great ambassador" for Mozambique and Portugal and is considered "the king" of football."]"\n↑ "EusĂŠbio destaca nĂvel de CR7 | NotĂcias do Futebol". noticias-do-futebol.com. http://www.noticias-do-futebol.com/content/eus%C3%A9bio-destaca-n%C3%ADvel-de-cr7। আহৰণ কৰা হৈছে: 2014-01-11. "Hojeesempre o Rei do futebol português, Eusébio ... [Now and always the king of Portuguese football, Eusébio ...]"\nৱিকিমিডিয়া কমন্সত ইউজেবিউ সম্পৰ্কীয় মিডিয়া ফাইল আছে।\nইউজেবিউ সম্পৰ্কে ইণ্টাৰনেট মুভি ডাটাবেছত থকা তথ্য।\nইউজেবিউ – ফিফা প্ৰতিযোগিতা ৰেকৰ্ড\n"https://as.wikipedia.org/w/index.php?title=ইউজেবিউ&oldid=290893"ৰ পৰা অনা হৈছে\nএই পৃষ্ঠাখন ১৩ আগষ্ট, ২০২১ তাৰিখে ১০:১৫ বজাত অন্তিম সংশোধন কৰা হৈছিল।


PM কিষাণ আঁচনিৰ দুৰ্নীতিৰ CBI তদন্তৰ দাবী AJPৰ! ভুৱা হিতাধিকাৰীৰ তালিকা ৰাজহুৱা কৰাৰ দাবী।– News18 Assam\nPM কিষাণ আঁচনিৰ দুৰ্নীতিৰ CBI তদন্তৰ দাবী AJPৰ! ভুৱা হিতাধিকাৰীৰ তালিকা ৰাজহুৱা কৰাৰ দাবী।\n»PM কিষাণ আঁচনিৰ দুৰ্নীতিৰ CBI তদন্তৰ দাবী AJPৰ! ভুৱা হিতাধিকাৰীৰ তালিকা ৰাজহুৱা কৰাৰ দাবী।\nUpdated:July 6, 2021, 9:12 PM IST\nৰাকেশ পালৰ কাৰ্যকালত হোৱা সকলো নিযুক্তিৰ তদন্ত ঘোষণাৰ দাবী অসম জাতীয় পৰিষদৰ ৷\nLast Updated: July 6, 2021, 9:12 PM IST\nৰাজ্যৰ লাখ লাখ প্ৰকৃত কৃষকক বঞ্চিত কৰি ভুৱা কৃষকে সৰকাইছে PM কিষাণ আঁচনিৰ ধন ৷ হিতাধিকাৰী কৃষকৰ তালিকাত বিজেপি মিত্ৰজোঁটৰ নেতা-পালিনেতাৰ অঙহী-বঙহীৰো নাম থকাৰ অভিযোগ। বিজেপি মিত্ৰজোঁটৰ নেতাৰ হস্তক্ষেপত বাছনি হৈছে PM কিষাণ আঁচনিৰ হিতাধিকাৰীৰ নাম ৷ এই অভিযোগ অসম জাতীয় পৰিষদৰ ৷\n২০১৮ চনত ৰূপায়ন কৰা এই আঁচনিত বিয়াগোম দুৰ্নীতি হোৱাৰ কথা ইতিমধ্যে স্বীকাৰ কৰিছে কৃষি মন্ত্ৰী অতুল বৰাই ৷ কিন্তু অজাপৰ দাবী দুৰ্নীতি CBIৰ জড়িয়তে সঠিক তদন্ত কৰাৰ দাবী AJPৰ। তদুপৰি দুৰ্নীতি সংঘটিত কৰা লোকৰ তালিকা হ'ব লাগিব ৰাজহুৱা ৷\nPM কিষাণ আঁচনিক লৈ ৰাজ্য চৰকাৰে প্ৰতিবাৰে বিভ্ৰান্তিকৰ তথ্য প্ৰকাশ কৰাৰ অভিযোগ কৰে দলটোৱে ৷ সময়ে সময়ে কৃষি বিভাগে সলনি কৰিছে হিতাধিকাৰী আৰু ভূৱা কৃষকৰ তালিকা ৷ যাৰ বাবে দুৰ্নীতিৰ বিৰুদ্ধে শূন্য সহনশীলতাৰ স্থিতি লোৱা মুখ্যমন্ত্ৰী হিমন্ত বিশ্ব শৰ্মাই কৃষি মন্ত্ৰী অতুল বৰাক জৱাবদিহি কৰাৰ দাবী জনাইছে অজাপই ৷\nইপিনে একেখন সংবাদমেলত APSC তদন্তক লৈ সৰৱ হৈ উঠে দলটো ৷ ৰাকেশ পালৰ কাৰ্যকালৰ সকলো দুৰ্নীতিৰ তদন্তৰ দাবী জনাইছে দলটোৱে ৷\nFirst published: July 6, 2021, 9:12 PM IST


লকডাউনৰ দেশেই আগবাঢ়িছে দেশ! পুনৰ কোনে জনালে দাবী? - Prag News\nHomeব্ৰেকিং নিউজলকডাউনৰ দেশেই আগবাঢ়িছে দেশ! পুনৰ কোনে জনালে দাবী?\nলকডাউনৰ দেশেই আগবাঢ়িছে দেশ! পুনৰ কোনে জনালে দাবী?\nকৰ্ণাটক : দেশজুৰি কৰ’নাৰ সংহাৰী ৰূপ।লকডাউনত স্তব্ধ কেইবাখনো ৰাজ্য। বেলাগামতো পৰিস্থিতি ভয়াৱহ। কেন্দ্রৰ প্ৰতি আহ্বান জনাই এইবাৰ লকডাউনক লৈ প্ৰশ্ন ৰাহুল গান্ধীৰ। মঙলবাৰে টুইটাযোগে কংগ্রেছ নেতাজনে সদৰি কৰিছে, ‘ভাৰত চৰকাৰে এই কথা নুবুজে যে,কৰ’না সংক্রমণ ৰোধৰ একমাত্র পথ এতিয়া সম্পূর্ণ লকডাউন।’ ন্যূনতম আয়ৰ প্ৰতি দৃষ্টিৰ ৰাখি লকডাউন ঘোষাণাৰ বাবে আহ্বান ৰাহুল গান্ধীৰ।\nকৰ’নাৰ দ্বিতীয় ঢৌত সংক্রমণৰ হাৰ তীব্ৰ গতিত বৃদ্ধি পোৱাৰ পাছতো লকডাউন দিয়া নহ’ব বুলি কেন্দ্র চৰকাৰে বাৰম্বাৰ আশ্বস্ত কৰিছিল। দেশবাসীক উদ্দেশ্যি ভাষণ দিওঁতে প্রধানমন্ত্রী নৰেন্দ্র মোদী সদৰি কৰিছিল যে, লকডাউনৰ কবলৰ পৰা দেশখন ৰক্ষা কৰিব লাগিব। সেইবাবে ৰাজ্যসমূহক লকডাউনকে শেষ অস্ত্র হিচাপে ব্যৱহাৰৰ পৰামর্শ প্ৰদান কৰিছিল নৰেন্দ্ৰ মোদীয়ে। এতিয়া লকডাউনৰে পোষকতা কৰিছে চিকিৎসক-বিশেষজ্ঞ সকলে। দৈনিক সংক্রমণৰ সংখ্যা পূৰ্বৰ তুলনাত হ্ৰাস পালেও মৃত্যুৰ সংখ্যাই ক্রমাৎ উদ্বেগ বৃদ্ধি কৰা পৰিলক্ষিত হৈছে।\nবিগত ২৪ ঘণ্টাত ভাৰতবৰ্ষত নতুনকৈ কৰ’নাত আক্রান্ত হৈছে ৩ লাখ ৫৭ হাজাৰ ২৯ জন। এদিনতে দেশত কৰ’নাই প্রাণ কাঢ়িছে ৩ হাজাৰ ৪৪৯ জনৰ। বিগত ২৪ ঘণ্টাত সুস্থ হৈ উঠিছে ৩ লাখ ২০ হাজাৰ ২৮৯ জন। কেন্দ্রীয় স্বাস্থ্য মন্ত্রণালয়ৰ পৰিসংখ্যা অনুসৰি, এতিয়ালৈকে দেশত মুঠ ক’ভিড আক্রান্ত সংখ্যা ২ কোটি ২ লাখ ৮২ হাজাৰ ৮৩৩জন। সুস্থ হৈ উঠিছে ১ কোটি ৬৬ লাখ ১৩ হাজাৰ ২৯২জন। ক’ভিড আক্রান্ত হৈ মৃত্যু হৈছে ২ লাখ ২২ হাজাৰ ৪০৮জনৰ। এই মুহূর্তলৈকে দেশত ক’ভিড পজিটিভ ৰোগীৰ মুঠ সংখ্যা ৩৪ লাখ ৪৭ হাজাৰ ১৩৩জন।\nPrevious articleক’ভিড সংক্ৰমণ, অনাকাংক্ষিত অভিলেখ ডিব্ৰুগড় জিলাৰ\nNext articleৰাজ্যত বলবৎ নতুন নিৰ্দেশনা ! কাইলৈৰ পৰা সন্ধিয়া ৬ বজাৰ পৰা সান্ধ্যআইন !